
Suefi Ivane XXIII. i sveti Ivane Pavle II., molite za nas! 

»Svaki pokušaj izgraditi kulturu, 
civilizaciju, sreću jednog naroda bez Boga 
znači zapečatiti njegovu 
vremenitu i vječnu propast!« 


(BL Alojzije Stepinac, Duhovna oporuka , 28* svibnja *1957. 










Papina kateheza na 


u srijedu 26. ožujka 2014, 


PAPINA RITEC 


O sakramentu sv. Reda 


Draga braćo i sestre (...), tu su dva sakramenta koja odgovaraju dvama posebnim pozivima: to su sakramenti reda 
i ženidbe. Oni predstavljaju dva velika puta preko kojih kršćanin može od svoga života učiniti dar ljubavi, po Kristovu 
primjeru i u njegovo ime, i tako surađivati u izgrađivanju Crkve. 

Red, podijeljen u tri stupnja: episkopat, prezbiterat i đakonat, sakrament je koji osposobljava za vršenje službe, koju 
je Gospodin Isus povjerio apostolima da pasu svoje stado, u snazi njegova Duha i prema njegovu srcu. Pasti Isusovo sta¬ 
do ne ljudskom snagom ili vlastitim silama, već snagom Duha Svetoga i prema njegovu srcu, Isusovu srcu koje je srce is¬ 
punjeno ljubavlju. Svećenik, biskup, đakon moraju pasti Gospodinovo stado s ljubavlju. Ako to ne čini s ljubavlju, nema 
koristi. I u tome smislu, služitelji koji su izabrani i posvećeni za tu službu nastavljaju u vremenu Isusovu prisutnost, ako 
to čine snagom Duha Svetoga u Božje ime i s ljubavlju. 

1. Oni koji su zaređeni bivaju postavljeni na čelo zajednice. »Biti prvi«, međutim, za Isusa znači staviti svoju vlast u 
službu, kao što je on sam pokazao i učio učenike ovim riječima: »Znate da vladari gospoduju svojim narodima i velikaši 
njihovi drže ih pod vlašću. Neće tako biti među vama! Naprotiv, tko hoće da među vama bude najveći, neka vam bude 
poslužitelj. I tko god hoće da među vama bude prvi, neka vam bude sluga. Tako i Sin Čovječji nije došao da bude služen, 
nego da služi i život svoj dade kao otkupninu za mnoge« (Mt 20,25-28; Mk 10,42-45). Biskup koji nije u službi zajednice 
ne postupa dobro; svećenik koji nije u službi svoje zajednice ne postupa dobro, griješi. 

2. Druga osobitost koja također proizlazi iz toga sakramentalnog jedinstva s Kristom jest velika ljubav prema Crkvi. 
Sjetimo se onog ulomka iz Poslanice Efežanima u kojoj sveti Pavao kaže da je Krist »ljubio Crkvu te sebe predao za nju 
da je posveti, očistivši je kupelji vode uz riječ te sebi predvede Crkvu slavnu, bez ljage i nabora ili čega takva, nego da 
bude sveta i bez mane« (5,25-27). Snagom reda služitelj predaje samoga sebe svojoj zajednici i ljubi je svim srcem: ona je 
njegova obitelj. Biskup i svećenik ljube Crkvu u svojoj zajednici, snažno je ljube. Kako? Kao što Krist ljubi Crkvu. Isto to 
će reći sveti Pavao o ženidbi: muž ljubi svoju ženu kao što Krist ljubi Crkvu. To je misterij velike ljubavi: misterij sveće¬ 
ničke službe i ženidbe, dvaju sakramenata koji su put kojim obično osobe dolaze Gospodinu. 

3. Apostol Pavao preporučuje učeniku Timoteju da ne zanemaruje već da, štoviše, sve više raspiruje dar koji je u 
njemu i koji mu je podijeljen po riječi i polaganjem ruku (usp. 1 Tim 4,14; 2 Tim 1,6). Kada se službu - službu biskupa, 
službu svećenika - ne hrani molitvom, slušanjem Božje riječi, svakodnevnim slavljenjem euharistije i brižljivim i stalnim 
pristupanjem sakramentu pokore, na kraju se neizbježno izgubi iz vida autentični smisao vlastite službe i radost koja 
izvire iz dubokog zajedništva sa Isusom. Zaređeni služitelj, naime, zna da ima potrebu za stalnim obraćenjem i ustraj¬ 
nim pouzdanjem u Božje milosrđe; a to je pouzdanje njegova snaga i ujedno vrijedan primjer koji može dati braći iz svoje 
zajednice. 

4. Biskup koji ne moli, biskup koji ne sluša Božju riječ, koji ne slavi misu svakoga dana, koji ne ide redovito na ispo¬ 
vijed, i sam svećenik koji to ne čini, s vremenom gube zajedništvo s Isusom i postaju mediokritet koji nije dobar za Cr¬ 
kvu. Zbog toga moramo pomagati biskupima i svećenicima da mole, da slušaju Božju riječ koja je svakodnevna hrana, 
da slave svaki dan euharistiju i da se idu redovito ispovijedati. To je tako važno jer se tiče upravo posvećenja biskupa i 
svećenika. 

5. Zaključit ću s nečim što mi leži na srcu: ali što treba učiniti da bi se postalo svećenikom, gdje se prodaju pristupni¬ 
ce za svećeništvo? Ne. To se ne prodaje. To je inicijativa koju poduzima Gospodin. Gospodin zove. Zove svakog onog za 
koga želi da postane svećenik. Možda ovdje ima mladića koji su osjetili u srcu taj poziv, želju da postanu svećenik, želju 
da služe drugima u stvarima koje dolaze od Boga, želju da budu čitav život u službi poučavanja vjere, podjeljivanja sa¬ 
kramenata krštenja, pomirenja, slavljenja euharistije, liječenja bolesnih... i tako čitav život. Ako su neki od vas osjetili to 
u srcu, to je zato jer je Isus to u nj usadio. Brižno čuvajte taj poziv i molite da raste i dadne ploda u čitavoj Crkvi. 






Urednikova riječ 


1 


»Kad se s Kristom trpi, 
onda sve biva lako.« 

Proslava Stepinčeva 2014. pokazala je veliko štovanje, snažnu vjeru i kršćansku zahvalnost ovome 
»najsvjetlijem liku Crkve u Hrvata«. Blaženi Alojzije Stepinac na oltarima brojnih župnih crkava i kapela, 
bolnica i drugih ustanova, čijim su imenom označene ulice, trgovi i raskršća pojedinih mjesta i gradova, 
škole i ustanove, ima čudesnu snagu vođenja ljudskih srdaca k Bogu. 

Nije riječ samo o simpatiji za njegovu osobu, nego je riječ o zbiljskom osvjedočenju da je on istinski 
prijatelj Božji, svjedok Božji, pomoćnik u nevoljama, zaštitnik Crkve i na osobit način zaštitnik svog 
hrvatskog naroda. 


O vogodišnja slavlja, osobito 
brojnost vjernika u Kraši- 
ću i zagrebačkoj prvostolni¬ 
ci, pokazala su da vjernici, unatoč 
nedaćama i poteškoćama, snažno 
doživljavaju Stepinčevo iskustvo: 
»Tko se Boga boji, ne treba stre¬ 
piti pred ljudima.« i »Nemojmo 
se žalostiti zbog trenutne neima¬ 
štine jer Bog će nam u svojoj pro¬ 
vidnosti dati ono što nam bude 
trebalo i kad nam bude trebalo.« 

Stoga je i osvjedočenje Božje¬ 
ga naroda u veličinu Stepinčeva 
duha postalo dio njegova vjernič¬ 
koga iskustva koje je on prorekao 
riječima: »Kad se s Kristom trpi, 
onda sve biva lako.« 

Ovogodišnje Stepinčevo zabi¬ 
lježeno je po očitovanju kardinala 
Angela Amata, pročelnika Kon¬ 
gregacije za kauze svetaca, da je 
»u petak [7. veljače 2014.] primio 
medicinsku dokumentaciju koja 
govori o izvanrednom događaju 
ozdravljenja na zagovor bi. Aloj- 
zija Stepinca«. Kardinal Amato 
nije govorio o čudu, ali je posvje¬ 
dočio o vrlo ozbiljnom uslišanju 
koje se dogodilo na zagovor bi. 
Alojzija Stepinca, za koje liječni¬ 
ci nemaju medicinsko obrazlo¬ 
ženje. Izmiče ljudskoj protuma- 
čivosti i medicinska literatura ne 
nalazi mu rješenja. U katoličkom 


smislu to još nije čudo. Čudo će 
biti kad to proglasi za to nadlež¬ 
na stručna komisija teologa, koji 
će nakon proučavanja iste te me¬ 
dicinske dokumentacije utvrditi 
uzrok i posljedicu, tj. da je moli¬ 
tva upravljena bi. Alojziju Stepin- 
cu za ozdravljenje bila istodob¬ 
na s po život opasnom bolešću 
ozdravljenoga i da je uspješnost 
te molitve pridonijela trenutnom, 
potpunom i trajnom ozdravlje¬ 
nju. Dok se proučava prosudba 
medicinske komisije i očitovanja 
molitelja za ozdravljenje na zago¬ 
vor bi. Alojzija Stepinca, pozivam 
sve čitatelje našega Glasnika da se 
uključe u molitvu i preporuče bi. 
Alojziju Stepincu osobito sve one 
nakane koje mogu pridonijeti nji¬ 
hovu obraćenju, obraćenju onih 
koji se u njihove molitve prepo¬ 
ručuju ili su Boga i Crkvu posve 
zanemarili. 

Pozivam čitatelje i sve one s 
kojima oni dolaze u dodir da ih 
potiču na vjernost Isusu, svetoj 
Crkvi, da ustraju na duhovoj iz¬ 
gradnji djece i mladih te hrvatskih 
obitelji u kršćanskom duhu, jer su 
to vrijednosti za koje je živio i ju¬ 
nački život položio bi. Alojzije. 

Potičem isto tako da vjernici 
osobno, obiteljski ili sa župom, 
hodočaste na Blaženikov grob 

i mole na nakane za posvećenje 
osobnog, obiteljskog, župnog, bi- 
skupijskog i svenarodnog života. 

U molitvi sa svim čitateljima 
* i štovateljima bi. Alojzija Stepin- 
ca postulator zahvaljuje svima 
koji su njegov rad potpomaga¬ 
li duhovno i materijalno. Osobi¬ 


to od Stepinčeva proglašenja bla¬ 
ženim do danas. Neka im Bog 
svima bude nagrada, bi. Alojzije 
uzor i zaštita, a Blaženika molim 
da u zagrebačkoj Crkvi pronađe 
novog urednika Glasnika koji će 
njegovim čitateljima pravodob¬ 
no, cjelovito, istinito i objektivno 

Mladi sveće¬ 
nici, surad¬ 
nici blaženog 
Alojzija Ste- 
pinca, među 
kojima je i 
njegov tajnik 
dr. Stjepan 
Lacković 


predočiti njegov sveti lik i svetost 
svih onih koji su sjajna kruna sve¬ 
tosti Crkve zagrebačke. 

Pozivam sve čitatelje da i dalje 
šalju svoje članke, uspomene, fo¬ 
tografije, svjedočanstva, izvješća o 
primljenim uslišanjima i ozdrav¬ 
ljenjima na ured Postulature ili 
Glasnika. Kanonski postupak još 
nije dovršen, a ja ću biti najsretni¬ 
ji u doživljaju radosti Stepinčeva 
proglašenja svetim. 

Moleći njegov zagovor, od srca 
svima iskreno zahvaljujem i sve 
srdačno pozdravljam. 

U Zagrebu, na Uskrs, 
20. travnja 2014. 
dr. Juraj Batelja, postulator 



MOLITVENA ZAJEDNICA BLAŽENOGA ALOJZIJA STEPINCA 

Već sedmu godinu u Zagrebu djeluje Molitvena zajednica blaženoga Alojzija Stepinca. To je skupina 
katoličkih vjernika koja nastoji živjeti evanđelje nadahnuta primjerom bi. Alojzija Stepinca. Do sada se 
u zajednicu uključilo oko 5000 molitelja. Ta naša braća i sestre nastoje molitvom, praćenom savjesnim 
kršćanskim životom, pridonijeti vlastitoj osobnoj duhovnoj formaciji, a time i duhovnoj i moralnoj 


obnovi Crkve u Hrvata i samoga hrvatskoga naroda, 

Tko može postati članom i što čini član Molitvene 
zajednice bi. Alojzija Stepinca? 

Svaki se kršćanin može uključiti u Molitvenu za¬ 
jednicu blaženoga Alojzija Stepinca, koja promiče 
molitveni život, duhovne vrijednosti i širi Kristovu 
ljubav u sva područja javnoga života, kako je to činio 
i bi. Alojzije. 

Prijavnica se može naručiti na sljedećoj adresi: 

Zajednica štovatelja 
BLAŽENOGA ALOJZIJA STEPINCA 
10000 Zagreb, Kaptol 31 
tel. (01) 4894 879 

Svaki štovatelj blaženoga Alojzija Stepinca uklju¬ 
čen u ovu molitvenu zajednicu moli: 

■ za čast i proslavu Isusa Krista i Katoličke Crkve 

■ za čvrstoću osobne vjere i vjernosti Isusu Kri¬ 
stu i Crkvi 


na temeljima četrnaeststoljetne katoličke baštine. 

■ za svoje osobne nakane i potrebe 

■ za domovinu Hrvatsku i svakoga čovjeka 

■ za očitovanje i potvrdu svetosti bi. Alojzija Ste¬ 
pinca u postupku njegove kauze za proglašenje 
svetim. 

Uz molitvu svaki štovatelj bi. Alojzija Stepinca 
uključen u ovu molitvenu zajednicu svojim radom 
nastoji: 

■ savjesno obavljati svoje svakodnevne obveze 

■ svjedočiti kršćanske istine u privatnom i javnom 
životu 

■ surađivati s Postulaturom u promicanju blaže- 
nikova glasa svetosti 

■ sudjelovati svakoga 10. dana u mjesecu u slavlju 
svete mise ili na molitvenom sastanku 

■ darom i žrtvom pridonositi uspješnom dovršet¬ 
ku postupka za proglašenje svetim bi. Alojzija 
Stepinca. 


S vjerom u Općinstvo svetih članovi »Zajednice štovatelja blaženoga Alojzija Stepinca« mole za svoje 
potrebe i potrebe braće ljudi, osobito za ozdravljenje bolesnih i obraćenje nevjernika. Posebna nakana 
njihovih pobožnosti je molitva da blaženi Alojzije Stepinac bude što prije proglašen svetim. 








»Ali, tama nije mogla 
nadvladati svjetlo.« 

U brojnim župama u Republici Hrvatskoj, Bosni i Hercegovini te u Hrvatskim katoličkim misijama širom 
svijeta na svečani način, devetnicama i trodnevnicama, spremao se i proslavio liturgijski blagdan bi. 
Alojzija Stepinca 2014. godine. Svećenici i Božji narod sve više gledaju njegov lik proslavljen u slavi neba 
ne gubeči iz vida ni njegovu mučeničku smrt i žrtvu, koja je dokončana 10. veljače 1960. u zatočeništvu 

u Krašku. _ g „j j— , Piše: dr. Juraj Batelja 


O sobito svečano trodnevni¬ 
ca je proslavljena u zagre¬ 
bačkoj prvostolnici, gdje su 
misna slavlja, okruženi brojnim 
svećenicima, predvodili pomoć¬ 
ni biskupi mons. Mijo Gorski (7. 
veljače), mons. Ivan Šaško (8. ve¬ 
ljače) i mons. Valentin Pozaić (9. 
veljače). Oslanjajući se na biblij¬ 
ska čitanja dana o svjetlu i soli, 
biskup Pozaić je istaknuo: »Bla¬ 


ženi Alojzije bijaše mirisno zrno 
soli i žarka svjetiljka. Izbaciše ga 
iz njegova grada na Kalvariju Le- 
poglave, uz prethodni igrokaz na 
prežalosnom sramotnom proce¬ 
su zločinačkog komunističkog 
režima. Njega su htjeli ukloniti s 
hrvatske pozornice, a druge pre¬ 
plašiti da ne idu putem odvažno- 
ga predvodnika, svjedoka Istine. 
A kad je njegovo svjetlo nastavi¬ 


lo žarko sjati s lepoglavske Kal¬ 
varije, pokušali su prigušiti taj žar 
konfinacijom u Krašiću. Ali, tama 
nije mogla nadvladati svjetlo.« 

Drugog dana trodnevnice na¬ 
kon mise u prvostolnici brojni 
su se Blaženikovi štovatelji upu¬ 
tili prema dvorani Vijenac , gdje 
su prisustvovali obilježavanju 20. 
obljetnice izlaženja Stepinčeva 
glasnika. 

Kard. Josip Bozanić, nadbiskup zagrebački, iskazuje počast oltaru pred po¬ 
četak euharistijske službe u zagrebačkoj prvostolnici na Stepinčevo 2014 . 


»Ovdje se obnavlja nacionalni 
spomen prijeđenog puta, ute¬ 
meljen na Bogu i njegovoj spa- 
siteljskoj milosti, koja je djelo¬ 
vala u našoj prošlosti. Stepinac 
je polazište od kojega treba 
uvijek iznova započinjati, na 
njemu se treba nadahnjivati, 
učvršćivati, orijentirati, da bi 
nam se otvorili obzori buduć¬ 
nosti.« 

Sam blagdan svečano je pro¬ 
slavljen u ponedjeljak 10. veljače 
2014. Euharistijsko slavlje u za¬ 
grebačkoj prvostolnici, u konce- 
lebraciji s apostolskim nuncijem 
u Republici Hrvatskoj nadbisku¬ 
pom Alessandrom D’Erricom, 
bjelovarsko-križevačkim bisku¬ 
pom Vjekoslavom Huzjakom, 
zagrebačkim pomoćnim bisku¬ 
pima Valentinom Pozaićem, Iva¬ 
nom Šaškom i Mijom Gorskim te 
s još oko 150 svećenika predvodio 
je zagrebački nadbiskup kardinal 
Josip Bozanić. Gotovo šest tisu¬ 
ća vjernika ispunilo je Stepinčevu 
katedralu te prostor ispred nje. 

Svečano je bilo i u Funtani, 
gdje je u prepunoj crkvi misno 
slavlje predvodio pazinski župnik 
preč. Mladen Matika; u Ogulinu, 
u crkvi bi. Alojzija Stepinca, misu 
je predvodio i propovijedao novi 
provincijal franjevaca trećoredaca 
glagoljaša fra Nikola Barun; u Su¬ 


boti ci, u franjevačkoj crkvi misu 
je predvodio subotički biskup 
Ivan Penzeš; u Koprivnici misno 
slavlje predvodio je varaždinski 
biskup Josip Mrzljak; u Novskoj 
misu je predvodio požeški biskup 
Antun Skvorčević, koji je toga 
dana blagoslovio i novu crkvu u 
čast bi. Alojzija Stepinca; u Varaž¬ 
dinu misno slavlje je predslavio i 
propovijedao varaždinski biskup 
Josip Mrzljak; na Bilom Brigu u 
Zadru svečano večernje konce- 
lebrirano misno slavlje predvo¬ 
dio je zadarski nadbiskup Želimir 
Puljić; u Požegi, u crkvi sv. Lovre, 
euharistijsko slavlje kojim je iska¬ 
zana počast drugom zaštitniku 
Požeške biskupije, u koncelebra- 
ciji s domaćim biskupom Antu¬ 
nom Škvorčevićem, predvodio je 
dubrovački biskup Mate Uzinić; u 
Slavonskom Brodu večernje slav¬ 
lje predvodio je Andrija Đaković, 
župnik na Budainci; u New Yor- 
ku, u hrvatskoj župi svetih Cirila i 
Metoda i sv. Rafaela, misu je pred¬ 
vodio umirovljeni nadbiskup kar¬ 
dinal Edwar Egan; u Stražemanu 
misu je predvodio i propovijedao 
dubrovački biskup Mate Uzinić; 
u Krašiću je misno slavlje pred¬ 
vodio i propovijedao mons. Juraj 
Batelja; u Budaševu misno slavlje 
predvodio je sisački biskup Vlado 


Košić; u Kelkheimu misu u crkvi 
sv. Dionizija predvodio je provin¬ 
cijal Franjevačke provincije Pre¬ 
svetoga Otkupitelja sa sjedištem 
u Splitu fra Joško Kodžoman, u 
novoj župi bi. Alojzija Stepinca u 
Dugoj Resi i drugdje. 

BI. Alojzije Stepinac simbol je 
hrvatskoga katoličkog identiteta 

U propovijedi na Stepinčevo 
2014. u zagrebačkoj prvostolnici 
nadbiskup i kardinal Josip Boza¬ 
nić predočio je bi. Alojzija Stepin¬ 
ca kao simbol hrvatskoga katolič¬ 
kog identiteta ovim riječima: 

»Dragi vjernici, potrebno je 
danas biti ovdje, uz blaženog 
Alojzija, da bismo osjetili otkuca¬ 
je povijesnog bila naših korijena, 
da bismo osvježili tragove nade za 
našu budućnost. 

Naime, u razdoblju samoobra¬ 
ne od komunističkog totalitariz¬ 
ma, predvođen blaženim Alojzi- 
jem, hrvatski je narod prošao hod 
duhovnog sazrijevanja zahvalju¬ 
jući kojemu nisu podcijenjene 
bitne vrjednote za ljudski život, a 
učvršćeno je uvjerenje da je jedini 
Bog vrhovni jamac našega pojedi¬ 
načnog i narodnog dostojanstva, 
kao i naših prava. Stoga se ovdje 
obnavlja nacionalni spomen pri¬ 
jeđenog puta, utemeljen na Bogu 

















Vjernici su s radošću dočekali dan posvete svoje župne ckrve bi. Alojzija Ste- 
pinca u Sunji na Stepinčevo, 10 . veljače 2014 . 


U subotu, 8 . veljače hodočastili su u Krašić vjernici iz Kar¬ 
lovca i Duge Rese. U sklopu molitvene devetnice obavljala 
se pobožnost križnoga puta, a onda je slijedilo slavlje svete 
mise. Fra Franjo Tomašević, dekan karlovačkog dekanata, 
sudjelovao je u pobožnosti križnoga puta zajedno s mladi¬ 
ma iz župe Krašić. 


Brojni svećenici sudjelovali su u proslavi Stepinčeva 
2014 . u crkvi Papinskog hrvatskog zavoda sv. Jeroni¬ 
ma u Rimu 


i njegovoj spasiteljskoj milosti, 
koja je djelovala u našoj prošlo¬ 
sti. Stepinac je polazište od koje¬ 
ga treba uvijek iznova započinja¬ 
ti, na njemu se treba nadahnjivati, 
učvršćivati, orijentirati, da bi nam 
se otvorili obzori budućnosti. 

Dobro to zna naš hrvatski na¬ 
rod. On čuva svoju memoriju 
koja se ne može svesti samo na 
nabrajanje određenih podataka. 
Hrvatski narod ima duboku svi¬ 
jest vlastitoga dostojanstva. Ta se 
svijest oblikovala tijekom breme¬ 
nite povijesti u obrani križa slav¬ 
nog i slobode zlatne. Duša ovog 
naroda zna kako se slavi i brani 
život, kako se prihvaća smrt, kako 
se čuva i cijeni obitelj te njeguju 
rodbinske veze, kako se pomaže 
potrebnima i siromašnima; ovaj 
narod poznaje solidarnost, poštu¬ 
je nedjelju, raduje se blagdanima i 
slavljima, moli se Bogu i časti Pre¬ 
svetu Bogorodicu Mariju. 

To je hrvatski katolički identi¬ 
tet. Njega je blaženi Alojzije opi¬ 
sao ovako: »Nema sumnje, da je 
jedna od najljepših odlika hrvat¬ 
skog narodnog bića u prošlosti 
bila nastojanje kako bi svoj na¬ 


rodni život doveo u sklad s nače¬ 
lima objavljene istine Božje. I to 
ne samo onda, kad je iz toga mo¬ 
gao izbijati koristi, nego i onda 
kada mu je to bilo gorko« (J. Ba- 
telja - C. Tomić [prir.], Alojzije 
Kardinal Stepinac, nadbiskup za¬ 
grebački, Propovijedi, govori, po¬ 
ruke [1941-1946], Zagreb 1996., 
str. 98). 

Braćo i sestre, hrvatskom je 
identitetu suprotan importira- 
ni, umjetni identitet, koji se u po¬ 
sljednje vrijeme uporno promiče, 
a načinjen je navodno na temelju 
znanstvenih dostignuća, no skro¬ 
jen je u stvari po potrebi i koristi 


Duša ovog naroda zna kako se 
slavi i brani život, kako se pri¬ 
hvaća smrt, kako se čuva i cije¬ 
ni obitelj te njeguju rodbinske 
veze, kako se pomaže potrebni¬ 
ma i siromašnima; ovaj narod 
poznaje solidarnost, poštuje 
nedjelju, raduje se blagdanima 
i slavljima, moli se Bogu i časti 
Presvetu Bogorodicu Mariju. 

privatnih sektora. Njegovi pro¬ 
micatelji, nezadovoljni našom 
Domovinom, željeli bi reinter- 
pretirati njezinu povijest, iskriv¬ 
ljujući našu prošlost. U suočenju s 

Božji narod za vrijeme misnoga slavlja na blag- Požeški biskup Antun Škvorčević blagoslovio je u Sunji novu župnu 
dan Stepinčeva ispunio je krašićku crkvu crkvu bi. Alojzija Stepinca na Stepinčevo, 10 . veljače 2014 . 


takvim ideologijama, duša hrvat¬ 
skog naroda progovara kako nije 
potrebno slušati one koji nastoje 
zamijeniti stvarnost s idejama. 

Naš narod ima dušu, i ako 
govorimo o duši jednog naro¬ 
da, mislimo na način kako se vidi 
stvarnost, na način kako narod 
spontano reagira, na kritičnu svi¬ 
jest koju on nosi u sebi. Ta se svi¬ 
jest osjeća, ona se očituje, samo je 
potrebno dijeliti sudbinu naroda i 
osjećati bilo njegova pulsa. Biti s 
narodom, njemu pripadati, omo¬ 
gućuje da se pravo shvati poruka 
njegove povijesti, bitne oznake 
njegova identiteta.« 

Stepinčevo u Rimu 

Hrvatska rimska zajedni¬ 
ca svečano je obilježila 10. veljače 
2014., liturgijski spomen i obljet¬ 
nicu smrti blaženoga Alojzija Ste¬ 
pinca. Koncelebrirano večernje 
misno slavlje u hrvatskoj crkvi 
sv. Jeronima u Rimu predvodio 
je kardinal Angelo Amato, pro¬ 
čelnik Kongregacije za kauze sve¬ 
tih. U koncelebraciji je sudjelo¬ 
valo sedamdeset svećenika među 
kojima su bili: rektor Papinsko¬ 
ga hrvatskoga zavoda sv. Jeroni¬ 
ma msgr. Jure Bogdan, vicerek- 
tor Marko Đurin, duhovnik p. 
Mihaly Szentmartoni SJ, nekoli¬ 
ko rektora papinskih rimskih za- 



Kardinal Angelo Amato predvodi 
misno slavlje u crkvi Papinskog 
hrvatskog zavoda sv. Jeronima u 
Rimu, 10 . veljače 2014 . 

voda, više profesora s crkvenih i 
državnih sveučilišta u Rimu, sve¬ 
ćenici studenti iz Zavoda sv. Jero¬ 
nima, te drugi hrvatski svećenici 
koji studiraju ili rade u Rimu. Bilo 
je i više svećenika iz raznih naro¬ 
da, štovatelja bi. Alojzija Stepinca. 

Za ovu prigodu neki hrvat¬ 
ski vjernici doputovali su iz Fi¬ 
rence, Caserte i Napulja. Sv. misa 
slavljena je na talijanskome jezi¬ 
ku uz pjevanje hrvatskih liturgij¬ 
skih pjesama. Misno slavlje ani¬ 
mirao je zbor župe sv. Marka iz 


Makarske, koji su došli u Rim za¬ 
jedno sa svojim župnikom msgr. 
Pavlom Banićem. Za orguljama je 
bio Umberto Kostanić, a zborom 
je ravnala s. Gracija Akmadžić. 

Kardinal Amato propovijed 
je započeo ovim riječima: »U 
petak popodne izvijestio sam 
Svetoga Oca kako su liječnici 
ocijenili znanstveno neobjašnji¬ 
vim predmnijevano čudo, koje 
je predstavila Postulatura za 
kanonizaciju blaženog mučeni¬ 
ka Alojzija Stepinca, kardinala i 
nadbiskupa zagrebačkog. Papa 
Franjo se jako obradovao zbog 
ovog važnog koraka. Potom mi 
je rekao kako je več od mlado¬ 
sti u Argentini pratio s velikim 
zanimanjem zbivanja s hrvat¬ 
skim mučenikom. Pri tome je 
spomenuo i neke meni nepozna¬ 
te pojedinosti. Unatoč tjelesnoj 
klonulosti, njegov duh vjere za¬ 
državao je lucidnost nepokole¬ 
bljive vjernosti Evanđelju, koja 
se nije slomila ni uslijed najo¬ 
krutnijih mučenja.« U nastav¬ 
ku propovijedi kardinal Amato 
je govorio o značenju Stepinče¬ 
va mučeništva, a osvrnuo se i na 
mučeništvo bi. Miroslava Bule- 
šića te blaženih redovnica Drin¬ 
skih mučenica, na čijim je beati- 
fikacijama i sam sudjelovao kao 
izaslanik Svetoga Oca. 

















Uz 80. obljetnicu imenovanja dr. Alojzija Stepinca nadbiskupom koadjutorom 

»Zašto je, Gospode, izbor pao 

na mene?« 



BI. Alojzije Stepinac u šetnji Supetrom na Braču krajem siječnja 1938. 


Ove godine, 28. svibnja 2014., navršava se 80 godina od imenovanja dr. Alojzija Stepinca nadbiskupom 
koadjutorom s pravom nasljedstva zagrebačkog nadbiskupa dr. Antuna Bauera. Toj značajnoj obljetnici po¬ 
svetit čemo posebnu pozornost kako bi suvremeni čovjek u hrvatskoj javnosti imao prigode bolje upoznati 
»najsvjetliji lik Crkve u Hrvata«. Mladi nadbiskup Alojzije Stepinac nije se bojao posla. Svjestan ljudskih 
slabosti, svoje pouzdanje stavio je u Boga. To je u svom dnevniku posvjedočio ovim riječima: 


»Od danas počinje pravi 
Trommelfeuer’ cjelokupne štam¬ 
pe po čitavoj Jugoslaviji o mome 
imenovanju. Pače i inozemna 
štampa po Njemačkoj, Austriji, 
Mađarskoj, Češkoj, Poljskoj, itd. 
piše o tome, kao da je došao ka¬ 
kav Napoleon ili diplomata svjet¬ 
skog glasa. Stotine hiljade brzo¬ 
java i pisama stižu bez prestanka 
sa svih strana. Nebrojeni usme¬ 
ni čestitari, društva, korporaci¬ 
je dolaze bez prestanka k meni 
da me vide i da mi čestitaju. Gdje 
su moji bezbrižni mladomisnički 


dani, pomišljam u duši! O koliko 
sam bio sretniji kad sam se igrao 
kao nestašni dječak pučke škole i 
gimnazije? Sad sam sluga svako¬ 
me i to cijeli život. Nije mi žao ni¬ 
malo što ću biti sluga svima, nego 
se bojim da neću biti ‘servus fide- 
lis et prudens’. Ali što Bog dade! 
Uzeo sam si za lozinku - In Te 
Domine speravi! Moj položaj je 
strahovito težak. Sav hrvatski na¬ 
rod ogorčen je na današnji režim, 
jer nasilja prevršuju mjeru. Nad¬ 
biskup pak mora da računa sa dr¬ 
žavnim vlastima bilo kakove mu 


drago, jer Crkva nije političar. S 
druge pak strane Crkva mora da 
računa s osjećajima naroda, da ga 
ne povrijedi, a na koncu ne mogu 
ni ja zatajiti nikome za volju ono 
što jesam - to jest Hrvat! Niti 
mogu mirno šutiti na nasilja, koja 
nisu u skladu sa kršćanskim mo¬ 
ralom, i koja diraju u prava Cr¬ 
kve katoličke. Koliko dakle sti¬ 
ska i neprilika za mene. Moj život 
biti će jedan križni put. Ja se bor¬ 
be za prava Crkve ne bojim nima¬ 
lo iako slaba ljudska narav ne voli 
poteškoća. 

BLAŽENI ALOJZIJ E STEPINAC 


»Moje imenovanje 
jest za mene težak 
križ. Križ pak valja 
nositi prema pravi¬ 
lima kršćanske sa¬ 
vršenosti ne samo 
patienter, nego 
libenter et arden¬ 
ter, a u savršenosti 
nisam još ni toliko 
napredovao, da bih 
ga nosio patienter, 
a kamo li još liben¬ 
ter et ardenter.« 
Činjenice potvrđu¬ 
ju da je on križ Kri¬ 
stov ponio i nosio 
strpljivo, dragovolj¬ 
no i gorljivo. 



U Jugoslaviji vlada danas ma¬ 
sonerija. Na žalost i u srcu hrvat¬ 
skog naroda u Zagrebu ugnijez¬ 
dila se ta paklena družba, leglo 
nemorala, korupcije i svakog ne- 
poštenja, zakleti neprijatelj Crkve 
katoličke pa prema tome i hrvat¬ 
skog naroda. Bez znanja i odo¬ 
brenja masonerije ne može nit¬ 
ko doći na uplivni kakav položaj. 
Nije šala uhvatiti se s njom u ko¬ 
štac, a ipak se mora u interesu Cr¬ 
kve, naroda hrvatskoga i same dr¬ 
žave Jugoslavije, ako misli i dalje 
egzistirati. Jer ovo nasilje koje da¬ 
nas vlada, podržava masonerija. A 
nasilje vodi u propast. (Slijede dva 


i pol crnim tušem precrtana retka. 
Pretpostavljam da ih je precrtao 
sam autor, jer je boja istovjetna 
pismu, op. J. B.)... ne vidim ni to, 
kako bi hrv. narod mogao egzi¬ 
stirati kraj ovakvih nasilja. Baš ta 
nasilja dovela su već tako daleko 
da najveći dio Hrvata već pomi¬ 
šlja da kida sasvim sa ovom drža¬ 
vom. Kako je prema tome težak 
položaj nadbiskupa zagrebačkog 
t. j. moj položaj u današnje doba! 
Osim toga veliko pomanjkanje 
klera i strahovita materijalna bi¬ 
jeda, koja tišti kao mora sve slo¬ 
jeve. Ne mogući više izdržati to¬ 
like navale čestitara pobjegao sam 


u Brezovicu na nekoliko dana.« 1 
Znao je da snaga za život pridola¬ 
zi s Kristova križa i njegova pro- 
bodenog Srca. Posvjedočio je to 
u nagovoru kojim se predstavio 
Crkvi zagrebačkoj prigodom če¬ 
stitanja za imenovanje nadbisku¬ 
pom koadjutorom 3. lipnja 1934.: 
»Moje imenovanje jest za mene 
težak križ. Križ pak valja nosi¬ 
ti prema pravilima kršćanske sa¬ 
vršenosti ne samo patienter, nego 
libenter et ardenter, a u savršeno¬ 
sti nisam još ni toliko napredo¬ 
vao, da bih ga nosio patienter, a 
kamo li još libenter et ardenter.« 
Činjenice potvrđuju da je on križ 
Kristov ponio i nosio strpljivo, 
dragovoljno i gorljivo. Kako je 
to uspio? On sam nam to otkri¬ 
va: »Ja sam na ovaj teški položaj 
došao pokorivši se želji vrhovnog 
poglavara sv. Oca. Zato velim - In 
Te Domine speravil - U Tebe se, 
Gospodine, uzdam! Ufam se, da 
će se onda i na meni ispuniti riječi: 
Quoniam in me speravit, liberabo 
eum, protegam eum, quoniam co- 
gnovit nomen meuml - Izbavit ću 
ga, jer me ljubi; zakrilit ću ga, jer 
poznaje moje ime!« (Ps 90 (91,14) 
Moja je nakana i cilj čist. Slijediti 
nauku križa te bez ikakvoga stra¬ 
ha braniti katoličku istinu!« Tu je 
tajna njegove, ali i zalog naše gor¬ 
ljivosti, pouzdanja i vjernosti. 

(nastavlja se) 


1 Dr. Alojzije STEPINAC, Nadbiskup-koadjutor, 
Dnevnik , sv. 1str. 5 


Od srca zahvaljujemo svim čitate¬ 
ljima Glasnika koji su nam prosli¬ 
jedili osobne sastavke ili članke već 
objavljene o bi. Alojziju Stepincu 
ili pak dokumente pronađene u pi¬ 
smohranama raznih ustanova, a sve 
sa željom da s njihovim sadržajem 
upoznamo širi krug Blaženikovih 
štovatelja. 


Svaki dopis na Postulaturu bi. 
Alojzija Stepinca kojim se pri¬ 
općuje primljeno uslišanje ili us¬ 
pomena neka bude potpisan te 
obilježen nadnevkom i mjestom 
pisanja. Anonimna se pisma ne 
arhiviraju. Vjernici koji žele 
ostati anonimni neka to napo¬ 
menu u dopisu. 


Hvala svim čitateljima, 
štovateljima bi. Alojzi¬ 
ja Stepinca u domovini i 
širom svijeta za molitve 
i darove te za nesebično 
i velikodušno promica¬ 
nje glasa svetosti i muče- 
ništva kardinala Alojzija 
Stepinca. 

Euharistijski kongresi u Crkvi u Hrvata (9) 


»Hostija sveta Tebe sakriva 
- al’ vjera zbori: ovdje je log!« 



Hrvatski su se katolici u program međunarodnih euharistljskih kongresa postupno uključivali i ostvarili 
velebno djelo euharistijskoga pokreta, koji je Crkvi u Hrvata osvjetlao lice pred političkim protivnicima ko¬ 
jih nije manjkalo. Također je učvrstio unutarnje jedinstvo katolika koje je, uslijed nasrtaja raznih, osobito 
bezbožnih, ideologija i političkih prilika, bilo ugroženo. 

U ovom broju Glasnika prisjetimo se Euharistijskog kongresa u Varaždinu održanog 26. i 27. kolovoza 
1922. Ovaj prikaz sažeo sam iz opsežnog prikaza objavljenog u knjizi koju sam objavio pod naslovom: 
»Blaženi Alojzije Stepinac i grad Varaždin«, u Zagrebu, godine 2008., str. 37.-56. Radi lakšeg čitanja ovdje 
sam izostavio bilješke i popis literature. 

Piše: dr. Juraj Batelja 


Euharistijski kongres u Varaždinu 
26. i 27. kolovoza 1922. 

Nakon 26. Međunarodnog eu¬ 
haristijskog kongresa u Rimu od 
24. do 29. svibnja 1922., na koje¬ 
mu je zbog teških gospodarskih 
prilika sudjelovalo vrlo malo vjer¬ 
nika iz Kraljevine SHS, donesena 
je odluka da se po uzoru na rim¬ 
ski kongres sličan kongres održi 
i u Crkvi u Hrvata. Budući se te 


godine u Ljubljani održao mari¬ 
janski kongres, dogovoreno je da 
se euharistijski kongres održi u 
Zagrebačkoj nadbiskupiji. 

»Opći« Euharistijski kongres 

Kad je Savez hrvatskih tre- 
ćoredaca odlučio godine 1922. 
proslaviti 700. obljetnicu Reda 
euharistijskim kongresom, kao 
mjesto njegova održavanja iza¬ 


bran je Varaždin. Premda se u 
početku razmišljalo da to bude 
»trećoredski kongres«, dogo¬ 
vorom tajnika Saveza hrvatskih 
trećoredaca o. Ciprijana Lisi¬ 
ce i svećenstva grada Varaždi¬ 
na na sastanku početkom srpnja 
1922. u Varaždinu, dogovoreno 
je da to bude »opći« euharistij¬ 
ski kongres. Budući da se radilo 
o susretu velikoga broja vjerni- 

Svećenstvo i narod jed¬ 
instvenim su katoličkim 
ponosom ispovijedali 
vjeru i proslavljali Eu- 
haristijskog Spasitelja 
i svečanom procesi¬ 
jom na završetku Eu- 
haristijskog kongresa u 
Varaždinu, 27. kolovoza 
1922. 


ka, svećenika prispjelih iz mno¬ 
gih krajeva države, možemo taj 
kongres uzeti za prvi euhari- 
stijski kongres Crkve u Hrvata, 
premda organizatori euharistij- 
skog kongresa održanoga u Za¬ 
grebu 18. i 19. kolovoza 1923. 
godine zagrebački kongres bro¬ 
je kao prvi nacionalni euharistij- 
ski kongres, pravdajući tu odlu¬ 
ku tvrdnjom da je onaj održan 
1922. godine u Varaždinu bio 
»samo za jedan dio naroda«. 

Uspostavljanje i djelovanje 
pripremnog odbora 

Za uspješnu pripravu i pro¬ 
slavu kongresa uskoro je us¬ 
postavljen pripremni odbor, na 
čiju je zamolbu uspostavljen i 
širi odbor za pripremu kongre¬ 
sa. Prema zapisu tajnika Miho¬ 
vila Kanotija taj širi odbor sa¬ 
činjavali su »zastupnici iz svih 
slojeva: podžupan dr. Jambri- 
šak, banskog stola vijećnik Car, 
gradski načelnik Podgajski, 
predsjednik sudbenog stola Lat- 
ković, financijalni ravnatelj dr. 
Radić, vijećnici Pongračić i Sza- 
bo, kr. žup. fizik dr. Crkvenac, 
odvjetnici dr. Šolc i dr. Pečornik 
itd. te pročelnici mjesnih dru¬ 
štava i ugledni građani i građan¬ 
ke«. Ubrzo je odbor zamolio 
nadbiskupa dr. Antuna Bauera 


Kroničar je nadbisku¬ 
pov pojavak na propo¬ 
vjedaonici opisao ovim 
riječima: »Srce mu je od 
zanosa i ganuća zaigra¬ 
lo, kad je s visine zagle¬ 
dao ovaj pobožni puk 
svoj, kako je napunio 
svetu kuću Božju, že¬ 
ljan, da srce svoje ople¬ 
meni na Euharističnom 
Srcu Boga svoga. I go¬ 
vorio je tako zanosno, 
oduševljeno, iz puni¬ 
ne svoga bogoljubnoga 
srca k Sv. Euharistiji 


da bude pokrovitelj kongresa i 
da ga sam otvori. Nadbiskup je 
spremno odgovorio na ovu mo¬ 
lbu pismom 23. srpnja 1922. 

Odbor je u zajednici sa Save¬ 
zom trećoredaca razaslao pozive 
na kongres župnicima Zagorja, 
Međimurja, Prekomurja i Podra¬ 
vine, a Slovenac kateheta Cajnko 
na susjedne slovenske župe. Od¬ 
bor je zamolio i dobio povlasti¬ 
cu od 50 % popusta na prugama 
državne željeznice. Istodobno je 
potaknuo župnike i dušobrižnike 
da »vjernicima protumače znače¬ 
nje i važnost ovoga sastanka u po¬ 
čast Isusu i porade za učestvova¬ 
nje u što većem broju«. 


Otvaranje kongresa 

Već u subotu 26. kolovoza vla¬ 
kovi sa svih strana dolazili su pre¬ 
puni tisuća sudionika, pa je toga 
dana bilo u gradu oko 15.000 ho¬ 
dočasnika. U 17 sati autom je iz 
Zagreba stigao nadbiskup dr. An¬ 
tun Bauer, a pratili su ga vladika 
križevački dr. Dionizije Njaradi i 
nadbiskupov tajnik dr. Antun Sla- 
mić. Dočeku su nazočili predstav¬ 
nici vojne, civilne i duhovne vla¬ 
sti, koji su odmah nakon dočeka 
pohodili i pozdravili najdražega 
gosta. 

U 19 sati u dupkom ispunje¬ 
noj franjevačkoj crkvi svečano je 
otvoren kongres. Zazvavši s pri¬ 
sutnim vjernicima pomoć Boga 
Duha Svetoga nadbiskup se u pot¬ 
punom biskupskom ornatu uspeo 
na propovjedaonicu. Kroničar je 
nadbiskupov pojavak na propo¬ 
vjedaonici opisao ovim riječima: 
»Srce mu je od zanosa i ganuća za¬ 
igralo, kad je s visine zagledao ovaj 
pobožni puk svoj, kako je napu¬ 
nio svetu kuću Božju, željan, da 
srce svoje oplemeni na Euharistič¬ 
nom Srcu Boga svoga. I govorio je 
tako zanosno, oduševljeno, iz pu¬ 
nine svoga bogoljubnoga srca k 
Sv. Euharistiji te presvj. dr. Njara¬ 
di reče: ‘Još ga nisam slušao govo¬ 
riti tako velikim žarom i ushitom!’ 
Govorio je o vječnom kraljevstvu 
Euharističnog Isusa, o svećeniš- 
























Djeca i mladež uključili su se u veličanstvenu procesiju Preko 20.000 vjernika okupilo se na prosla- 

slaveći Euharistijskoga Kralja, na Euharistijskom kon- vu Euharistijskog kongresa u Varaždinu, 

gresu u Varaždinu, 27. kolovoza 1922. 27. kolovoza 1922. 


tvu, koje je najnježnije vezano na 
presv. Euharistiju. Napomenuo je, 
kako je najveća kazna jednom na¬ 
rodu kad mu ponestaje svećenika 
i pozvao roditelje, da djecu svo¬ 
ju tako odgajaju te budu vrijedna 
poziva Božjega, da uniđu u sve¬ 
tište njegovo. Razlagao je, kako 
vjera u Euharističnog Isusa ople¬ 
menjuje srce čovjeka, kako ga čini 
dobrim članom i Crkve i države. 
‘Želio bih’, reče, ‘da su sada ovdje 
oni, koji upravljaju udesom našeg 
naroda, pa da na svoje oči vide, što 
narodu najviše treba, za što se na¬ 
rod najviše oduševljava, što narod 
najsigurnije i trajno oplemenju¬ 
je’.« 

Nakon nagovora sam je Nad¬ 
biskup objavio dopuštenje da se u 
najvećim gradskim crkvama kroz 
svu noć izloži Svetotajstvo na kla¬ 
njanje i da se već od ponoći mogu 
služiti sv. Mise i dijeliti pričest. I 
doista. Prostrane je varaždinske 
crkve cijelu noć ispunjalo mnoš¬ 
tvo pobožnoga svijeta. Narod se 
ispovijedao, sudjelovao u misnim 
slavljima i slušao propovijedi, pri¬ 
mao sv. Pričest, pobožno molio i 
pjevao. 

Svečanosti na glavni kongresni 
dan 

Dan glavne kongresne sveča¬ 
nosti, nedjelja 27. kolovoza 1922., 


osvanuo je obasjan suncem. Ci¬ 
jeli je Varaždin poprimio sveča¬ 
no lice. Kuće, državne i privatne, 
osvanule su okićene trobojnicama 
hrvatskim i državnim. Već oko 7 
sati po svim su se gradskim ulica¬ 
ma slijevale brojne, duge i nepre¬ 
gledne procesije, nijedna manja 
od 1.000 ljudi. 

Kroničar je izbrojio 28 pro¬ 
cesija, koje su s barjacima, kipo¬ 
vima, s pobožnom pjesmom na 
usnama i uzornim redom ulazile 
u grad. Za tu slikovitu i kršćan¬ 
skom srcu pobudnu sliku valja 
zahvaliti dekanima, župnicima i 
kapelanima, koji su svojim ugle¬ 
dom, revnim radom te neumor¬ 
nim propovijedanjem oduševili 
narod za ovu slavu. 

Iz te slikovitosti, reda i pobož- 
nosti moglo se zaključiti dvoje: 
prvo - da su župnici i kapelani ui¬ 
stinu revno i neumorno djelovali 
među narodom, i drugo - da na¬ 
rod najradije sluša svoga duhov¬ 
noga pastira i da u njega i opet ima 
najveće pouzdanje. Očevidac ka¬ 
teheta Mihovil Kanoti taj je sklad 
popratio sljedećim riječima: »Jed¬ 
no i drugo utješno je za naša vre¬ 
mena, pa dao dobri Bog da sve¬ 
ćenstvo gori još većom ljubavi za 
sv. vjerske ideale, a tu će ljubav 
dobri naš narod malo po malo i 
htjeti i znati sve bolje uzvraćati.« 


Govorio je o vječnom kraljev¬ 
stvu Euharističnog Isusa, o 
svećeništvu, koje je najnježnije 
vezano na presv. Euharistiju. 
Napomenuo je, kako je najveća 
kazna jednom narodu kad mu 
ponestaje svećenika i pozvao 
roditelje, da djecu svoju tako 
odgajaju te budu vrijedna pozi¬ 
va Božjega, da uniđu u svetište 
njegovo. 


Zborovanja i navještaj vjerskih 
istina 

Oko 9 sati sve su ulice u sre¬ 
dištu grada Varaždina bile ispu¬ 
njene mnoštvom Božjega naroda. 
Računa se da je taj čas bilo blizu 
50.000 ljudi. Došli su iz Varaž¬ 
dinske županije, Međimurja i su¬ 
sjednih krajeva Slovenije. Bilo 
je predviđeno da se u 9 sati odr¬ 
že zasebna staleška zborovanja u 
pojedinim crkvama. Ispostavilo 
se kako su sve crkve premalene da 
prime sav taj svijet. 

Pa ipak, nije se odustalo od pre¬ 
davanja predviđenih programom, 
pa je u pavlinskoj crkvi, koju su 
»dupkom« ispunile majke, govo¬ 
rio preč. Matija Seigerschmiđ, žu¬ 
pnik u Mariji Bistrici, o Euharisti¬ 
ji i odgoju djece. Istodobno je još 
većem broju majki izvan crkve s 
prozora Djevojačke škole govo- 

Nadbiskup Bauer »je obašao 
sve crkve, gdje su se držali zbo¬ 
rovi i ostao je ugodno razdragan 
nad bogoljubnošću i tolikim 
brojem puka svoga. Napose ga 
je do suza ganulo, kad je zagle¬ 
dao one tisuće mladića, kojima 
je u današnje razvratno doba 
pomoć sv. vjere najpotrebnija. 
‘Hvala Bogu’, reče, ‘samo kad 
su i ovi u tolikom broju došli’.« 


rio o. Milošević o Euharistiji i iz¬ 
boru zvanja. 

Budući da u župnu crkvu sv. 
Nikole nisu mogli stati svi muže¬ 
vi, kojima je na temu Euharistija i 
život zborio isusovac o. Ilija Ga- 
vrić, onim tisućama ispred župne 
crkve i oko nje »vatrenom besje¬ 
dom« je sa stubišta župnoga dvo¬ 
ra o Euharistiji i smrtnom času go¬ 
vorio franjevac Đuro Bencetić. U 
prenapunjenoj franjevačkoj cr¬ 
kvi djevojkama je istine vjere uz 
temu o Euharistiji i ljubavi tuma¬ 
čio kanonik čazmanski Ignacije 
Debeljak, a kanonik zagrebačko¬ 
ga Prvostolnoga kaptola mons. dr. 
Milan Beluhan progovorio je dje¬ 
vojkama o Euharistiji i nevinosti. 

Tjeskobu Pripravnoga odbora 
hoće li i mladića biti u znatnijem 
broju da napune barem kapucin- 
sku crkvu, razbistrila je njihova 


N A C 


brojnost. »Tih je bilo razmjer¬ 
no još i najviše.« Pred crkvom 
na Strossmayerovu trgu za 
»oko najmanje 6000 mladića« 
propovijedao je o Euharistiji i 
značaju franjevac Grgo Pašalić, 
a za njih »barem 2000«, koji su 
se zbili u crkvi na temu o Eu¬ 
haristiji i vjersko-prosvjetnom 
radu , govorio je preč. Krešimir 
Pećnjak. 

Za više od 4000 hodočasnika 
iz Slovenije u uršulinskoj je cr¬ 
kvi govorio slavni govornik dr. 
Anton Medved o temi Euharisti¬ 
ja - vir srečnega življenja in sreč- 
ne smrti. 

Nadbiskup Bauer »je obašao 
sve crkve, gdje su se držali zbo¬ 
rovi i ostao je ugodno razdragan 
nad bogoljubnošću i tolikim bro¬ 
jem puka svoga. Napose ga je do 
suza ganulo, kad je zagledao one 
tisuće mladića, kojima je u današ¬ 
nje razvratno doba pomoć sv. vje¬ 
re najpotrebnija. ‘Hvala Bogu’, 
reče, ‘samo kad su i ovi u tolikom 
broju došli’.« 

Misno slavlje 

Poslije završenih zborova sav 
se narod skupio na Trgu slobo¬ 
de na koji, prema svjedočanstvu 
kongresnog kroničara, »može sta¬ 
ti najmanje 25.000 ljudi«. Ali trg je 
bio premalen. Ne samo trg, nego 
i sve ulice što do njega vode bile 
su pune svijeta. Gradska vijećnica 
bijaše ukusno iskićena zelenilom i 
vijencima, a pred njom je bilo po¬ 
dignuto postolje s oltarom. 

Točno uli sati na trg je do¬ 
šao nadbiskup Bauer uz pratnju 
križevačkoga vladike dr. Njaradi- 
ja i mostarskoga biskupa Aloj zi¬ 
ja Mišića te brojne asistencije, da 
s narodom najprije proslavi svetu 
euharistijsku žrtvu. Oči svih na¬ 
zočnih bile su upravljene prema 
žrtveniku, a uza svu stisku vla¬ 
dao je najveći mir, red i bogoljub- 
nost. Za vrijeme euharistijskoga 


slavlja svirala je vojnička glazba, 
a počasni odred vojske oglasio se 
na pozdrav trostrukim pucanjem. 
Nakon sv. mise nadbiskup se po¬ 
peo na cvijećem i sagovima urešen 
balkon gradske vijećnice, i otuda 
je svemu narodu podijelio papin¬ 
ski blagoslov. 

Klanjanje i teoforička procesija 

U 12 sati služena je po svim cr¬ 
kvama tiha sv. misa i izloženo Sve- 
totajstvo na klanjanje sve do 14 
sati, kada se počela svrstavati sve¬ 
čana procesija. U 15 sati iznio je 
nadbiskup Svetotajstvo iz župne 
crkve. Po osam ljudi u preko 3000 
redova kretalo se u toj procesiji i 
zapremilo prostor do 2 kilometra 
duljine, tako da su se prvi vezali 
sa zadnjima. Procesiji su poseban 
čar davale bogato izvezene narod¬ 
ne nošnje, oko 200 raznobojnih 
barjaka, prelijepi i skladni napjevi 
pobožnih pjesama, radosno bru- 
janje zvona, skladno sviranje voj¬ 
ne glazbe, duboka ozbiljnost i bo- 
goljubnost sudionika. 

Varaždinci su ostali ushićeni. 
»Takova što Varaždin još nije vi¬ 
dio!«, zapisao je kroničar. 

Srce procesije bio je Euharistij- 
ski Spasitelj, koga je pod prilika¬ 
ma kruha nosio sam nadbiskup, 
okružen nevinom dječicom, po¬ 
časnom vojnom stražom, broj¬ 
nom asistencijom 80 svećenika. 
Iza nebnice koračali su predstav¬ 
nici vojne i civilne vlasti, a vojska 
je zaključila povorku. 

Župe su bile svrstane abeced¬ 
nim redom. Iza njih išli su Sloven¬ 
ci, pa župa varaždinska sa svim 
svojim svjetovnim društvima i 
vjerskim udruženjima. 

Završetak kongresnih svečanosti 

Nakon što su sudionici proce¬ 
sije i svijet koji je s pločnika mo¬ 
litvom i pjesmom pratio procesi¬ 
ju prispjeli na Strossmayerov trg, 
s povišenog je mjesta nadbiskup 

podijelio blagoslov sa Svetotaj- 
stvom. Uz pucnjeve počasne čete, 
tihi cilik zvončića, a u najvećoj ti¬ 
šini, mnoštvo se naroda spustilo 
na koljena da se pokloni svome 
Bogu i s ovoga svetoga događaja 
ponese zalog njegova blagoslova. 

U 17 sati bila je na prostoru 
pred gombaonicom akademija s 
pjevanjem i govorima. O euhari¬ 
stiji i socijalnom pitanju govorio 
je franjevac Teofil Harapin, a o 
temi Koliko je Euharistija vrijed¬ 


na časti govorio je arhiđakon go¬ 
rički, kanonik dr. Mijo Medjimo- 
rec. Biskup dr. Dionizije Njaradi 
pozvao je slušatelje da tako mno¬ 
go i dostojno ljube sv. Euharisti¬ 
ju da se ta ljubav, ako ustreba, ne 
umanji ni pred smrću. 

Potom je Slovenac Kalan odu¬ 
ševljenim govorom pozdravio 
hrvatski narod i njegove sinove 
koji su priredili tako sjajnu vjer¬ 
sku manifestaciju i sve pozvao na 
rad oko ostvarenja vjerskih ideala 


MOLITVA U ČAST BLAŽENOGA ALOJZIJA STEPINCA, BISKUPA I MUČENIKA 


G ospodine, Bože naš, Ti si 
blaženom Alojziju Stepin- 
cu dao milost čvrsto vjerovati u 
Isusa Krista i spremnost trpjeti 
za njega sve do mučeničke smrti. 
Pomozi nam slijediti njegov pri¬ 
mjer i njegov nauk da bismo lju¬ 
bili Krista kako ga je on ljubio i 
služili Crkvi kako joj je on služio 
sve do darivanja vlastitoga života 
za nju. Njegova živa vjera u Isu¬ 
sa Krista i postojana ljubav prema 
Crkvi neka nas učvrste u borba¬ 


ma života na putu vječnoga spa¬ 
senja. Po njegovu zagovoru udi¬ 
jeli milost svoga blagoslova našim 
biskupima, svećenicima, redovni¬ 
cima i redovnicama, svećeničkim 
i redovničkim pripravnicima, na¬ 
šim obiteljima, da budu čvrste u 
vjeri i blagoslovljene novim i broj¬ 
nijim životima. Budi utjeha svim 
starijim osobama te pomoć bole¬ 
snicima i patnicima. Očeve i maj¬ 
ke, djecu i mlade očuvaj od unu¬ 
tarnjih i vanjskih pogibelji duše i 


Sve čitatelje Glasnika i 
štovatelje bi. Alojzija Ste- 
pinca koji su se pismenim 
putem preporučili u zago¬ 
vor bi. Alojzija Stepinca i 
zatražili molitvu na njego¬ 


vu grobu, potičemo da se u 
molitvi sjedine sa svim nje¬ 
govim štovateljima koji su¬ 
djeluju u svetoj misi svakog 
10. u mjesecu u zagrebačkoj 
prvostolnici u 18 sati. 


Djeca u bjelini, vojnici i brojni vjer¬ 
nici svrstali su se u svečanu proce¬ 
siju kojom je završio Euharisti jski 
kongres u Varaždinu, 27. kolovoza 
1922. 

i što tješnju povezanost Slovenaca 
i Hrvata. 

Poslije završene akademije, 
oko 19 sati, brojna skupina Za¬ 
grepčana i pridruženih hodoča¬ 
snika pošla je pred samostan se¬ 
stara uršulinki, gdje je odsjeo 
nadbiskup Bauer, te su pjevanjem 
pjesama »Lijepa naša« , »Do ne¬ 
besa« i »Hoćemo Boga« učinili 
spontanu ovaciju svomu natpa- 
stiru. 

Nadbiskup je izišao na ulicu 
u nakani da s okupljenim vjer¬ 
nicima podijeli svoje zadovolj¬ 
stvo nad iznad očekivanja uspje¬ 
lim kongresom i da ih potakne na 
pripremu euharistijskoga kongre¬ 
sa u Zagrebu. Učinio je to riječi¬ 
ma: »Do vidova na godinu u Za¬ 
grebu.« 

(nastavlja se) 


tijela. Udijeli milost svećeničkih i 
redovničkih zvanja našoj župi, na¬ 
šoj biskupiji i Crkvi u Hrvata. 

/Po njegovu zagovoru udijeli mi 
milost... / 

Po Kristu Gospodinu našemu. 
Amen. 

Nakon toga izmoli: Oče naš, 
Zdravo, Marijo, Slava Ocu, sa za¬ 
zivom: Blaženi Alojzije Stepinče, 
moli za nas! 





GLASNIK 

•jjj Proslavljena 20. obljetnica 

Glasnika 



Mons. Vlado Košić, biskup sisački predvodi euharistij- Mr. Anđelko Košćak, rektor Nadbiskupskog bogoslov- 
sko slavlje u župnoj crkvi bi. Alojzija Stepinca na Ste- nog sjemeništa u Zagrebu, obilježuje 20. obljetnicu izla- 

pinčevo godine 2014. ženja Glasnika bi. Alojzija Stepinca 


U organizaciji Postulature blaženog Alojzija Stepinca i zagrebačkoga Nadbiskupskoga bogoslovnog sje¬ 
meništa, u trodnevnici za Stepinčevo 2014., u subotu 8. veljače 2014., u dvorani Vijenac Nadbiskupskog 
pastoralnog instituta, svečanom akademijom obilježeno je 20 godina izlaženja »Glasnika Postulature bi. 
Alojzija Stepinca«. U programu su dramskim prikazom i glazbenim točkama sudjelovali bogoslovi Nadbi¬ 
skupskog bogoslovnog sjemeništa u Zagrebu. 


Središnji dio akademije bio je 
scenski prikaz »Optuženi Stepi- 
nac« što su ga izveli bogoslovi 
pod vodstvom prefekta dr. Iva¬ 
na Dodleka. Prikaz su bogo¬ 
slovi sami osmislili prema knji¬ 
zi »Alojzije Stepinac, hrvatski 


kardinal« Alekse Benigara. Sa¬ 
držaj predstavlja scenu sa suđe¬ 
nja, odnosno donošenja presude 
nadbiskupu Stepincu. Na zoran 
način je prikazano kako je on 
svojom mirnoćom blagotvorno 
djelovao na one koji su »po za- 


Piše: dr. Juraj Batelja 

datku« bili zaduženi za nered, 
iskrivljavanje istine. Neki od 
njih su i sami već za vrijeme su¬ 
đenja vidjeli o kakvom je suđe¬ 
nju riječ, no nisu se usudili radi¬ 
ti po vlastitoj savjesti. 


PRIKAZ NR. ANĐELKA KOŠĆAKA 0 NASTANKU I SADRŽAJIMA GLASNIKA SLUGE BOŽJEGA ALOJZIJA STEPINCA 
I GLASNIKA BL. ALOJZIJA STEPINCA 


Glasnik, glas, riječ, govor, 
razgovor, dijalog, istina! Da, isti¬ 
na! To je prava istoznačnica za 
Glasnik bi. Alojzija Stepinca - 
istina! I one 1994. - ratne, teške, 
ali hrvatske, slobodne Domovine, 
vidjevši Glasnik , mnogi su zasi¬ 
gurno kliknuli: Konačno! 


Sjećam se svoga djeda - imao 
je 80 godina - kada sam kao bo¬ 
goslov druge godine donio doma 
prvi broj Glasnika , rekao mi je: 
»Sinek, dej mi našega kardina¬ 
la!« Potom ga privinuo k sebi i 
poljubio! Odmah mi je sve bilo 
jasno i nije bilo daljnjeg broja 


Glasnika kojega nisam nabavio i 
donio djedu i svima doma, a djed 
me redovito po mom povratku 
u Zagreb na Bogosloviju upozo¬ 
rio: »Nemoj pozabiti Glasnika\« 
Naime, tek sam kasnije doznao 
da je njegov rođeni brat, ča¬ 
sni brat Isusovac Lojzek, posli- 



















5 






Poglavari i bogoslovi Nadbiskupskog bogoslovnog sjemeništa u Zagrebu na 
ljetovanju na Čiovu često su u svoje molitve uključivali u Krasi ću zasužnje- 
nog nadbiskupa bi. Alojzija Stepinca 


je Drugoga svjetskoga rata, bio 
na kratko vrijeme zatočen u sa¬ 
rajevskom zatvoru između osta¬ 
loga i zbog toga jer je svjedočio 
o nevinosti zagrebačkoga nadbi¬ 
skupa Alojzija Stepinca. 

Nakon ovog osobnog susreta 
s Glasnikom te na početku ovo¬ 
ga prikaza Glasnika , koji će biti 
tek djelomičan i u mnogo-čemu 
manjkav, od obilja građe, doku¬ 
menata, propovijedi objavljenih 
u Stepinčevu glasniku - kako se 
najčešće naziva današnji svečar - 
odabrao sam nekoliko redaka iz 
propovijedi prefekta kongregaci¬ 
je za nauk vjere kardinala Josepha 
Ratzingera održane 15. veljače 
1998. godine u hrvatskoj crkvi sv. 
Jeronima u Rimu: 

U posljednjoj pjesmi Božanske 
komedije (Raj XXXI, 103) Dante 
govori o nekom pristiglom hodo¬ 
časniku, možda iz Hrvatske, koji 
je očaran Kristovom slikom uti¬ 
snutom na Veromkinu ruhcu, te 
ne može svoj pogled drugamo, već 
ga drži čvrsto upravljenim u Kri¬ 
sta Gospodina. Ovaj anonimni 


Danteov Hrvat ima za nas jed¬ 
no ime: sluga Božji kardinal Aloj- 
zije Stepinac, rođen prije stotinu 
godina u Brezariću, župi Krasić, 
a umro 10. veljače 1960. godine. 
Uistinu je ovaj čovjek, ovaj sluga 
Božji, držao pogled čvrsto uprav¬ 
ljen u Isusa, razmatrao o njemu, 
živio je u zrenju Krista i tako se 
sve više neprestano suohličavao 
Kristu, bivaopreohražen u Kristu, 
te i sam postao živa slika trpećeg 
Krista s trnovom krunom i rana¬ 
ma njegove muke. 

Dragi prijatelji i štovatelji bla¬ 
ženoga Alojzija Stepinca, jedno 
je sigurno: s Glasnikom je progo¬ 
vorila Istina, Istina za koju i s ko¬ 
jom ili bolje s kojim i za koga - za 
Isusa je Blaženik živio i svoj život 
dao, a životom i nama utro put, 
dao jasan primjer - i to primjer 
riječju i djelom - primjer krepo¬ 
snoga, svjedočkog i mučeničkog 
života. 

Trideset četiri godine nakon 
blažene smrti zagrebačkoga nad¬ 
biskupa i kardinala Alojzija Ste¬ 
pinca, nakon isto toliko godina 


svakogodišnjega svetoga spomi¬ 
njanja u misnim slavljima u do¬ 
movini i svijetu 10. veljače, i četi¬ 
ri godine nakon pada bezbožnoga 
komunističkoga režima - glavnog 
i jedinog optužitelja zagrebačko¬ 
ga nadbiskupa - izlazi Glasnik 
da na javan, očit i zoran način, a 
ponajprije dokumentiran, iznosi 
Istinu kojoj se u komunističkom 
režimu trajno i beskrupulozno 
nametala laž, izmišljotina i bez- 
božnički otrov. 

Tadašnji zagrebački nadbiskup 
kardinal Franjo Kuharić, a danas 
sluga Božji, u predgovoru prvoga 
broja piše: 

U demokratskoj slobodi Hr¬ 
vatski je sabor proglasio proces i 
osudu zagrebačkoga nadbisku¬ 
pa Alojzija Stepinca ništetnima. 
U toj se slobodi pojavljuje sada 
Glasnik sluge Božjega kardinala 
Alojzija Stepinca. Svrha je Glasni¬ 
ka da naša vjernička i šira javnost 
što bolje upozna duhovni lik sluge 
Božjega, da kroz Glasnik također 
čuje njegove poruke i da bude po¬ 
ticana na molitvu za uspjeh pro¬ 
cesa. (...) kroz Glasnik sluga Božji 
postaje opet među nama prisutan 
da nam bude bliz iz vječnosti kao 
što nam je bio bliz i za vrijeme 

svoje biskupske službe i svoje pat¬ 
nje. Tako kardinal Franjo Kuha- 
rić, danas sluga Božji. 

Sluga Božji, a potom blaženik 
Katoličke Crkve, Alojzije Stepi- 
nac nije samo jedan u nizu pasti¬ 
ra zagrebačke Crkve, on je više od 
slike, modela i uzora, on je svako¬ 
me katoliku, a ponajprije nama na 
ovim hrvatskim prostorima, svje¬ 
tlo, svjetlo Uskrsloga Pobjednika 
- Viktora, on je svijetli lik Crkve 
u Hrvata. U tome duhu i samim 
time Glasnik je zauzimao poseb¬ 
no važno mjesto - bio je i jest šti¬ 
vo koje nas dovodi u neposredan, 
direktan odnos s Blaženikom koji 
se, kako stoji u prvoj »riječi ured¬ 
nika« dr. Jurja Batelje - »upisao u 
svijest i život svoje mjesne i opće 
Crkve«. 

Uloga Glasnika jest ponajpri¬ 
je donositi vijesti o postupku i 
razlozima uzvišenja sluge Bož¬ 
jega odnosno blaženoga Alojzi- 
ja Stepinca na čast oltara. Potom 
Glasnik svojim sadržajem pruža 
svjedočanstvo djelatne ljubavi i 
milosti, koja se, kako ističe ured¬ 
nik: »tako čudesno razmjenjuje 
kroz molitvu u sjećanju i na usti¬ 
ma, pri spomenu na nj na radnom 
mjestu, na satu povijesti, pri po¬ 
hodu njegovu grobu, u obiteljskoj 
molitvi. Glasnik bi želio ražariti 
ideale rad kojih je on sluga Božji 
radije odabrao umrijeti negoli po¬ 
pustiti pred bezbožnom ideologi¬ 
jom te tako poticati na rast ljuba¬ 
vi, kojom je on gorio za Krista.« 

Je li Glasnik postigao tu svr¬ 
hu, taj cilj, to poslanje? - odgovor 
je da!, uspio je u punom smislu te 


riječi jer nije ostalo samo na rije¬ 
či, nego se sve više oblikovalo dje¬ 
lo, tj. poticao je čitatelje na djela. 
Jedno od tih djela jesu molitvene 
zajednice (pokrenute 2000. godi¬ 
ne), organiziranje raznih tribina, 
simpozija, kvizova, vjeronaučnih 
olimpijada te još više - iako to nije 
izravna zasluga Glasnika , ali sve 
je to išlo ruku pod ruku - pojedi¬ 
ne župne crkve, kapele, poklonci, 
potom škole i druge javne ustano¬ 
ve, trgovi, ulice, pjevački zborovi 
i druga vjernička okupljanja, a da 
ne govorimo o brojnim kipovi¬ 
ma, oltarnim slikama, medaljama 
i tako redom, koje nose ime za¬ 
grebačkoga nadbiskupa i kardina¬ 
la bi. Alojzija Stepinca. 

Kakva je koncepcija Glasnika ? 
Pojedine su rubrike stalne od po¬ 
četka izlaženja do danas, a tako¬ 
đer su se pomno pratila značajna 
događanja na razini opće i mjesne 
Crkve, osobito one teme koje su 
vezane uz proglašenje novih bla- 
ženika i svetaca Katoličke Crkve, 
te područja na kojima je i sam bla¬ 
ženi Alojzije bio zauzet, što je i 
on promicao i uz što je spremno 
i svojim životom stao. Nemamo 
ovom prilikom dovoljno vreme¬ 
na zadržavati se na pojedinim ru¬ 
brikama, osim tek ih nabrojiti. 

Uz redovite rubrike kao što su 
Urednikova riječ , potom Papina 
riječ , te kronika događanja odno¬ 
sno širenja glasa svetosti i vijesti iz 
Postulature, valja svakako izdvo¬ 
jiti sljedeće: Teološki podlistak , 
Svjedočanstva koja su počela s hr¬ 
vatskim (nad)biskupima i nastavi¬ 
la sa svećenicima Stepinčevim su¬ 


vremenicima te laicima; nadalje 
kao važna rubrika jest od samo¬ 
ga početka prenošenje Propovije¬ 
di zagrebačkih nadbiskupa sa Ste- 
pinčeva u Zagrebu i propovijedi s 
mise Stepinčeva u hrvatskoj crkvi 
sv. Jeronima, a također i iz rodne 
Stepinčeve župe Krašić. Posebno 
se mjesto u Glasniku pruža temi: 
Dokumenti o životu i radu sluge 
Božjega. (Između ostaloga ti su se 
dokumenti u velikoj mjeri ticali 
obrane Zidova, iako ne samo njih, 
dokumenti govore o velikom dje¬ 
lovanju (zauzimanju) zagrebač¬ 
koga nadbiskupa tijekom Drugo¬ 
ga svjetskog rata za tisuće osoba 
različitih narodnosti, vjeroispovi¬ 
jesti i svjetonazora »koji svoj ži¬ 
votni iskoračaj iz bunkera smrti ili 
sablasti tamnice duguju ili zahva¬ 
ljuju zagrebačkom nadbiskupu«; 
osobito nam je danas vrijedan i 
poticajan tekst kao i fotografi¬ 
ja nadbiskupa Stepinca na ručku 
s nezaposlenim radnicima 1938. 
godine. 

Iz kardinalove pismene ostav¬ 
štine posebno mjesto zauzimaju 
propovijedi kao »vrela duhovne 
okrepe«, potom je tu rubrika Po¬ 
vijesna sadašnjost gdje se posebno 
ističe osvrt na život novoga hrvat¬ 
skoga sveca Marka Križevčani¬ 
na, a uz to je zanimljiv potpis pod 
fotografiju koja prikazuje susret 
kardinala Franje Kuharića i Sve¬ 
toga Oca Ivana Pavla II. u Košica- 
ma. Naime, kardinal je pozdravio 
Svetoga Oca i zahvalio mu rije¬ 
čima: »Sveti Oče! Hvala Vam za 
svetog Marka Križevčanina! No, 
ima u Hrvatskoj još jedan muče- 

nik!« »Koji?«, upita Sveti Otac. 
»Alojzije Stepinac!« odgovorio 
je kardinal Kuharić. »Da! Alojzi¬ 
je Stepinac!« prisjetio se Ivan Pa- 
vao II. 

Od drugih rubrika koji su 
na razne poticaje i prigode našle 
svoje mjesto u Glasniku svakako 
treba spomenuti prikaze Euha- 
ristijskih kongresa organiziranih 
između dvaju svjetskih ratova, 
koji su bili najmoćnije sredstvo 
okupljanja Božjega naroda da 
bude poučen u vjeri i ljubavi pre¬ 
ma Bogu i čovjeku, a - ne manje 
važno - ta su okupljanja (kongre¬ 
si) sve više budila i snagu nacio¬ 
nalnoga duha te stvaranje potreb¬ 
noga samopouzdanja hrvatskoga 
naroda. I druga, nezaobilazna ru¬ 
brika, jest Vranekovićev dnev¬ 
nik. Ta nas je rubrika, poput iz¬ 
vrsnog dokumentarnoga filma, 
unosila u konkretnu zbilju kra- 
šićkoga zatočenika, a nerijetko 
po tom smo dnevniku jasno mo¬ 
gli raspoznati duhovna, emotivna 
i mnoga druga stanja Stepinčeva 
duha, srca i pameti te njegovu so¬ 
cijalnu odnosno komunikacijsku 
notu - njegovo vrjednovanje su¬ 
govornika, bilo da mu je izravno 
govorio ili pak pisao, a također i 
njegov odnos prema sasvim obič¬ 
nim stvarima i pojavama - kao 
što su hrana, odmor, pa čak i od¬ 
nos prema domaćim životinjama 
- psu Campeku... 

Bleiburg i njegove posljedi¬ 
ce. Zapravo Glasnik se nepresta¬ 
no zauzima, prati i diže glas za sve 
nepravedno osuđene, pogubljene, 
nestale, za sve one koji su iz svo¬ 


jih čisto vjerskih, kršćanskih i do¬ 
moljubnih uvjerenja, najčešće bez 
suda i presude, »nestali u mraku 
bezbožnoga komunizma«. Među 
njima, kao po režim nepodobna 
osoba, u prvome se redu ističe i 
opširno prikazuje vlč. Vilima Ce- 
celju. 

Fotografije sve više prepozna¬ 
jemo kao veliko blago - koje nam 
progovara gotovo jače od teksta... 
Vrlo jaka i dojmljiva fotografi¬ 
ja jest ona sa spovodnih obreda u 
katedrali, kada su svi htjeli doći do 
mrtvoga Blaženikova tijela i dota¬ 
knuti ga, a mnogi su se popeli na 
gornji dio klupa da ga vide i da im 
se ta slika kardinalova blaženog 
počinka duboko usiječe u pamet 
i srce. Razmatrajući lik kardinala 
Stepinca, mogli bismo zaključi¬ 
ti: pa taj se čovjek nije smijao, nije 
na njegovu licu bilo vedrine, nego 
svojevrsna ozbiljnost, oboren po¬ 
gled i tako redom... međutim, to 
je doista tako samo na prvi pogled 
- ... možda i jest - bez vanjskog 
izražaja i pokazivanja radosti smi¬ 
jehom, ali iz njega i po njemu isi¬ 
javala je sigurnost, toplina, zanos 
za služenjem Kristu i Crkvi - i to 
je osvojilo pozornost i dizalo duh 
i srce okupljenih. Osim suvreme¬ 
nih fotografija iz Blaženikova ži¬ 
vota, u Glasniku su se našle i one 
iz aktualnih događanja vezanih uz 
širenje i podržavanja glasa sveto¬ 
sti sluge Božjega, a također i crna 
ratna događanja - srbo-četnička 
razaranja hrvatskih svetinja, ba¬ 
štine - i ono najbolnije - ljudi. 

Ako malo pogledamo naslo¬ 
ve pojedinih članaka, tada nam 


se nameće zaključak: devedese¬ 
tih godina prošloga stoljeća ti su 
naslovi odzvanjali drugačije, iako 
nam i sada tih jakih riječi, naslo¬ 
va ... poput uporišta sve više tre¬ 
ba, a to su npr.: »Bedem Crkve 
u Hrvata«, »Nevinoga proglasi- 
še zločincem«, »Vjera kardina¬ 
la Stepinca bijaše svjetlo u mra¬ 
ku proteklih stoljeća«, »Srce koje 
je ljubilo Boga i ljude ne može se 
uništiti«; povezujući ili prevode¬ 
ći oba Blaženikova imena kardi¬ 
nal Franjo Kuharić kliknuo je u 
Krašiću na velebnoj misi u prigo¬ 
di 100. obljetnice Blaženikova ro¬ 
đenja: »Alojzije - Viktor! Čist i 
Pobjednik!« ... i tako redom. Sve 
djeluje tako snažno, tako ljud¬ 
ski i tako božanski, tako prožeto 
vjerom, nadom i ljubavlju, da či¬ 
tatelj prelistavajući, čitajući Gla¬ 
snik , motreći fotografije, motre- 
ći Blaženikov lik, kao da se nalazi 
u nekom drugom svijetu - koji je 
istina prividno siv, stvarno težak i 
križevan, ali je zato smisleniji, vri- 
jednosniji, ljudskiji, taj je svijet is¬ 
punjen Duhom Božjim, i u svemu 
se Bogu daje prednost. 

Urednik je pomno pazio na 
mnoge detalje, pa tako i na da¬ 
tume izlaženja Glasnika - to su 
svima znani 10. veljače (1960.) - 
dan Blaženikove smrti, 8. svibnja 
(1898.) - Blaženikov rođendan 
ili. listopada (1946.) - dan izri¬ 
canja presude. Ti su dani zapravo 
blagdani pobjede dobra nad zlom, 
istine nad prijetvornošću. 

Nemjerljivo najveći događaj 
koji je privukao - rekli bismo 
bez velikih pozivanja i agitiranja 

- pola milijuna hrvatskih vjerni¬ 
ka katolika - da budu u zajed¬ 
ništvu sa Svetim Ocem papom 
Ivanom Pavlom II. - jest doga¬ 
đaj proglašenja blaženim sluge 
Božjega Alojzija Stepinca. Stoga, 
na koncu ovoga prikaza Glasni¬ 
ka, ne mogu ne istaknuti nekoli¬ 
ko riječi iz propovijedi blaženo¬ 
ga pape Ivana Pavla II. izrečenih 
u Mariji Bistrici: 

Ako pšenično zrno, pavši na ze¬ 
mlju ne umre, ostaje samo; ako li 
umre, donosi obilat rod (Iv 12,20) 
[...J.Nije li možda upravo to bila 
tajna i vašega nezaboravnoga i 
nezaboravljenog nadbiskupa kar¬ 
dinala Alojzija Stepinca, kojega 
danas motrimo u slavi blaženikač 
On je na jedinstven način sudje¬ 
lovao u Vazmenom Otajstvu: po¬ 


put pšeničnoga zrna ‘pade na ze¬ 
mlju' na ovu hrvatsku zemlju, te 
je, ‘umrijevši, donio obilat rod.’ To 
je poruka, i više od poruke - to je 
koncepcija života, to je put kojim 
valja ići. 

Na koncu izričem onu jed¬ 
nostavnu, ali važnu riječ: od srca 
hvala postulatom i uredniku 
Glasnika mons. dr. Jurju Bate- 
lji na darovanih 20 godišta Gla¬ 
snika - a to znači 80 brojeva lista 
koji su izašli u 60 izdanih časo¬ 
pisa, a to pak znači preko 2600 
stranica štiva koje diže i ispunja 
duh siromašna i bogata, učena i 
neuka, štiva o onome čija »je sa¬ 
vjest čista« i čija savjest razbu- 
đuje savjest vjernika i nevjerni¬ 
ka, prijatelja i neprijatelja Crkve 
i Boga. Hvala Vam! 


Nadalje, mnogi, kao suradnici 
- bilo kao pisci tekstova, sugovor¬ 
nici, svjedoci, izvjestitelji i tako 
redom, potom tehnički urednici 
ili povremeni lektori, uključiva¬ 
li su se u izradu i rad oko Glasni¬ 
ka, ali onaj koji je od prvoga broja 
bio uz mons. Batelju, a reći ćemo 
uz bi. Alojzija, bio je akad. Ante 
Stamać i Marina Cubrić, prof. - 
i Vama iskrena hvala na važnom 
lektorskom poslu. 

Što reći na kraju: budimo i na¬ 
dalje zauzeti promicatelji života i 
djela bi. Alojzija Stepinca, zagre¬ 
bačkoga nadbiskupa i kardinala 
Svete Rimske Crkve, rado čitaj¬ 
mo Glasnik i druge potičimo na 
njegovo čitanje, odnosno i druge 
upoznajmo s likom bi. Alojzija i 
približujmo im Blaženika. 


OSVRT DR. JURJA BATEUE NA 20 GODINA IZLAŽENJA GLASNIKA SLUGE BOŽJEGA ALOJZIJA STEPINCA I 
GLASNIKA BL. ALOJZIJA STEPINCA 



Glasnik Blaženog Alojzija 
Stepinca rađao se u okolnostima 
stvaranja samostalne Republike 
Hrvatske. On je jedan od prvih 
plodova političkih promjena 90- 
ih godina 20. st. u narodu i ze¬ 
mlji Hrvata. U svojstvu promi¬ 
canja postupka za proglašenje 
svetim kardinala Alojzija Stepin¬ 
ca činilo mi se tada uputnim pro¬ 
glasiti javnim kanonski postupak 
za Stepinčevo proglašenje sve¬ 
tim. Naime, taj se postupak do 
tada vodio pod strogom papin¬ 
skom tajnom. Bilo je to vrijeme 
kad su hrvatski vojnici na bojiš¬ 
nicama nizali pobjedu za pobje¬ 


dom, a jugonostalgičari nastoja¬ 
li zadržati komunistički režim. 
Sjećam se tadanjih razgovora s 
Jakovom Blaževićem, javnim tu¬ 
žiteljem RH, Josipom Hrnčevi- 
ćem, javnim tužiteljem Jugosla¬ 
vije i jednim od pisaca optužnice 
protiv nadbiskupa Stepinca, za¬ 
tim s Nedom Milunovićem, su¬ 
cem istražiteljem, Markom Be- 
linićem, »narodnim herojem«, 
drugom Brankom Ilejem, jed¬ 
nim od sudionika akcije u plje¬ 
nidbi Stepinčeva srca, i drugim 
miljenicima Komunističke par¬ 
tije Jugoslavije. Njihovo mnije¬ 
nje bilo je tada da Tuđman neće 


uspjeti ostvariti svoj naum stva¬ 
ranja hrvatske države. 

Znakovita je bila i konstatacija 
dr. Miroslava Medura, ravnatelja 
udbaške ambulante u Zagrebu, da 
»ondašnji napad i progon nadbi¬ 
skupa Stepinca i današnja agresi¬ 
ja na Hrvatsku proistječu iz istoga 
srpskog gena«. 

Bile su to okolnosti zbog kojih 
je kardinal i zagrebački nadbiskup 
Franjo Kuharić bio mišljenja da 
još nije sazrjelo vrijeme za časopis 
koji bi pronosio slavu kardinala 
Alojzija Stepinca. Sa zahvalnošću 
se sjećam konačnog njegova odo¬ 
brenja i najave Glasnika : »Svim 



















štovateljima sluge Božjega Aloj- 
zija Stepinca preporučam Gla¬ 
snik da ga šire. A preporučam ga 
također svim ljudima dobre volje 
da ga čitaju kako bi što bolje upo¬ 
znali njegov život i njegovu po¬ 
ruku... Svrha je Glasnika da naša 
vjernička i šira javnost što bolje 
upozna duhovni lik sluge Božje¬ 
ga, da kroz Glasnik također čuje 
njegove poruke i da bude potica¬ 
na na molitvu za uspjeh procesa.« 
(Glasnik sluge Božjega Alojzija 
Stepinca , 1 . (10. veljače 1994.), br. 
1., str. 3.). 

Nastojao sam raznovrsnim ru¬ 
brikama i tekstovima iz nauka bi. 
Alojzija Stepinca javnosti prika¬ 
zati njegov lik i djelovanje. Zbog 
zlonamjerno prikazivanih činje¬ 
nica u javnosti i stvaranju pro- 
tucrkvenog raspoloženja dono¬ 
sio sam i niz dokumenata koji su 
dokaz Stepinčeva aktivnog udjela 
u spašavanju stradalnika u Dru¬ 
gom svjetskom ratu i poraću. On 
ga je činio u skladu svoga posla¬ 
nja i svojih ovlasti. Tome su pri¬ 
donosile i rubrike »Svjedočan¬ 
stva« i »Kronika« te bilješke iz 
dnevnika što ga je vjerodostojno i 
ustrajno ispisivao krašićki župnik 
Josip Vraneković, marno bilježeći 
uvjete Blaženikova tamnovanja u 
Krašiću. 

Glasnik je u jednom razdoblju 
imao nakladu 15 000 primjeraka, 
danas izlazi u 8 000 primjeraka. 

U ovoj svečanoj prigodi želim 
zahvaliti svim suradnicima, oso¬ 
bito dr. Josipu Sabolu koji je niz 
godina vodio rubriku »Teološki 
podlistak«, p. Celestinu Tomiću 


koji je brojnim člancima javnosti 
prikazivao moralnu veličinu kar¬ 
dinala Stepinca kao nadahnuće za 
vjerodostojan kršćanski život, i 
brojnim dopisnicima iz domovi¬ 
ne i inozemstva koji su obogaći¬ 
vali sadržaj Glasnika i meni kao 
uredniku pomogli da bude razno¬ 
vrstan i što bliži čitateljima. 

Sigurno da bi Glasnik bio i 
drugačije ostvarivan da je urednik 
imao više stručne pomoći. Sada, 
kada aktualni urednik prosuđuje 
da je svoju trku dovršio, vrijeme 
je da odgovorni promisle na koji 
način osmisliti Glasnik nakon što 
blaženi Alojzije bude proglašen 
svetim. 

U 20 godina objavljivanja Ste¬ 
pinčeva glasnika nije sve išlo glat¬ 
ko i bez poteškoća, ali u ovoj pri¬ 
godi one ne zavrjeđuju pozornost 
jer je učinjeno djelo nagrada za 
žrtve i nerazumijevanja. Ipak bih 
spomenuo Priopćenje za javnost 
koje je Nadbiskupski ordinari¬ 
jat u Zadru objelodanio 3. ožuj¬ 
ka 1999. Naime, toga su se dana 
svećenici Zadarske nadbiskupije 
zajedno sa svojim nadbiskupom 
mons. Ivanom Prenđom i mons. 
Marijanom Oblakom, nadbisku¬ 
pom u miru, okupili na svojoj re¬ 
dovitoj mjesečnoj svećeničkoj re- 
kolekciji. Nakon pokorničkog 
slavlja održao sam predavanje na 
temu Alojzije Stepinac, ispovjed¬ 
nik -pokornik. 

Nakon predavanja i plodne 
diskusije predstavljen je javnosti 
novi broj časopisa Glasnik Blaže¬ 
ni Alojzije Stepinac. Radi se o gla¬ 
sniku koji je do tada izlazio pod 


naslovom Sluga Božji Alojzije Ste¬ 
pinac i pripremao je proglašenje 
blaženim Alojzija Stepinca. Tada, 
pod novim naslovom časopis je 
imao svrhu pripremiti Stepinčevo 
proglašenje svetim. Predstavljaju¬ 
ći glasnik »Blaženi Alojzije Ste¬ 
pinac« mons. Ivan Prenđa je ista¬ 
knuo kako se radi o časopisu koji 
svjedočanstvima i dokumentima 
pronosi istinu o blaženom Alojzi- 
ju Stepincu te je potaknuo sveće¬ 
nike da svaka župa Zadarske nad¬ 
biskupije prima taj glasnik kako 
bi svi vjernici mogli doći do pra¬ 
ve istine o osobi i djelu mučenika 
i blaženika Alojzija Stepinca, koji 
je »kompas« čovječanstva u XX. 
stoljeću. 

Odgovarajući na brojne upite 
svećenika zašto hrvatska obavije¬ 
sna sredstva, radio, televizija i ti¬ 
sak prešućuju zasluge nadbisku¬ 
pa Stepinca u spašavanju Židova, 
Srba i svih stradalnika u Drugom 
svjetskom ratu, a i u svjetskom ti¬ 
sku čuju se optužbe protiv nad¬ 
biskupa Stepinca, dr. Batelja je 
odgovorio da je on u nekoliko 
navrata zamolio HTV da snimi 
emisiju koja bi svjetskoj javnosti 
na temelju izvornih dokumenata 
prikazala stvarni rad zagrebačkog 
nadbiskupa Alojzija Stepinca, na 
što ni do sada nije bilo pozitivnog 
odgovora. 

Vlč. postulator je izrazio ža¬ 
ljenje što je HTV bez posebnog 
obrazloženja skinula s programa 
i jedini dokumentarni prilog uoči 
prvog blagdana Alojzija Stepinca, 
9. veljače 1999. godine. Osim toga 
izrazio je nadu da će hrvatska jav- 

nost ipak moći putem medija doći 
i do uvida u činjenice vezane uz 
istinito djelovanje Crkve u Dru¬ 
gom svjetskom ratu. Ordinari¬ 
jat Zadarske nadbiskupije nakon 
ovoga susreta pripćio je javnosti 
kako je svojim postupkom HTV 
uvrijedio vjernike i učinio neprav¬ 
du bi. Alojziju Stepincu. 

Zahvaljujem stotinama i tisu¬ 
ćama vjernika koji su kroz 24 go¬ 
dine Postulaturi proslijedili svoja 
svjedočanstva o primljenim usli- 
šanjima ili ozdravljenjima na za¬ 
govor sluge Božjega, a od godine 
1998. blaženog Alojzija Stepin- 
ca. Istodobno se ispričavam au¬ 
torima brojnih pjesama čiji urad- 
ci nisu objavljeni u Glasniku , 
kao i umjetnicima čije slike Gla¬ 
snik nije objavio. Učinjeno je to u 
prosudbi da treba što više mjesta 
posvetiti Stepinčevim tekstovi¬ 
ma i stvaralaštvu jasne literarne i 
umjetničke vrijednosti. 

Osobita hvala župnicima koji 
su omogućili svojim vjernicima 
pristup do Glasnika. Nažalost, 
tjeskobom me ispunjala svaka 
obavijest župnika koji bi otkazi¬ 
vali Glasnik uz napomenu da nje¬ 


gov sadržaj tamošnje vjernike ne 
zanima. Svojim rubrikama i tek¬ 
stovima Glasnik je želio biti po- 
veznica Stepinčevih štovatelja u 
domovini i diljem svijeta razasu¬ 
tih, a osobito promicanjem Mo¬ 
litvene zajednice bi. Alojzija Ste- 
pinca, koja danas broji oko 6 000 
članova. Uz objavljivanje Glasni¬ 
ka, , pokrenut je i čitav niz publika¬ 
cija, knjiga i tekstova bi. Alojzija 
Stepinca, sa svrhom da se Božjem 
narodu omogući što bolje pozna¬ 
vanje njegove izvorne riječi. 

Ovo je prigoda zahvaliti svim 
neimenovanim suradnicima koji 
mogu biti ponosni što su samoza¬ 
tajno pridonijeli povijesnoj istini 
i stvaranju izvora za istinito, pra¬ 
vedno i objektivno vrjednovanje 
osobe blaženog Alojzija Stepinca. 

Uz zahvalu svima vama koji ste 
se večeras okupili na ovu prosla¬ 
vu 20. obljetnice opstojanja Gla¬ 
snika blaženog Alojzija Stepinca , 
na osobit način izričem pohva¬ 
lu obitelji Ljubice i Josipa Solić, 
koji su sva godišta Glasnika uzor¬ 
no uvezali, s. Anđeliti Šokić koja 
ga je uredovno otpremala, tiskari 
Denoni, tehničarima i lektorima, 


osobito večeras Nadbiskupskom 
bogoslovnom sjemeništu, njego¬ 
vu rektoru mr. Anđelku Košćaku, 
prefektu dr. Ivanu Dodleku i bo¬ 
goslovima, glumcima, pjevačima i 
tamburašima, za ostvarenje ovog 
svečanog akademskog čina. 

Još jednom svima zahvalju¬ 
jem i čestitam blagdan bi. Alojzi¬ 
ja Stepinca, Stepinčevo 2014. Ne 
umanjujmo liturgijsko značenje 
toga dana. A Glasnik neka i dalje 
pronosi njegovu slavu - osobito 
glas njegove svetosti i mučeništva 
- koji je temelj njegova čašćenja. 
Neka to bude što skorije, kao sve¬ 
ca, na oltarima Katoličke Crkve. 


U glazbenom dijelu sudjelo¬ 
vali su Bogoslovski tamburaški 
sastav pod vodstvom prof. Josi¬ 
pa Škvorca i Oktet zagrebačkih 
bogoslova pod vodstvom Leo- 
narda Šardija, a program je vo¬ 
dila Tanja Baran. 

Programu je nazočio mons. 
Valentin Pozaić, pomoćni bi¬ 
skup zagrebački, brojni sveće¬ 
nici i časne sestre te brojni što¬ 
vatelji bi. Alojzija Stepinca. 
































Sluga Božji Franjo KUHARIĆ: 

Sjećanja na župnicki život <5) 


Sluga Božji Franjo Kuharić među 
Božjim narodom u Starom Petro¬ 
vu Selu godine 1980. 


Donosimo svjedočanstvo sluge Božjega Franje Kuharica o vlastitom svećeničkom radu i pastoralnom žu- 
pničkom iskustvu. Sastavio ga je on sam, a objavljen je u knjizi Pod Okićem, (ur. D. Pavličević) u Zagrebu 
1993., str. 502.-512. Nakon što ga je nadbiskup Alojzije Stepinac zaredio za svećenika u zagrebačkoj 
prvostolnici 15. srpnja 1945., povjerena mu je služba kapelana u župi Radoboj, a od 28. kolovoza 1946. 
nadbiskup Stepinac ga postavlja upraviteljem župe Rakov Potok i Pavučnjak. U službu je stupio četiri dana 
kasnije, tj. 1. rujna 1946. 


N akon tog trodnevnog ispiti¬ 
vanja pustili su me na miru 
nekoliko mjeseci. Nisu po¬ 
kvarili moje božično raspolože¬ 
nje. Konačno sam dobio poziv na 
suočenje u Samoboru. »Đukica« 
je bio korektan, gotovo simpati¬ 
čan. Istražni sudac (ne spominjem 
prezime, bio je iz jedne naše župe 
na Kupi) bio je dosta grubo ner¬ 
vozan. Suočenja nisu išla prema 
programu. Među svjedocima su 
trojica bila članovi Partije, a jedan 
naš vjernik. Onaj koji me je optu¬ 
žio kako štampa laže jer sam pred 
njim kazao prije devet godina da 
papir svašta podnese s obzirom 
na napadaje na nadbiskupa Ste- 


pinca i svećenike, ustrajao je, i ja 
sam priznao, ali kako sam rekao. 
Onaj koji je svjedočio, a bio je po¬ 
reznik, da imam zato tako veliki 
porez jer sam svećenik, ustrajao je 
i ja sam priznao da sam to kazao 
tvrdeći: »Možete li vi meni do¬ 
kazati da vi nemate u svom pore¬ 
znom uredu čovjeka koji si mene 
hoće priuštiti baš kao svećenika?« 

Vjernik, koji je trebao svjedo¬ 
čiti o mojim »antidržavnim« pro¬ 
povijedima i o »divljem braku 
pod vrbom« opozvao je to, makar 
je imao u zapisniku svoga sasluša¬ 
nja. Nije mi mogao u lice tvrditi 
neistinu, a saslušavan je bio pod 
pritiskom. 


Zanimljiv je bio treći član Par¬ 
tije, »Dragec« . S njim je bio ovaj 
slučaj. Za blagdan Svih svetih koju 
godinu prije župljani popravljaju 
i kite grobove svojih pokojnika. 
Tako je »Dragec« popravljao grob 
svoje majke. Naišao sam i pozdra¬ 
vio ga. Kazao sam mu: »Nisam 
vidio vašega sina na vjeronauku! 
Hoće li vas poštivati i popravljati 
vam grob? Vidite, kako sve prola¬ 
zi, pa moramo računati s Bogom 
i s vječnošću!« To je bio sadržaj 
našeg razgovora, a nikako spomi¬ 
njanje propasti države. Za taj sam 
razgovor bio već prije suđen od 
suca za prekršaje pod optužbom 
da sam pravio moralni pritisak 

BLAŽENI ALOJZIJE STEPINAC 



Kardinal Franjo Kuharić za vrijeme pastirskog pohoda župi sv. Luke Ev. u 
Novskoj okružen ministrantima, časnim sestrama Emilijom Ćuk i Miroslavom 
Anišić iz Družbe kćeri milosrđa, tajnikom Ivanom Godinom i župnikom preč. 
Josipom Lončarom 


na roditelja da šalje dijete na vje¬ 
ronauk. Bio sam tada osuđen na 
globu ondašnjih pet tisuća dina¬ 
ra. Žalio sam se s obrazloženjem 
da je moja dužnost potaknuti ro¬ 
ditelje na njihovu vjerničku duž¬ 
nost ako su dijete dali krstiti, a to 
nije nikakav pritisak. U žalbi sam 
postavio pitanje: Da li su pozvani 
na odgovornost svi nastavnici koji 
zaista prijetnjama i kaznama pra¬ 
ve ne samo moralni pritisak na kr- 
štenu djecu da ne idu na vjerona¬ 
uk? Platio sam i mislio da je s tim 
svršeno! 

Međutim, taj slučaj je bio po¬ 
novno izvučen iz arhiva s dodat¬ 
kom da sam kazao da će i ova 
država propasti. »Dragec« je pot¬ 
pisao zapisnik da sam govorio: 
»Bogu se ti obrati jer sve prolazi i 
ova će država propasti!« 

Na suočenju »Dragec« je bio 
pošten. Kazao je da sam govorio 
kako sam sam priznao, ali da se 
on ne sjeća da sam govorio o pro¬ 
pasti države. Sudac se uzvrpoljio: 
»Pa kako je to ušlo u vaš zapisnik 
koji ste vi potpisali?« - »Dragec« 
je odgovorio: »Ne znam!« Tako 
je najvažniji svjedok za najvažni¬ 
ju »krivnju« otkazao poslušnost. 
Na izlasku mi je kazao: »Veleča¬ 
sni, ne bih ja htio vama škoditi!« 


- Odgovorio sam: »Nemate ni za 
što!« Postali smo prijatelji jer sam 
mu iskreno želio dobro. Svi su ti 
protagonisti, koliko znam, već 
pokojni. Nakon nekoliko mje¬ 
seci dobio sam rješenje od tuži¬ 
laštva da se postupak obustavlja! 
Tako nisam završio u Staroj Gra¬ 
diški u kojoj je čamilo godinama 
stotinjak svećenika. 

Sjećam se i tragičnog događa¬ 
ja iz Rakova Potoka koji se zbio 
u onim prvim godinama poslije 
rata. Imao sam u Rakovu Potoku 
crkvenog odbornika, Božu Do- 
movića. Bio je to dobar čovjek. 
Jednom je bio napadnut na cesti 
i izudaran. Zatim je pala odluka 
da ga se ubije. Asfaltirala se cesta 
kroz Rakov Potok. Moj napadač 
(namjerno ne spominjem ime) or¬ 
ganizirao je među radnicima na¬ 
pad na kuću Bože Domovića. 
Opkolili su kuću. Domović se po¬ 
vukao na tavan sa sjekirom. Vođa 
»navale« dao je zapovijed jednom 
radniku da ide na tavan. Kako se 
ovaj penjao na tavan, Domović ga 
je dočekao sa sjekirom i u obrani 
ubio. Napadači su mrtvoga poku¬ 
pili, odnijeli i ne znam što je bilo 
poslije s tim mrtvacem. Nitko nije 
ništa pitao ni Domovića. Nakon 
nekoliko godina kazali su mu na 


Osobito smo se rado okupljali 
kod samoborskih franjevaca. 
Bilo je duboko proživljeno za¬ 
jedništvo u teškom vremenu, 
ali naši su susreti bili vedri, 
opušteni. To nas je zajedništvo 
držalo. Imali smo međusob¬ 
no povjerenje i iskreno smo 
se voljeli. Možda su protivni¬ 
ci mislili da mi samo plačemo 
zbog poteškoća koje su nam na 
razne načine stvarali, ali varali 
su se. Bilo je tjeskobnih dana, 
ali sve smo to podnosili u vjeri 
i nadi. 


UDBI u Samoboru: »Znate li da 
ste ubili čovjeka?« - On je odgo¬ 
vorio: »Znam samo to da sam se 
branio!« 

Prigodom jednog rokovskog 
proštenja na Galgovu ubijen je 
iz zasjede jedan dobar čovjek 
i vjernik, činovnik. Zaboravio 
sam mu prezime. Nikada nije 
otkriven ubojica. U takvu vre¬ 
menu osobito se rado sjećam 
svojih svećenika susjeda: Galića 
i Grulicha u Okićkoj Sv. Mari¬ 
ji, Metoda Hrga u Sv. Nedjelji, 
Viktora Vinceka u Lučkom, de¬ 
kana u Brezovici, spomenutog 
već Adolfa Dušića, pa župnika 
u Rudama Rafe Košte, župnika 
u Plešivici Franje Ljubetića koji 
je bio gotovo na smrt istučen. 
Osobito smo se rado okuplja¬ 
li kod samoborskih franjevaca. 
Bilo je duboko proživljeno za¬ 
jedništvo u teškom vremenu, ali 
naši su susreti bili vedri, opu¬ 
šteni. To nas je zajedništvo dr¬ 
žalo. Imali smo međusobno po¬ 
vjerenje i iskreno smo se voljeli. 
Možda su protivnici mislili da 
mi samo plačemo zbog poteš¬ 
koća koje su nam na razne na¬ 
čine stvarali, ali varali su se. Bilo 
je tjeskobnih dana, ali sve smo 
to podnosili u vjeri i nadi. 

Nadbiskup-koadjutor Franjo 
Šeper odlučio je premjestiti me u 
















Postupak za proglašenje blaženim 



Samobor za subsidijara i za na¬ 
sljednika samoborskom župniku 
Stjepanu Kolanderu. Bilo je to u 
jesen 1957. Dovršavalo se moje 
djelovanje u okićkom kraju. Se¬ 
lio sam 29. studenoga 1957. baš 
na Dan Republike. Sve moje stva¬ 
ri na jednim kolima lako je preve¬ 
zao (s jednim konjem) dragi moj 
suradnik u Sv. Martinu Mijo Ho- 
letić. Bio je sunčan, ali veoma hla¬ 
dan dan. Bila je bura. Međutim, 
u Samobor me je počeo seliti po¬ 
rezni ured. Bio sam dužan veli¬ 
ki porez. Nisam imao čime plati¬ 
ti, a ni oni nisu imali što plijeniti. 
Nije lako siromahu, ali nije lako 
ni moćnima sa siromahom. Ipak 
su mi zaplijenili bicikl, nužno po¬ 
kretno sredstvo u mom pastoral¬ 
nom radu. Zapravo, po zakonu, 
nisu ga smjeli plijeniti, ali uzeli su 
ga i odnijeli u Samobor. Tako je 
počela selidba. Kad sam to ispri¬ 
čao svom kolegi Josipu Vraneko- 
viću, župniku u Krašiću, on je ka¬ 
zao Kardinalu. Kardinal je upravo 
dobio neki novčani dar, pa mi je 
poslao po župniku za onda veli¬ 
ku svotu 40.000 dinara da si otku¬ 
pim bicikl. 

Tako je prolazilo u zgodama i 
nezgodama moje mlado svećeniš- 
tvo u okićkom kraju. Volio sam te 
ljude, makar sam se znao na njih 
i naljutiti. Osjetio sam da i oni 
mene prihvaćaju. 


Uz taj kraj me je vezala i pri¬ 
roda. Od djetinjstva sam volio 
prirodu u svim njezinim mije¬ 
nama, pojavama, oblicima. Vo¬ 
lio sam krajolike svoga rodnog 
kraja pod Zumberkom. Volio 
sam kao dijete promatrati žum- 
berački gorski lanac, koji stoji 
kao veliki zid. Pitao sam se: Što 
je s onu stranu. Volio sam pro¬ 
matrati odlaske kola, automo¬ 
bila, autobusa bijelom cestom 
sa svog brežuljka i maštao sam 
o daljinama. Nisam ni slutio da 
ću za iseljenim, ili na neki na¬ 
čin prognanim Hrvatima letjeti 
na obale svih oceana! Volio sam 
ljeta i zime, proljeća i jeseni. Sve 
je to bilo lijepo pod Okićem! 
Kad sam kao gimnazijalac ma¬ 
štao i o svojoj budućnosti, želio 
sam biti gorski svećenik među 
jednostavnim ljudima, u lijepoj 
prirodi, s dalekim vidicima. Mi¬ 
slio sam na Slavetić. 

Providnost me je smjestila 
više na istočnu stranu tih brego¬ 
va, blještavih u vedrinama, ali i 
prijetećih kad su smrkli u olu¬ 
jama. Jednom sam za vijavice 
pješačio iz Okićke sv. Marije u 
Konščicu preko Klaka. Otišao 
sam, usput, na Okić-grad i vidio 
kako vjetar nosi snijeg iz dubine 
prema gore. U svakom vremenu 
i nevremenu otkrivao sam nešto 
zanimljivo, a i u olujama nešto 


Pjevačko društvo »Slavuj« iz Pribićana 
Rabu g. 1936. Župnik iz Pribića Stjepan 
Mlinarić, zborovođa Ferdo Suhodob- 
nik, kard. Franjo Kuharić, tada gimna¬ 
zijalac; čuči u prvom redu s desna. 

potresno »lijepo«. Toga je do¬ 
sta bilo u Okiću! Napustio sam 
okićki kraj s neizbrisivim sje¬ 
ćanjima, jer sam ipak tu proži¬ 
vio punih jedanaest svojih mla¬ 
dih svećeničkih godina. Kako 
ne bih pamtio tih lijepih godina! 

Jedan milicioner u Rakovu 
Potoku, kratko vrijeme nakon 
što sam došao u župu, kazao mi 
je u razgovoru na cesti: »Pope, 
najradije bih te uhvatio za noge 
i lupio o zid.« - Kazao sam mu: 
»To bi bilo točno po Ustavu!« - 
Kazao je: »Tko će vam se moliti 
za 25 godina?« Kazao sam: »Još 
više nego sada!« Bio je uvjeren 
da će vjera nestati u narodu i Cr¬ 
kva će izumrijeti. Na tu njegovu 
prognozu mislio sam u Mariji 
Bistrici 9. rujna 1984. na prosla¬ 
vi Nacionalnog Euharistijskog 
kongresa. Tada smo doživjeli 
najbrojnije sudjelovanje hrvat¬ 
skih vjernika na Euharistijskom 
slavlju, kakvo se nije dogodilo 
u našoj povijesti. Ljudi su ipak 
nastavili vjerovati i moliti, ma¬ 
kar je službena ideologija nasto¬ 
jala nametnuti nevjeru. 

Bili smo pozivani na ispitiva¬ 
nja na UDBU kad god bi nas se 
htjelo za nešto okriviti. Na ta¬ 
kvom jednom saslušanju u Sa¬ 
moboru kazali su mi:« Po va¬ 
šoj vjeri mi ćemo doći u pakao 
koji ne vjerujemo, kako će to 
tamo biti?« - Odgovorio sam: 
»To ćete vi vidjeti, ali ja vam to 
ne želim. Mi smo dva svijeta: mi 
vjerujemo u Boga, vi ne vjeru¬ 
jete; vi meni želite zlo, ja vama 
dobro. Tako se ne možemo su¬ 
sresti!« Na te riječi nije bilo da¬ 
ljeg komentara. Naša nada živi 
od vjere u Boga koji je Ljubav 
(usp. 1 Iv 4,16). 

Zagreb, travanj 1993. 

BLAŽENI ALOJZIJE STEPINAC 



Kardinal Franjo Kuharić potpisuje povelju 
o preuzimanju naslovne crkve sv. Jeronima 
Papinskog hrvatskog zavoda sv. Jeronima u 
Rimu, 19. veljače 1983. 

U dosada prikupljenoj dokumentaciji o kardinalu Franji Kuha- 
riću nalaze se izvori ili preslici velikog broja pisama koja je on upu¬ 
tio različitim naslovnicima ili su ih ljudi uputili njemu. 

Između takovih pisama, za ovaj broj Glasnika izdvojio sam pi¬ 
smo koje je uputio učitelju iz osnovne škole u Pribiću Ferdi Suho- 
dobniku 8. kolovoza 1995. 


Pismo obitelji Suhodobnik 


Zagreb, 8. 8.1995. 

Poštovani Ferdo i Milica! 

Jučer na blagdan sv. Siksta sla¬ 
vio sam Misu u Pribiću pa sam 
se i Vas sjetio kao svoga učitelja 
u četvrtom i petom razredu puč¬ 
ke škole. 

Danas sam primio Vašu čestit¬ 
ku za moj jubilej pa Vam se sr¬ 
dačno zahvaljujem. 

Kako je to bilo davno kad sam 
na Kostelu sjedio u školskoj klu¬ 
pi. Što je sve odonda prošlo, koli¬ 
ko se toga dogodilo i promijenilo 
u Hrvatskoj! 

Ipak 50 godina nije malo vrije¬ 
me ni u povijesti naroda, kamoli 
u jednom osobnom životu. Spo¬ 


menuo sam u homiliji da ste svi¬ 
rali violinu, da ste osnovali pje¬ 
vački zbor s kojim sam i ja prije 
57 godina putovao na Otok Rab i 
prvi put vidio more. Ove godine, 
nakon 57 godina bio sam služ¬ 
beno na Rabu kao nadbiskup i 
kardinal. Kako su nepredvidivi 
Božji putevi i nedokučive Božje 
odluke! Kako je dobri Bog vodio 
prošlost, tako neka vodi i buduć¬ 
nost! 

Sigurno slušate i gledate o do¬ 
gađajima u Hrvatskoj da je oslo¬ 
bođena Banija, Kordun i Lika i 
Dalmatinska Zagora. Ali bit će 
mnogo posla da se omogući pro¬ 
gnanicima povratak jer razorene 


12. obljetnica smrti kardinala Franje Kuharica 


U utorak 11. ožujka 2014. u za¬ 
grebačkoj prvostolnici, na dvanae¬ 
stu obljetnicu smrti sluge Božjega 
kardinala Franje Kuharića, euha- 
ristijsko slavlje predvodio je za¬ 
grebački nadbiskup kardinal Josip 
Bozanić, u koncelebraciji s varaž¬ 
dinskim biskupom Josipom Mrz- 
ljakom, vojnim ordinarijem Jur- 
jem Jezerincom, zagrebačkim 
pomoćnim biskupima Valentinom 
Pozaićem, Ivanom Šaškom i Mi- 
jom Gorskim, te šezdesetak sveće¬ 
nika. 

Podsjećajući u propovijedi 
»da je kardinal Kuharić pozivao 
na opraštanje i pomirenje, kako s 
Bogom tako i ljudima, boreći se 
protiv svega što nagrđuje svijet te 


unosi trpljenja i suze«, kardinal 
Bozanić je ustvrdio: »Bio je pastir 
u vremenima snažnih, ali prilično 
jasnih podjela na ideološkoj razini. 
Uočavao je, prokazivao i uklanjao 
zlo koje je razdiralo obitelji, druš¬ 
tveno tkivo i cijeli narod. Zalagao 
se za evanđeosku istinu, znajući 
da samo ona ima snagu opstati, li¬ 
ječiti, davati snagu i tješiti. Danas 
možemo reći da podjele nisu ne¬ 
stale, ali su drukčije naravi; razdori 
nisu utihnuli, ali su dobili drukčije 
predznake, ideologije nisu uminu- 
le, samo ih je zahtjevnije raščlani¬ 
ti. No težnje ostaju važeće i danas. 
Naše društvo i danas vapi za rado¬ 
šću evanđelja, za solidarnošću koja 
jedina može biti temelj pravednijih 



su crkve i kuće. Ali u ruke Božje! 
Molimo za pravedan mir. 

Vas oboje i Vašu djecu srdač¬ 
no pozdravljam i želim Božji bla¬ 
goslov 

f Franjo kard. Kuharić 
nadbiskup 


odnosa, za zdravim i čvrstim obi¬ 
teljima kao temeljnim zajednicama 
i Crkve i društva.« 


U rodnoj župi kardinala Franje 
Kuharića i župnoj crkvi sv. Sik¬ 
sta u Pribiću dvanaestu obljet¬ 
nicu smrti sluge Božjega kardi¬ 
nala Franje Kuharića svečano 
euharistijsko slavlje u utorak 11. 
ožujka predvodio je svećenik 
Dragutin Goričanec, duhovnik 
Caritasa Zagrebačke nadbisku¬ 
pije. Uz domaćeg župnika vlč. 
Stjepana Dijaneša suslavilo je 
više svećenika, a u misnom slav¬ 
lju sudjelovao je znatan broj pri- 
bićkih župljana. 

(nastavak slijedi) 

Izdanja Postulature 


Donosimo popis knjiga koje je o blaženom Alojziju Stepincu objavila Postulatura za njegovo 
proglašenje blaženim i svetim, a svaki ih čitatelj Glasnika može naručiti na adresi Postulature: 

Kaptol 18, pp 949,10001 Zagreb: 


■ BARBOUR, H. Ch. i BATELJA, J., Svjetlo 
na putu života, popravljeno i prošireno iz¬ 
danje (2007.) službenoga duhovnog životopi¬ 
sa kardinala Alojzija Stepinca, nadbiskupa za¬ 
grebačkoga, mučenika, uz njegovo proglaše¬ 
nje blaženim (1998.) (50 kn + poštarina) 

■ Alojzije STEPINAC, nadbiskup zagrebač¬ 
ki, Propovijedi, govori, poruke (1934.-1940.) 
Priredio i predgovor napisao: dr. Juraj BATE¬ 
LJA; proslov: dr. Ante MATELJAN, Zagreb, 
2000. (100 kn + poštarina) 

■ BATELJA, J., Euharistijska evangelizacija 
nadbiskupa Alojzija Stepinca, izd. Postula¬ 
tura za proglašenje svetim blaženoga Alojzi¬ 
ja Stepinca i Glas Koncila, Zagreb, 2006. ( 180 
kn + poštarina) 

■ BATELJA, J., Blaženi Alojzije Stepinac i 
grad Jastrebarsko. Euharistijski kongres 
1939. i pohod ratnoj siročadi 1943., Zagreb, 
2008., (30 kn + poštarina). 

■ Alojzije kard. STEPINAC, Propovijedi o 
lurdskim ukazanjima; pozdravno slovo: 
mons. Juraj Jezerinac, vojni ordinarij; prire¬ 
dio te uvodnim slovom i bilješkama popra¬ 
tio dr. J. Batelja, Zagreb, 2 2008.; (50 kn + po¬ 
štarina) 


■ Alojzije kard. STEPINAC, Propovijedi bi. A. 
Stepinca o sv. Josipu, Mala knjižnica Postu¬ 
lature blaženoga Alojzija Stepinca: Propovije¬ 
di iz sužanjstva, sv. 2.; pozdravna riječ: Kard. 
Tomaš Špidlik; uvodne misli, bilješke, biblijska 
kazala i kazalo imena sastavio J. Batelja; Za¬ 
greb, 2009. (50 kn + poštarina) 

■ Alojzije kard. STEPINAC, Propovijedi 
Presvetom Srcu Isusovu; proslov: mons. 
Valentin Pozaić, pomoćni biskup zagrebač¬ 
ki; priredio te uvodnim slovom i bilješkama 
popratio dr. J. Batelja; Zagreb, 2009. (50 kn 
+ poštarina) 

■ BATELJA, J., Euharistijska evangelizacija 
nadbiskupa Alojzija Stepinca, izd. Postula¬ 
tura za proglašenje svetim blaženoga Alojzi¬ 
ja Stepinca i Glas Koncila, Zagreb, 2006. (180 
kn + poštarina) 

■ VRANEKOVIĆ, J., Dnevnik. Život u Kra- 
šiću zasužnjenog nadbiskupa i kardinala 
Alojzija Stepinca, Pozdravno slovo za knjigu 
napisao je zagrebački nadbiskup i kardinal Jo¬ 
sip Bozanić, a uvodne misli i bilješke dr. Ju¬ 
raj Batelja; ilustracije su iz arhiva Postulature 
(200 kn + poštarina) 


BLAŽENI ALOJZIJE STEPINAC - Svjedok Evanđelja ljubavi 


U izdanju Postulature blaženog Alojzija Stepinca objavljena je prošle godine knjiga: BLAŽENI 
ALOJZIJE STEPINAC - Svjedok Evanđelja ljubavi. Životopis, dokumenti i svjedočanstva -prije, 
za vrijeme i nakon Drugoga svjetskoga rata (Juraj BATELJA); riječ je o trilogiji: Knjiga 1 - Životo¬ 
pis; Knjiga 2 - Dokumenti I, br. 1. - 399. (1933. - 1943.) i Knjiga 3 - Dokumenti II, br. 400. - 691. 
(1944. - 1998.). 


Ova zbirka predočuje javnosti 691 dokument nadbiskupa Stepinca iz razdoblja od 1933. do 1998. 
godine i svjedočanstva o njegovu spašavanju ugroženih ljudi, koji su bili žrtve represivnih režima, 
žrtve gladi i vremenskih nepogoda, stradalnici i žrtve rata. Među njima je velik broj Hrvata, Polja¬ 
ka, Roma, Slovenaca, Srba, Židova, ustaša, komunista (»crvenih«), muslimana, pravoslavnih i drugih. 


Trilogija se može kupiti u Muzeju bi. Alojzija Stepinca, Kaptol 31, 10000 Zagreb, naručiti na adre¬ 
si: Postulatura bi. Alojzija Stepinca, Kaptol 18, p. p. 949, 10001 Zagreb (450 kn + poštarina) ili na tele¬ 
fon (01) 48 94 879 te na e-mail adresu jbatelja@gmail.com. Čitatelji mogu nabaviti i samo prvu knjigu 
troknjižja, koja je životopis bi. Stepinca nastao na temelju dokumenata objavljenih u ostalim dvjema 
knjigama. 

BLAŽENI ALOJZIJE STEPINAC 


POSTUPAK ZA PROGLAŠENJE BLAŽENIM SLUGE BOŽJEGA JOSIPA LANGA 


„ Pismo zagrebačkog nadbiskupa Alojzija Stepinca kojim 

izvješćuje Kongregaciju za kauze svetaca da kani uvesti 
postupak za proglašenje svetim pomoćnog biskupa za¬ 
grebačkog Josipa Langa, Zagreb, 23. svibnja 1943. 

Čitateljima Glasnika bi. Alojzija Stepinca poznato je da 
je u tijeku kanonski postupak za proglašenje blaženim i 
svetim sluge Božjega Josipa Langa, pomoćnog biskupa 
zagrebačkoga. Zagrebački nadbiskup Alojzije Stepinac, 
nakon savjetovanja sa suradnicima u upravljanju Zagre¬ 
bačkom nadbiskupijom, donio je 1. studenoga 1943. od¬ 
luku koja je potom objavljena i u tisku o »prikupljanju 
i predanju spisa sluge Božjega Josipa Langa«, a svećen¬ 
stvu ju je i vjernicima obznanio sljedećim dokumentom: 


Proglas 


0 sakupljanju pisama i spisa 
dr. Josipa Langa, pomoćnog biskupa 
zagrebaćkog 


at mi n« nb „ 

D ne 1. studenoga 1924. umro 
je u Zagrebu na glasu sveto¬ 
sti pomoćni biskup dr. Josip 
Lang. Budući da se glas o njego¬ 
voj svetosti u hrvatskom narodu 
do danas ne samo sačuvao, nego 
sve više i raste, napose zbog izvan¬ 
rednih uslišanja, koja se pripisuju 
njegovom zagovoru, i jer toliki to 
žele i traže, započet ćemo dijece¬ 
zanski informativni proces u svr¬ 
hu njegove beatifikacije. 

Pozivam stoga temeljem ka¬ 
nona 2043. Crkvenog zakonika 
sve svećenike, redovničke oso¬ 
be i sve vjernike, koji su u posje¬ 
du bilo kojega pisma, propovije¬ 
di ili kakovog drugog pismenog 
sastavka dr. Josipa Langa, da to u 
roku od tri mjeseca računajući od 
dana potpisa ovoga proglasa do¬ 
stave na adresu: »Povjereništvo 
za proglašenje blaženim biskupa 
dr. Josipa Langa«, Zagreb, Kaptol 


29 ili meni izravno. Osim toga u 
smislu kan. 2023. C. Z. pozivam 
svakoga, komu je poznato nešto, 
što bi se ozbiljno moglo iznije¬ 
ti protiv krepostima spomenu¬ 
toga sluge Božjega, da to meni 
izravno pismeno saopći. Svi oni, 
koji su stajali u vezi i poznanstvu 
sa blagopokojnim biskupom, te 
mogu posvjedočiti nešto o njego¬ 
vim krjepostima, ako to nisu sa¬ 
općili vlč. o. Josipu Vrbaneku, D. 
I., koji je do sada te stvari teme¬ 
ljem crkvene ovlasti prikupljao, 
neka svoj izvještaj pošalju meni 
ili na spomenuto Povjereništvo. 
Redovničke osobe mogu to uči¬ 
niti i preko svoga ispovjednika ili 
izravno pismeno pa i mimo zna¬ 
nja svojih poglavara. 

Ako je komu poznato, da net¬ 
ko drugi posjeduje listove ili spise 
dra Josipa Langa, neka to također 
dojavi spomenutom Povjereniš¬ 


tvu. Među spise, koje treba preda¬ 
ti, spadaju i sastavci, koji su vjerno 
bilježeni dok je Sluga Božji govo¬ 
rio ili u pero kazivao. Ne mora¬ 
ju se slati pisma, koja sadrže taj¬ 
nu nečije savjesti. Tko želi, da mu 
se pismo nakon dovršenog proce¬ 
sa povrati, neka tu želju izrazi pri¬ 
godom pošiljanja i naznači svoju 
točnu adresu. 

Određujem, da se ovaj proglas 
pročita u svim crkvama, gdje se 
vrši javno bogoslužje i da se oglasi 
u svim redovničkim zajednicama. 
Neka se oglas pričvrsti i na crkve¬ 
na vrata. 

Dano u Zagrebu, dne 1. stude¬ 
noga 1943. 

f Dr. Alojzije Stepinac, v. r., 
nadbiskup zagrebački. 1 


1 OKRUŽNICA, »Proglas o sakupljanju pisama i spi¬ 
sa dra Josipa Langa pomoćnog biskupa zagrebačkog, br. 
6/BC/l. studenog 1943.«, u: Službeni igesnik Zagrebačke 
nadbiskupije , 31. (14. veljače 1944.), br. 1., str. 16.-17.; Ka 
to/ički list ., 94. (4. studenog 1943.), br. 44., str. 507. 


U Arhivu Papinskog hrvatskog zavoda sv„ Jeronima u Rimu, među dokumentima koje je za kanonski 
postupak za proglašenje svetim sluge Božjega Josipa Langa prikupio mons. Gjuro Magjerec, rektor Zavoda 
i postulator, nalaze se dva pisma mons. Karla Wojtyle, tada vikara Kaptola krakowskog, koji potvrđuju nje¬ 
govu preporuku u molitve za ozdravljenje jedne majke i radosnu vijest da je ta majka ozdravila. Predmni¬ 
jevam da se mons. Wojtyla, danas sveti Ivan Pavao II., uz zagovor Majke Božje preko mons. Magjerca pre¬ 
poručio i u zagovor sluge Božjega Josipa Langa. 













Stepinčevo 2014 


Propovijed mons. Jurja Batelje u Krašiću 10. veljače 2014. 

»Samo Bog je velik i njegova Crkva!« 



Predvoditelj misnoga slavlja na Stepinčevo, monsinjor Juraj Batelja, i 42 svećenika u vrijeme misnoga slavlja. Među 
njima su i dvojica svećenika iz Slovenije, koji redovito dolaze u Krašić na blagdan Stepinčeva. 


Draga braćo i sestre! 

Poštovani gledatelji Hrvatske te¬ 
levizije i slušatelji Hrvatskoga radija! 
Evanđelist Ivan govori o pro¬ 
slavi Sina Čovječjega. Tko je 
Sin Čovječji?, pitali su Grci aposto¬ 
le. Čuvši to, Isus se očitovao da je on 
Sin Čovječji, i da će ga uskoro vidjeti 
podignuta na prijestolje križa! 

Blaženi Alojzije Stepinac riječ¬ 
ju i životom uči da je Sin Čovječji, 
Isus Krist, Sin Božji, koji je po Duhu 
Svetome radi nas ljudi i radi našega 
spasenja postao čovjekom, prošao 
zemljom čineći dobro, trpio, umro 
na prijestolju križa i uskrsnuo. Što¬ 
više, on uči da »Isus svoje vjerne šti¬ 
ti, Isus svoje vjerne brani, Isus svo¬ 
jim vjernima pomaže, Isus svoje 
vjerne tješi«. 1 »Zato je Isus«, nastav¬ 
lja blaženi Alojzije, »kroz čitav život 
naš program, Isus naša lozinka, Isus 
naš cilj, Isus naše sve. A kad se odlu¬ 
čimo za Isusa, onda to znači biti pot¬ 
pun kršćanin.« 2 

Dakle, naš nam Blaženik poru¬ 
čuje da je Krist, Sin Čovječji, pobi¬ 


1 Himan u čast Imena Isusova 

2 Blaženi Alojzije STEPINAC, Homilije 

%a sve nedjelje i blagdane u godini , 1. dio, Za¬ 
greb, 1957., sv.. XXVII., propovijed XIII., 
str. 46. 


jedio zlobu i zloću, laž i mržnju te 
uskrsnućem od mrtvih svim ljudima 
omogućio pristup slavi Božjoj. Isus 
Krist je stijena na kojoj je sagrađe¬ 
na sveta Crkva Božja, ne građevina 
od kamenja, nego od jedinstva srda¬ 
ca učvršćenih Duhom ljubavi i mira, 
da bude »stup i uporište istine« (1 
Tim 3,15). Zato joj je on dao cjelov 
žrtve svoga života govoreći: »Samo 
Bog je velik i njegova Crkva!... Što 
duže živim, to te više ljubim, Crkvo 
sveta Božja ... Bijedni ovaj život rado 
dajem. Kad bih mogao, dao bih i sto 
života, samo da živi Crkva Božja.« 3 
Čuli smo Isusove riječi: »Ako 
•pšenično zrno pavši na zemlju 
ne umre, ostaje samo, ako li umre, 
donosi obilat rod.« U kolika je ljud¬ 
ska srca zasađeno zrno Božjeg iza- 
branja, ali je bez svjetlosti, bez Bož¬ 
je milosti, to zrno istrunulo, nestalo 
bez ploda. Mi danas, okupljeni oko 
oltara Gospodnjega i žrtve života 
jednog Hrvata, kardinala Katoličke 
Crkve, pokušavamo otvoreni Duhu 
Božjemu razumjeti logiku umiranja 
na zemlji da bi se živjelo u vječnosti. 
Uočavamo potrebu smrti i njezino 


3 Josip VR/VhJEKOVIC, Dnevnik. Život // Krasi¬ 
ti ^(jsu^n/enog nadbiskupa i kardinala Aloj^ija Stepinca 
(5X11.1951.-10.11.1960.), Zagreb, 2011., (unaprijed: 
VRANEKOVIĆ), 159. 


značenje. Kad sijač baca zrno u ze¬ 
mlju, raduje se jer sluti obilan rod. I 
Isus umire! Bio je to čas pun svjetla, 
plodnosti i radosti. Pao je u zemlju i 
bio uzdignut sa zemlje. Logika je to 
koju ljudski um teško shvaća, ali po¬ 
učen vjerom spremno prihvaća. Bi¬ 
jaše tako i u životu bi. Alojzija Ste¬ 
pinca. Iz vjere u Sina Čovječjega 
trpio je i blagoslivljao, sabirao po¬ 
zitivne smjernice života i nadvlada¬ 
vao negativne, osvjedočen da su vri¬ 
jednosti vječnoga života vrjednije od 
pratećih boli. 

Stoga kršćanske duše Kristovim 
• povjerenjem vrednuju i samu 
činjenicu smrti. Poučen Evanđe¬ 
ljem, blaženi nas Alojzije uči ovako: 
tko živi pošteno i čestito, ne treba 
se Boga bojati ni strepiti pred ljudi¬ 
ma ni pred smrću. On je u Lepogla- 
vi osluškivao iz susjednih ćelija jeca¬ 
je i bolno stenjanje zatočenih ljudi. 
Jednom, nakon što je vidio kako 
odnose na ukop mrtve zatvorenike, 
pohodila ga je njegova sestra Štefa- 
nija, udana Štengel, i predala mu bu¬ 
ket ruža. Pod dojmom nepravednih i 
prinudnih udaraca kojima su ubijani 
zatočenici reče joj: »Ovamo ne spa¬ 
daju ruže, već trnje!« Štefanija svje¬ 
doči: »Rekla sam mu: ‘Šalju ti ih oni 
koji te vole i koji misle na te/ Uzvra- 

tio mi je: c Ako se dogodi da ja ovdje 
padnem, da ti ne bi palo na pamet da 
me preneseš jer hoću da ležim na ro- 
| ^ bijaškom groblju, među robijašima, 
jer na dan suda digao se ja iz kraljev- 
ske zlatne grobnice, iz dna oceana 
ili središta robijaškog groblja, pred 
Boga ću donijeti samo svoja dobra 
djela/« 4 

Iz toga sučeljavanja sa smrću naš 
je Blaženik po nunciju Hurleyju 
poručio papi Piju XII.: »Sveti Oče! 
Spreman sam umrijeti za Crkvu Ka¬ 
toličku ne samo općenito govoreći, 
nego za svaki kanon svete Majke Cr¬ 
kve!« A danas nam bezbožci pod¬ 
meću Crkvu bez kanona i zakona, 
po svojoj mjeri i naumu, s ciljem da 
je unište. Zato nećemo ni danas oti¬ 
ći iz Krašića, a da ne obnovimo vjer¬ 
nost i ljubav papi Franji kakvu je naš 
Blaženik posvjedočio papi Piju XII., 
jer u konačnici tu ljubav i vjernost ne 
iskazujemo ljudima nego Sinu Čo¬ 
vječjemu, Kristu Gospodinu, nebe¬ 
skom Zaručniku Crkve, koju on u 
kupelji krštenja i u sakramentu ispo¬ 
vijedi pročišćuje da bude čista i sve¬ 
ta, bez ljage i bore. 

4 Dragi vjernici! Još nam u ušima 
•odzvanjaju Isusove riječi: »Do¬ 
šao je čas da se proslavi Sin Čovječ¬ 
ji.« U svim razdobljima svoga ze¬ 
maljskog života Alojzije Stepinac 
poistovjećivao se s Kristom patni¬ 
kom i s njegovom proslavom, jer tko 
se s njime ne poistovjeti, ne može ući 
u kraljevstvo nebesko. Tko nije ka¬ 
dar piti kalež muke Gospodnje, nije 
pripravan da sjedne za stol vječne 
gozbe Jaganjčeve. Ovih se dana ras¬ 
pisalo po novinama da je Udba sa¬ 
čuvala »Stepinčev kalež«. Koliko 
je poznato, posuđe za svetu misu u 
Lepoglavi doneseno mu je iz kape¬ 
le Nadbiskupskog dvora u Zagrebu. 
Misno vino slao je po stražaru lepo- 
glavski župnik, još živući, Mato Re- 
pić. U sakristiji pavlinske crkve nije 
bilo crkvenog posuđa. Gdje je Udba 
zaplijenila spomenuti »Stepinčev ka¬ 
lež«? Zašto ga je zaplijenila? Ono 
što je vraćeno sluzi Božjemu Fra¬ 
nji Kuhariću kao »kalež« ne rabi se 
za misno slavlje, nego za čuvanje sv. 


4 Juraj BATELJA, Živjeti i% vjere . Duhovni lik i pa¬ 
stirska skrb kardinala Abjsjja Stepinca , Zagreb, 1990., 
str. 256.-257. 

hostija. Bio je to običan ciborij. No, 
simbolika spomenutog kaleža sadr¬ 
ži bolnu istinu progona Katoličke 
Crkve i njezinih duhovnih pastira. 
To nije nikome za pohvalu. To je za 
osudu! Govor o »Stepinčevu kale- 
žu« oživljava rane pravnog i fizičkog 
ubojstva ne samo jednog nevinog 
čovjeka, blaženog Alojzija Stepinca, 
nego desetaka tisuća onih koji su ra¬ 
dije pošli u smrt za Isusa Krista, Sina 
Čovječjega, nego se poklonili bez- 
božnom i nasilnom simbolu crvene 
zvijezde. 

Zašto se istovremeno iz udbaš- 
kih redova aktualiziraju Nadbi¬ 
skupovi dnevnici koje je Udba bez 
potvrde zaplijenila i na 55 godina 
otuđila? I ne samo dnevnike. Zagre¬ 
bačka nadbiskupija ni danas nije do¬ 
bila objašnjenje što je s dokumenti¬ 
ma koje je Udba zaplijenila zajedno 
s Nadbiskupovim dnevnicima. Što¬ 
više, Udba je te dnevnike neovlašte¬ 
no prepisivala, filmirala, uništavala, 
iz njih otuđila izvorne dokumente, 
a u nj uvrstila fotokopije sa svojim 
oznakama. Pri tom je ignorirala nji¬ 
hova zakonitog vlasnika i prekraja¬ 
la njihov sadržaj s jedinom nakanom 
da ponizi Blaženikovu osobu. Kakve 
li bezočnosti! Htjeli su tim dnevnici¬ 
ma napakostiti blaženom Stepincu 
i što crnjim velom šutnje zaodjenu¬ 
ti papu Pija XII. jer su otpalom sve¬ 
ćeniku Falconiju s đavolskim naka¬ 
nama davali preslike iz spomenutih 
dnevnika, ali samo pomno biranih 
dokumenta! Kako ih je Bog posti¬ 
dio! Obistinila se riječ bi. Stepinca 


o tim dnevnicima: »Nadam se da će 
dnevnici opet doći na svoje mjesto. 
Pitat će se jednog dana za njih. Mož¬ 
da bude netko sretan da ih može vra¬ 
titi. To je kulturna i moralna sramo¬ 
ta. To je najsramotnija otimačina. 
Takva što ne bi se dogodilo u jednoj 
kulturnoj zemlji.« 5 Kako je proroč¬ 
kim duhom naš Blaženik predvidio 
vrijeme u kojem živimo! Nažalost, 
ima i danas ljudi koji si tom otimači¬ 
nom i sramotom žele gsvjetlati lice. 
A imamo li pravo kao vjernici, 
• kao slobodni građani u slobod¬ 
noj Republici Hrvatskoj, postaviti i 
ovo pitanje: Gdje su tisuće pisama 
kojima su vjernici svome, mržnjom 
i trpljenjem okovanom, nadbiskupu 
Alojziju Stepincu u Lepoglavu slali 
potporu, utjehu, ohrabrenje, stvara¬ 
jući molitvenu povezanost i grade¬ 
ći duhovno zajedništvo? Što su sve 
pretrpjeli oni koji su ta pisma posla¬ 
li? Nažalost, ni jedno od tih pisama 
nije našem Blaženiku uručeno. Dok 
ih je Udba u Zagrebu otvarala i pro¬ 
vjeravala, istodobno je komunistič¬ 
ki režim pred novinarima i stranim 
svijetom glumio pravdu i humanost. 
Gdje su pisma i stvari koje je Udba 
na putu ili u svom sijelu na Zrinjev- 
cu otuđila krašićkom župniku Josi¬ 
pu Vranekoviću svukavši ga do gole 
kože i zaplijenivši mu pisma ili daro¬ 
ve koje je nosio za zatočenog Kar¬ 
dinala? Zašto ta pisma nisu vraćena 
zakonitom nasljedniku? Što je bila 
i što jest sudbina tih pisama? A ona 


5 VRANEKOVIĆ, 23. prosinca 1951., str. 52. 














su nama drago sjećanje, neuništivo 
kao i Stepinčevo srce koje je Udba 
zaplijenila i spalila. Neuništive su u 
kostima blaženog Stepinca ostale i 
otrovne supstancije kadmija, kroma, 
olova i arsena, koje su uništile njego¬ 
vo tijelo, ali ne i ljubav. 

I mi vjerom u Isusa Krista Sina 
Božjega opraštamo sva ta bezako¬ 
nja jer je ljubav neuništiva, jer »Bog 
je ljubav« (1 Iv 4,8). Ali ne možemo 
i nemamo pravo zanijekati istinu što 
i kako se dogodilo. Sveto pismo nas 
uči »istinovati u ljubavi« da bismo 
prispjeli do jedinstva vjere i spoznaje 
Sina Božjega (usp. Ef 4,15). I blaže¬ 
ni Alojzije nas opominje da je Isus u 
najtežoj muci molio za svoje mučite¬ 
lje i one koji su mu se rugali: »'Oče, 
oprosti im jer ne znaju što čine! 5 Mi 
ne bismo bili dostojni učenici svo¬ 
ga Učitelja kad ga ne bismo naslje¬ 
dovali i u ljubavi prema neprijatelji¬ 
ma. Njima je vodič i lozinka mržnja. 
Nama mora biti ljubav koja ostaje i 
preko Groba, kad nema više mjesta 
vjeri i ufanju, jer ćemo biti u posjedu 
Onoga koga sad vjerom i ufanjem 
tražimo.« 6 

Braćo i sestre! Kao sinovi i kće- 
• ri Katoličke Crkve i hrvatskoga 
naroda s pravom ponavljamo Isuso¬ 
vo pitanje: »Zašto, Oče, ova gorka 
čaša boli?« Zašto se katoličke vjer¬ 
nike opet ponižava tutorstvom onih 
koji su im radili o glavi? Proničući 
zloću svojih progonitelja i uzimajući 
u ruke kalež muke Gospodnje, bla¬ 
ženi je Stepinac posvjedočio: »Nije 
nama zabranjeno težiti za slavom jer 
je ta težnja srasla s našom dušom. Ali 
tražiti slavu mimo volje Božje, traži¬ 
ti slavu izvan Boga, tu se skriva gri¬ 
jeh i čudnost!« 7 O divne li nauke! 
O sretnog li naroda kojemu pred¬ 
vodnici u vjeri utiru staze vječno¬ 
sti pijući kalež muke Gospodnje, ne 
iz metalnog posuđa, nego iz izvora 
probodenog Isusova Srca koje, umi¬ 
rući poput zrna, donosi plod, život 
uskrsnoga jutra. 

To će iskusiti svi koji mu nasto¬ 
je biti vjerni. Suočen s takvim isku¬ 
stvom blaženi je Alojzije posvjedo¬ 
čio: »I mene su sudili - u ime naroda, 


6 Pismo Josipu Gjurann , Krašić, 19. rujna 1953. 

7 Homilije %a sve nedjelje i blagdane krot^godinu, sv. II., 

str. 109. 


Blaženi Alojzije nas opominje da 
je Isus u najtežoj muci molio za 
svoje mučitelje i one koji su mu 
se rugali: »’Oče, oprosti im jer ne 
znaju što čine! 5 Mi ne bismo bili 
dostojni učenici svoga Učitelja 
kad ga ne bismo nasljedovali i u 
ljubavi prema neprijateljima.« 

ali [je] glavno da nisam osuđen u ime 
Presvetoga Trojstva za izdaju Cr¬ 
kve!« 8 * To je potvrdio i 31. srpnja 
1952. rekavši: »Proglasili me zločin¬ 
cem. Ali na Božjem sudu vidjet će se 
da imena ratnih zločinaca drugačije 
glase nego na narodnim sudovima.« 9 
Čuli smo Isusov vapaj: »Oče, 
• izbavi me iz ovoga časa« (Iv 

12.27) . Nije riječ o tragičnoj mo¬ 
lbi, nego o potvrdi gorčine časa 
čija je tragičnost nadvladana mol¬ 
bom: »Oče, proslavi ime svoje!« (Iv 

12.28) . Ova nas evanđeoska poruka 
stavlja pred dvije činjenice: čas i pro¬ 
slavu Sina Čovječjega, još više čas i 
proslavu njegova učenika, svakoga 
vjernika, Alojzija Stepinca napose. 
Što je bio njegov čas? On je, naime, 
20. veljače 1958. rekao župniku Vra- 
nekoviću sljedeće: »Ako naglo ne 
svrši moj život, vidim da ću mnogo 
patiti. Počela me boljeti i desna noga. 
Ali strpljivi moramo biti sve do pro¬ 
lijevanja krvi. Da, ali to je kod mene 
malo drukčije, i nasmiješi se rekav¬ 
ši: 'Sveci su prolili pet litara krvi - i 
u raju su, a ja već trideset litara i još 
sam jadni grešnik i borim se... Gos¬ 
podine, zašto si to učinio? - to ne 
smijemo pitati!'« 10 

Slično svjedočanstvo nalazi se 
zapisano u pismu p. Ivanu Kukuli, 
provincijalu Družbe Isusove: »Ne 
sumnjam da će doći dani kada će za 
Crkvu Katoličku svanuti sigurna i 
potpuna sloboda, pa makar i ja mo¬ 
rao umrljati svoj kardinalski grimiz 
vlastitom krvlju.« 11 

Što je bio Alojzijev čas? Zašto je 
krvarilo njegovo srce? Bio je prvak 
Katoličke Crkve i svjestan Hrvat u 


8 VRANEKOVIĆ, str. 194. 

9 VRANEKOVIĆ, str. 109. 

10 VRANEKOVIĆ, str. 600. 

11 Pismo Ivanu Kukuli, Krašić, 13. prosinca 1952., 
u: Arhivu Postulaturc bi. Alojzija Stepinca, CP, sv. 
XII., str. 172. 




Stepinievo 2014. 

vrijeme kad su komunistički prva¬ 
ci nakon školovanja u Rusiji, na¬ 
kon Staljinove škole mržnje i smrti, 
prema svjedočanstvu Ivana Supeka 
provodili svoj strateški plan: »Na 
brzinu u Hrvatskoj iskorijeniti radi- 
ćevsku, [to znači narodnu, seljačku] 
i katoličku tradiciju.« 12 

Što je bio njegov čas? Iskorje¬ 
njivanje poganskih običaja ubijanja 
nerođene djece, pijanstvo, proždr- 
ljivost, nezakonito i protunaravno 
suložništvo, idolopoklonstvo. 

Što je bio njegov čas? Zapostav¬ 
ljenom narodu pružiti utjehu i po¬ 
nos. Potpora izdanju »Hrvatske en¬ 
ciklopedije«, povratak Višeslavove 
krstionice u domovinu, podizanje 
domova za bolesnu i nezbrinutu dje¬ 
cu, hrvatsku, židovsku i srpsku: Sv. 
Male Terezi je na Vrhovcu u Zagre¬ 
bu, u Poredju, u Klinča Selu, u Še¬ 
stinama, dom Gospe Lurdske u Za¬ 
grebu, internat Hrvatskog radiše u 
Zagrebu, paviljon Bolnice milosrd¬ 
nih sestara u Vinogradskoj, Zaklad¬ 
na bolnica Rebro, Nacionalno sveti¬ 
šte Majke Božje Bistričke; svijest je 
to ljubavi prema hrvatskom narodu 
koja nadilazi političke zamisli i naci¬ 
onalističke okvire svjestan da ga je tu 
u Brezariću, u Krašiću, rodila Hrva¬ 
tica majka i usadila mu u dušu ljubav 
prema svome narodu, katoličkoj vje¬ 
ri i božanskoj istini, zasvjedočenoj u 
krašićkoj himni: »Čuvaj, Bože sa vi¬ 
sine, ovu grudu djedovine, / Ovdje 
se je mnogo dalo, za istinu umiralo.« 

Što je bio njegov čas? Djelima 
ljubiti Boga i bližnjega svoga. Spaša¬ 
vati srpske prognanike, poljsku dje¬ 
cu i stradalnike u Crikvenici i diljem 
hrvatske domovine, zauzimati se 
za Zidove i njihove bračne drugove 
katolike i nekatolike, uzdržavati uz 
pomoć Caritasa više od 50.000 izbje- 
glih slovenskih svećenika i vjernika, 
štititi komunističke prvake i njihove 
simpatizere, ideologe i diverzante. 
Četiri puta je intervenirao za osloba¬ 
đanje komunističke djelatnice Bran- 
ke Nemet, zaručnice inženjera Gol- 
dsteina. 

Što je bio njegov čas? Čuva¬ 
ti Božji zakon i jedinstvo Katolič¬ 
ke Crkve s Petrovim nasljednikom 


12 Ivo Supck, Krivoijernik na ljevici , Bristol,l 980., 
str. 145. 

u Rimu. Prosvjedovati protiv vođe¬ 
nja naroda i države u propast, pro¬ 
tiv jugofašista i bezbožnih komu¬ 
nista, protiv nerazumnog ubijanja 
svećenika i vjernika, uvijek braneći 
vjeru u Sina Božjega, Sina Čovječje¬ 
ga, osvjedočen »kad se s Isusom trpi 
onda sve biva lako«. 13 

A što je naš čas? Danas, kad nas 
bezbošci žele učiti ljubiti Crkvu, kad 
nas agnostici poučavaju kako sluša¬ 
ti papu, kad nas zabludjeli u kršćan¬ 
stvu upućuju što i kako treba vjero¬ 
vati, kada nas pritajeni i razotkriveni 
komunisti žele poučiti koji socijal¬ 
ni nauk zastupa Evanđelje. O tem- 
pora , o mores! Ne veličaju oni papu 
da uzdrže ljubav prema njemu, nego 
da pridonesu podjeli Crkve nasto¬ 
jeći učiniti razdor između pape i bi¬ 
skupa. Dakle, naš čas je Stepinče- 
va oporuka: čuvati živu vjeru u Sina 
Božjega i do groba vjernost Crkvi 
Katoličkoj, u zajedništvu s biskupi¬ 
ma na čelu s papom. 

Stepinčev čas nedjeljiv je od Isu- 
• sova časa. I naš čas nedjeljiv je 
od Stepinčeve žrtve. U svim kušnja¬ 
ma i strahotama progona srce mu se 
ispunjalo utjehom pomisli na Boga. 
Taj njegov stav davao je snagu obe¬ 
spravljenim vjernicima i svećenicima 
logorašima koji su zbog vjernosti 
Crkvi, svome svećeničkom pozi¬ 
vu i služenju, čamili u Staroj Gra¬ 
diški, Srijemskoj Mitrovici, na Go¬ 
lom otoku i u tolikim mjestima što 
ih je Udba osmislila s nakanom iz¬ 
brisati Božje ime na zemlji, ponizi¬ 
ti svećeničko zvanje, katoličku vjeru, 
dostojanstvo ljudske osobe. Taj čas 
zagorčivao je režim neljudskim po¬ 
stupcima prema svećenicima i vjer¬ 
nicima okivajući ih u lance, prisi¬ 
ljavajući ih da leže prostrti na goloj 
zemlji ili betonu, u čamotinji vlažne 
paučine i ljudske izopačenosti, mje¬ 
secima bez danjeg svjetla, danima 
bez hrane, pod prisilom saslušavani i 
psovkama vrijeđani jer su odbili pje¬ 
vati pjesme svojim krvnicima. 

Jačani Kristovom milošću i Ste- 
pinčevim primjerom izdržali su čas 
kušnje. Sačuvali su čast svoga zva¬ 
nja, vjernost Krist Gospodinu i Cr¬ 
kvi njegovoj. Znali su da je njihova 


13 Katehetske propovijedi , sv.. i., Zagreb, 
1956 , str. 1086v. 


muka olakšana znojem Isusovim, 
njihova čast uvećana bičevanjem 
Isusovim, njihov ponos ovjenčan tr¬ 
novom krunom Isusovom, njihovo 
trpljenje olakšano križem Isusovim, 
njihova patnja olakšana kaležom 
muke Isusove. 

Njima i nama ovdje okupljeni¬ 
ma naš Blaženik dovikuje ohrabre- 
nje kojim je ojačao vlč. Zivka Mihe- 
lića, upravitelja župe u Cerovcu, 11. 
srpnja 1955. kad je, služeći se mišlju 
sv. Bernarda, uskliknuo: »Bog skriva 
ulje svoga milosrđa u posudici ‘po¬ 
uzdanja 5 . Dakle, pouzdanje, pouz¬ 
danje!« 14 Živio je ono što je molio: 
»In Te, Domine, speravi - U Tebe se, 
Gospodine, uzdam!« 

Za blaženoga Alojzija sve bija- 
• še Božji dar i Božja milost. Zato 
ga živom vjerom u Sina Božjega pre¬ 
poznajemo kao prijatelja Božjega, 
zaštitnika opće Crkve, ali i odvjet¬ 
nika hrvatskoga naroda jer je on naš 
ponos, naša svetinja, putokaz kojim 
putem i na koji se način u protiv¬ 
nostima svijeta čuvaju vjera, Crkva, 
obraz, ponos, čast, čistoća, obitelj, 
narod i domovina. 

On je, videći himbu režima i po¬ 
kušaje da ga privole na promjenu 
stava, govorio: »Mislili su da će time 
porasti u meni neka težnja za njiho¬ 
vom slobodom ... No što je najvažni¬ 
je: Sto bi meni govorila moja savjest , 
kako bi bolno bilo Svetome Ocu kad 
bih na neki način izdao Božju stvar... 
A nema druge nego trpjeti i moliti. 
Tako je volja Božja. Ako treba , bo¬ 
lje je časno poginuti nego sramot¬ 
no ostati.« 15 Hvala Ti blaženi Aloj- 
zije za ovaj nauk vjernosti Bogu do 
smrti, do prolijevanja krvi. Koliko 
li si puta kao sužanj, ovdje u Kraši- 
ću, krijepio taj nauk vapajem: »Maj¬ 
ko Božja, pomozi mi u ovaj čas!« 
ili ovim uzdahom: »Kako će žalo¬ 
stan biti svršetak onih koji vrijeđa¬ 
ju Tebe, Majku Spasitelja svijeta!« A 
mi slaveći ovaj blagdan s pravom go¬ 
vorimo: Blagoslovljen će biti svrše¬ 
tak zemaljskoga života onih koji su 
se poput Alojzija, živo i neustrašivo, 
uzdali u Boga živoga! 


14 Alojzije Viktor Stepinac, Pisma su- 
%anjstva , Zagreb, 1998. (nadalje: PISMA), 
str. 132. 

15 VRANRKOVIĆ, str. 56. 


Braćo i sestre! Sabrani na ovom 
svetom mjestu i u slavlju Kristove 
žrtve poslušajmo kako je na današ¬ 
nji dan, pred 54 godine, umro onaj 
koji se uzdao u Boga, naš blaženi 
Alojzije. Župnik Vraneković svje¬ 
doči: »U taj čas, bilo je oko 14 sati, 
opazim kako mu je pogled umoran i 
oči ne gledaju više onako svježe kao 
do tada. Pet minuta za redom je po¬ 
novio: "Deo gratiasl Bogu hvala... 5 
Pogledao je, pritom se uspravio na 
rukama, malo podigao prema slici 
Gospinoj i glasno rekao: ‘Blagoslov¬ 
ljeno Božje ime 5 , a onda: "Fiat vo- 
luntas tua! - Oče, budi volja Tvoja! 5 
Čvrsto je prihvatio upaljenu svijeću, 
ali jer je klonuo, prišao sam da mu 
podržavam svijeću. Sestre mole... 
plaču... On nas pogledava kod pune 
svijesti. Moli: ‘Oče, budi volja tvoja! 5 
Bila je to zadnja riječ što sam od nje¬ 
ga čuo. Još tri ili četiri bolna uzdisaja 
i ispustio je dušu. 

- Ovo je smrt Pravednika! - svi 
tu ponavljamo: ‘Bogu hvala! 5 - ‘Bla¬ 
goslovljen Bog u svojim svecima 5 . 
Kroz punih jedan sat držale su ča¬ 
sne sestre naizmjence goruću svijeću 
u mrtvoj ruci onoga, čija je duša već 
tada - uvjereni smo - gledala puno 
svjetlo, koje označuje goruća svijeća. 
Ostali smo klečati i moliti.« 

Braćo i sestre! I mi smo doš¬ 
li moliti i proslaviti Boga. Radosno 
kličemo sa župnikom Vranekovi- 
ćem: Blagoslovljen Bog u svojim 
svetima! Blagoslovljen Bog u bla¬ 
ženom Alojziju Stepincu! Molimo 
i vjerujemo da će Bog providjeti da 
ga što prije možemo blagoslivljati i 
po svetom Alojziju Stepincu. Stoga 
zahvalnog srca prihvatimo Alojzi- 
jevo iskustvo vjere i života: »Pečat i 
znamen križa uvijek je oznaka svih 
pothvata Božjih«, 16 a »poteškoće se 
mogu nadvladati vjerom u Raspeto¬ 
ga Krista«. 17 Njemu slava i vlast u vi- 
jeke vjekova. Amen. 

dr. Juraj Batelja , postulator 

16 Pismo s. lereZji Jadro, provincijalnoj gla¬ 
vatici ss. karmelićanki Bosanskog Srca Isusova , 
Krašić, 16. kolovoza 1955., u: PISMA, str. 
137. 

17 Usp. Pismo Srećku Majstoroviću o.j.m ., 
Krašić, 1. listopada 1954., u: PISMA, str. 
95. 

20 Postupak za proglašenje blaženim 




Pismo Karla Wojtyle mons. Gjuri Magjercu, postulato- 
ru za proglašenje svetim sluge Božjega Josipa Langa, za 
molitve radi ozdravljenja na smrt bolesne majke; pismo 
je sačuvano u arhivu dokumenata o dr. Josipu Langu u 
Papinskom hrvatskom zavodu sv. Jeronima u Rimu. 


Metropolitanska kurija u Krakowu 
Prečasni Oče! 

Žena koja stanuje u Krakowu, u Poljskoj, 
majka četiriju djevojaka, dana 21. studenoga 
prije kirurške operacije iznenadno je zadobila 
zdravlje zahvaljujući Bogu. Tebi prečasni Oče 
jednako tako svesrdno zahvaljujem u njezino 
ime, njezinoga muža i cijele njezine obitelji. 

U Kristu 
t Carolus Wojtyla, 
vikar Kaptola krakowskog 
Rim, 28. studenoga 1962. 


V 


Metropolitanska kurija u Krakowu 

Rim, 17. studenoga 1962. 

Prečasni Oče! 

Molim te uzdigni molitvu za jednu majku 
četiriju djevojčica, četrdesetgodišnjakinju, iz 
Krakowa u Poljskoj (za vrijeme posljednjega 
rata 5 godina bila je u logoru u Njemačkoj), 
nalazi se u teškoj opasnosti po zdravlje i za ži¬ 
vot zbog raka, da bi Bog na nju i njezinu obi¬ 
telj raširio svoje milosrđe po zagovoru BDM 
[Blažene Djevice Marije]. 

U Kristu najodaniji 
Carolus Wojtyla, 
vikar Kaptola krakowskog, 
Poljska 

Rim, Papinski poljski zavod 
Piaza Romania 2 A 
Rim 

Zahvala Karla Wojtyle mons. Gjuri Magjercu, postula¬ 
tom za proglašenje svetim sluge Božjega Josipa Langa, 
za uslišane molitve i ozdravljenje na smrt bolesne maj¬ 
ke; pismo je sačuvano u arhivu dokumenata o dr. Josi¬ 
pu Langu u Papinskom hrvatskom zavodu sv. Jeronima 
u Rimu. 


Molitva za progfrMje blaženim sluge Boljeg los ipa Langa 


Gospodine, Bože naš, ti si svome sluzi Josipu Langu udijelio milost da 
tvoju ljubav posvjedoči u žarkoj pobožnosti prema Presvetoj Euharistiji 
i prema Blaženoj Djevici Mariji te pomaganjem siromaha i odgojem bu¬ 
dućih svećenika i tako ga učinio sredstvom svoga milosrđa. Udijeli i nama 
milost da nas njegov život i primjer vode putem nasljedovanja tvoga jedi- 
norođenoga Sina. Uzdigni, dobri Oče, svoga slugu na čast oltara i učini ga 
zaštitnikom našega puta prema tebi. Po Kristu Gospodinu našemu. Amen. 


Pozivam svakog čitatelja 
Glasnika da bude pronosi- 
telj glasa svetosti ovog slu¬ 
ge Božjega i moli da Bog na 
njegov zagovor učini koji 
čudesan znak, kao potvr¬ 
du da se Bogu u potpuno¬ 
sti svidio. 

Samoborski župnik Franjo Kuharić, svetojanski župnik Josip Gjuran i krašićki župnik Josip Vraneković te časne se¬ 
stre (s lijeva stoje) Benigna Obreč, Marta Honorata Matica, majka vlč. Gjurana i č. s. Radomira, njegova rođena se¬ 
stra, te časne sestre Marija Nikolina Vozelj i Antonija Salezija Golubić 


Prije 50 godina umro je Josip 
Vraneković, župnik krašićki <d 


Dana 26. srpnja 2014. navršava se 50 godina od blažene smrti krašićkog župnika Josipa Vranekovića. Od 
5. prosinca 1951. do 10. veljače 1960. bio je domaćin zasužnjenoga nadbiskupa zagrebačkog dr. Alojzija 


U sjećanju ljudi i na temelju 
sačuvanih dokumenata može se 
ustvrditi da je vlč. Josip Vrane¬ 
ković bio divna svećenička duša, 
uzoran svećenik u svakom pogle¬ 
du, uzor vjernicima krašićke župe 
i svih župa u jastrebarskom deka¬ 
natu, kao i uzor svećenicima ko¬ 
jima je u svojstvu dekanske služ¬ 
be bio ne samo nadređeni nego 
je svima bio poslužitelj u ljubavi, 
pomoćnik u nevolji, drug u pat¬ 
nji. On je bio jedina veza između 
zasužnjenog nadbiskupa kardi¬ 
nala Stepinca i središnjih ustano¬ 
va nadbiskupije u Zagrebu. Svo¬ 
ju službu vršio je vjerno, ne želeći 
ni u čemu iznevjeriti povjerenje 
svoga nadbiskupa i postojano ne 


strahujući od pakosti nekih ko¬ 
lega svećenika, koji su više vjero¬ 
vali partijskoj vlasti nego svojem 
nadbiskupu. Bio je poput Šimu- 
na Cirenca, pridržavao i pomo¬ 
gao nositi križ svome nadbisku¬ 
pu Alojziju Stepincu, i 4 godine 
nakon njegove smrti i sam se pre¬ 
selio u vječnost. U svojstvu pro¬ 
micatelja postupka u proglašenju 
svetim kardinala Alojzija Stepin¬ 
ca želim istaknuti da je Vraneko- 
vićeva žrtva isto tako sjajna kao 
Stepinčeva, premda, za sada, bez 
pokazatelja da bi bila obilježena 
svetokrugom. 

- Preč. Josip Vranković u Krašiću 

na svetkovinu Presvetoga Trojstva, 

1964., mjesec i pol prije smrti 



Stepinca, kojega je komunistički režim na montiranom sudskom postupku 11. listopada 1946. iz mržnje 
prema Bogu i Crkvi osudio na 16 godina zatvora s prisilnim radom, a potom na 5 godina gubitka svih 
građanskih prava. Naime, spomenutoga dana, nakon 5 godina tamnovanja u Lepoglavi, Komunistička 
partija Jugoslavije i njezin vođa Josip Broz Tito premjestili su ga na 
izdržavanje kazne iz zatvora u Lepoglavi u kućni pritvor u Krašiću. 

Naime, životni, svećenički križ 
nosio je hrabro i vjerno sve do smrti. 
Kad su se početkom godine 1956. po¬ 
javili prvi znakovi opake bolesti on je 
bio odlučio otići k liječniku. Među¬ 
tim, jer je u zakazani dan bila najav¬ 
ljena pljenidba u župnoj kući jer nije 
mogao platiti nepravedno nametnut 
mu porez, odustao je od liječničkog 
pregleda i sve svoje sile uporabio da 
bude vjeran domaćin dragome go¬ 
stu, svome nadbiskupu, učitelju, vođi 
i uzoru. 

Vranekovićeva svećenička bašti¬ 
na obvezuje na vjernost svećeničkoj 
službi u ljubavi prema Crkvi u ra¬ 
dosnom naviještanju evanđelja u ne¬ 
umornoj katehizaciji i blizini vjerni- 


Uz svetog pastira i on se posvetio. 
Možda će u danima pred nama ja¬ 
snije zasjati i ta zraka Božje svjetlo¬ 
sti. 

Imajući sve to u vidu donosim 
u ovom broju Glasnika dva svje¬ 
dočanstva o Josipu Vranekoviću: 
svjedočanstvo njegova brata Alojza 
Vranekovića, svjedočanstvo preč. 
Josipa Gjurana. Ta svjedočanstva 
su više o okolnostima njegova ži¬ 
vota po njegovoj osobi, ali dovolj¬ 
no rječita da se u njemu prepozna 
vjeran učenik Kristov i svećenik 
Stepinčeva duha. 

U Zagrebu, 30. ožujka 2014. 
dr. Juraj Butelja, postulator 


Svećenici su ponijeli lijes s 
mrtvim tijelom krašićkog 
župnika Josipa Vranekovića 
iz župne crkve Presvetoga 
Trojstva u Krašiću na žu¬ 
pno groblje. Misu i homili¬ 
ju održao je nadbiskup za¬ 
grebački Franjo Šeper, koji 
je u propovijedi istaknuo: 
»Zagrebačka nadbiskupi¬ 
ja ima mnogo dobrih sve¬ 
ćenika. Ovdje leži jedan od 
najboljih.« Obred ukopa na 
groblju obavio je Vranekovi- 
ćev kolega, pomoćni biskup 
zagrebački Franjo Kuharić. 
Dr. Juraj Batelja, postula¬ 
tor Stepinčeve kauze više 
puta upitao je nadbiskupa i 
kardinala Franju Kuharića: 
»Je li istina da Vam je kod 
ukopa župnika Vranekovi¬ 
ća ‘soli Deo’ pao na Vrane- 
kovićev lijes?« Nadbiskup i 
kardinal Kuharić nikad nije 
izravno odgovorio na ovo 
pitanje, ali je barem tri puta 
moj upit popratio riječima: 
»Sigurno da mi je bilo žao 
stoje umro tako mlad«. 



LI- Gospođina pcLvŽem sve svoje 
nađe ... (Ps. 72, 27) 

.. . v . Josip Vraneković je sve svoje nade po- 

Uz pastira koji svoj život daje za ložio u Gospodina kako svjedoči tekst s 
ovce i on je postao žrtvom ljubavi, njegove mladomisničke spomen-sličice 


USPOMENA 

NA PRVU SVETU MISU 


Svjedočanstvo Alojza Vranekovića 


Gosp. Alojz Vraneković, brat vlč. Josipa Vranekovića, rođen godine 1932., 
predao je 22. ožujka 2014. u uredu Postulature pismeno očitovanje o svome 
bratu Josipu Vranekoviću, svećeniku. 


Samobor, 22. VII. 1945y 


Josip Vr&nckoK'ić . ‘ 


mUđomisnik 


»Moj brat Josip rođen je 16. 
ožujka 1921. godine. Naš otac 
Vid ženio se dva puta. U prvom 
braku s Anom r. Dubić imao je 
sedmero djece. Kad je Ana umrla, 
moj tata oženio se Apolonijom 


r. Kovačić. U tom braku bilo nas 
je petero djece. Brat Josip bio je 
drugi po redu, a ja zadnji. Kao 
dječak bio je vrlo veseo, razigran, 
spreman na šalu. Bio je izvrstan 
đak, a odlikovao se pobožnošću 


i ljubavlju prema Crkvi i oltaru. 
Rado je ministrirao župniku Jurju 
Kocijaniću, koji je kasnije postao 
kanonikom. 

Vlč. Petar Kovačić, također 
rodom iz Male Rakovice, župnik 


GLASNIK POSTULATURE BROJ 2 /2014 















30 



BLAŽENI ALOJZIJE STEPINAC 



Alojz Vraneković, brat pokojnoga krašićkog župnika Josipa Vranekovi- 
ća, posvjedočio je 22 . ožujka 2014 . daje njegov brat »unatoč mučenjima 
u vojsci sačuvao kršćansku vedrinu i svećenički optimizam« 


župe Svete Obitelji u Zagrebu 
bio mu je firmani kum. On mu 
je trebao i propovijedati na mla¬ 
doj misi, ali nakon što su ga ko¬ 
munisti 1945. uhitili, osudili na 
šest mjeseci zatvora, a potom na 
žalbu vlč. Kovačića na nepraved¬ 
nu kaznu, osudili na strijeljanje i 
ubili ga, on nije mogao bratu odr¬ 
žati željenu mladomisničku pro¬ 
povijed. 

Bio sam na svećeničkom ređe- 
nju brata Josipa i aktivno sudje¬ 
lovao u pripremi njegove mlade 
mise koja je bila 22. srpnja 1945. 
Brata Josipa i tadašnje redeni¬ 
ke zaredio je tadašnji zagrebač¬ 
ki nadbiskup Alojzije Stepinac. 
Prigodom objeda nakon ređenja, 
Nadbiskup je redenike upozorio 
da su primili časnu i odgovornu 
svećeničku službu, ali će je mora¬ 
ti potvrđivati možda i u »krvavoj 
kupelji«. 

Prva župa koja mu je bila po¬ 
vjerena bila je Noršić Selo iznad 
Samobora. Nakon kratko vre¬ 
mena premješten je za kapelana 
u Dekanovec, a zatim u Nede- 
lišće. Dok je bio kapelan u Ne- 
delišću, u Noršić Selo, a zatim k 
nama u kuću došao mu je poziv 
da nastupi u vojnu službu. Vojsku 
je služio u Nišu. Više puta mi je 
govorio o progonu u vojci. Prati¬ 
li su ga, špijunirali i lažno optuži¬ 
li zbog politike, a on se politikom 


nikad nije bavio. Uhitili su 
ga i četiri mjeseca proveo je 
u tamnici. Propovijedao mi 
je o strašnim metodama mu¬ 
čenja: jaka svjetla (reflekto¬ 
ri), polijevanje vodom radi 
priznanja onoga zbog čega 
ga se optuživalo itd. Koliko 
je to utjecalo na njegov or¬ 
ganizam vidljivo je bilo po 
tome što je on bio otišao u 
vojsku bujne kose, a vratio 
se ćelav. Sačuvana fotografi¬ 
ja iz toga vremena na kojoj je po¬ 
sve iscrpljen i izmršavio potvrđu¬ 
je o posljedicama koje je pretrpio 
u zatvoru. Unatoč tome sačuvao 
je kršćansku vedrinu i svećenički 
optimizam. 

Nakon povratka iz vojske nije 
se mogao vratiti u Nedelišće, nego 
su ga poglavari poslali za župni¬ 
ka u Krašić. Najprije je bio upra¬ 
vitelj župe (1950.-1953.), potom 
župnik (1953.-1964.). Upravljao 
je i župom sv. Mihaela u Gor¬ 
njem Prekrižju (20. IV. 1950.-4. 
IX. 1951.), te od 25. III. do 24. V. 
1952., kada je prekriški upravitelj 
Mato Sakač boravio u jednomje¬ 
sečnom zatvoru i dok nije došao 
novi upravitelj Stjepan Petrović. 
Kad je nastupio u službu u Kra- 
šiću zatekao je vrlo teško stanje 
materijalno i duhovno. Crkva je 
bila u ratu teško oštećena, a i žu¬ 
pna kuća je bila u derutnom sta¬ 
nju. Sjećam se kad su mu jednom 
zgodom izvršili potpunu pljenid¬ 
bu svega u župnoj kući, podrumu 
i dvorištu da je otac odredio i dao 
mu je kravu da mogu imati mlije¬ 
ka u kući (5 časnih sestara, zatoče¬ 
ni kardinal Stepinac i brat Josip), 
jer nisu smjeli ništa od ljudi pri¬ 
mati. Kad sam godine 1953. došao 
na <dopust> iz vojske u vojničkoj 
uniformi došao sam u Krašić i za¬ 
nimljivo je da me stražari, koji su 
nadzirali kardinala, župnu kuću i 


dvorište nisu legitimirali nego sam 
jednostavno ušao u kuću. Sjećam 
se da je i brat češće dolazio doma. 
Svoje poteškoće, kao župnik i kao 
domaćin zatočenog kardinala, ni¬ 
kad nije govorio pred roditeljima 
i pazio je da ih njegovo stanje i 
progon ne bi ražalostili, ali je zna¬ 
kovito da je meni vrlo otvoreno 
znao govoriti što proživljava i u 
kakvoj situaciji živi. 

Osobito su me se dojmile nje¬ 
gove pritužbe na progon koji je 
provodila karlovačka i jaskan- 
ska UDBA. Među progonitelji¬ 
ma isticao se jedan iz karlovačke 
UDBE. Ja mu neću spominjati 
imena, ali bih mu rado u oči pred¬ 
bacio daje neprimjereno hvaliti se 
danas da je činio svećenicima do¬ 
bra djela, a zapravo ih je žestoko 
progonio jer nisu htjeli ući u sve¬ 
ćeničko udruženje, a među pro¬ 
goniteljima on je bio jedan među 
prvima. 

Isto tako, dojmljiva su mi bili 
njegova očitovanja kako su ga do 
gola pretraživali i tražili kako¬ 
vu poštu ili koji dar koji bi nosio 
Kardinalu iz Zagreba. A isto tako, 
stalne pljenidbe i prijetnje što 
neće surađivati s organima <na- 
rodne vlasti>. 

Još od mladih dana, moj brat 
Josip bio je vrlo dobar i povjerljiv 
s kolegom Franjom Kuharićem 
koji je kao bogoslov, a kasnije kao 
samoborski župnik često dolazio 
u našu kuću. Znam da su obojica, 
i moj brat Josip i Franjo Kuharić, 
bili kandidati za pomoćne bisku¬ 
pe u Zagrebu. Obojica su bili div¬ 
ne svećeničke duše, oduševljeni 
za Boga, vjerni Crkvi i zauzeti za 
spasenje ljudskih duša. Ni u tako 
osjetljivom pitanju, kao što je pi¬ 
tanje da netko bude biskup, ni¬ 
kad nisam primijetio da bi među 
ovom dvojicom svećenika posto¬ 
jalo bilo kakovo rivalstvo, ili na- 

tjecanje. Odlikovali su se samo u 
što vjernijoj službi Isusu, i vjerno¬ 
sti Crkvi njegovoj. 

Na odmaku od 50 godina od 
bratove smrti mogu prenijeti svoj 
osobni osjećaj, a taj je, vjerujem, i 
stav čitave naše obitelji i rodbine, 
da smo ponosni što je on bio tako 
dobar i vjeran svećenik. Uvijek 
sam svoga brata gledao kao neu¬ 
mornoga borca za istinu, pravdu 
i vjeru i čvrsto povezanoga s Isu¬ 
som. Zato sam mu i na grob dao 
postaviti pločicu ovoga sadržaja: 
Ovdje očekuje uskrsnuće, vjeran 


Kristov svećenik Josip Vraneko- 
vić, 1921.-1964. < 

Njegova vjernost došla je na 
provjeru ubrzo nakon svećenič¬ 
kog ređenja, jer su ga već na služ¬ 
bi u Noršić selu tamošnji domaći 
komunisti nakanili bili ubiti. Što¬ 
više, već su ga bili skinuli do gola 
i osobita je Božja intervencija da 
nisu izvršili svoju zločinačku na¬ 
kanu. Uvijek me je kopkalo zašto 
mi o tome nikad nije rekao ni rije¬ 
či. A nakon što sam to naknadno 
saznao od pouzdane osobe upitao 
sam ga: <Brate, je li istina da su te 


u Noršić selu svukli i htjeli ubi- 
ti?>. Ostao je vrlo iznenađen da ja 
to znam i zamolio me da ga nikad 
više o tome ne pitam niti o tome 
govorim. 

U našoj kući u Maloj Rakovici 
imamo mali obiteljski kućni olta- 
rić sa slikama Bi. Alojzija Stepinca 
i brata Josipa, pred kojima se če¬ 
sto i rado molimo jer vjerujemo 
da oni koji su zajedno trpjeli na 
zemlji iz slave neba mogu pomo¬ 
ći nama koji se još uvijek borimo 
na zemlji.« 

U Zagrebu, 22. ožujka 2014. 

Alojz Vraneković 


Svjedočanstvo preč. Josipa Gjurana, župnika u Svetoj Jani 


Vic. Josip Gjuran, rođen godine 1922., a za svećenika zaređen godine 1948., bio je istodobno župnik u 
Sv. Jani dok je Josip Vraneković bio župnik u Krašiću. Štoviše, Vraneković je preč. Gjuranu bio dekan. 

U uspomenama preč. Gjurana, koje će postulator donijeti u posebnoj knjizi, nalazi se i svjedočanstvo o 
imenovanju Josipa Vranekovića krašićkim župnikom. Nakon što je proveo nekoliko dana za Svijećnicu 
godine 1950. u Sv. Jani preč. Gjuran svjedoči: 


»S ne baš sjajnim utiscima do¬ 
šao sam generalnom vikaru bi¬ 
skupu dr. Lachu i obrazložio mu 
svoje raspoloženje jučerašnjim 
iskustvom: 

‘U tu Svetu Janu idem samo 
ako zbilja moram!’ 

Potom mi je biskup rekao 
neka se vratim u Kloštar Podrav¬ 
ski i čekam njegov dekret. 

U međuvremenu se dogodilo 
nešto neočekivano. Dana 4. velja¬ 
če 1950. iznenadno je u Krašiću 
umro župnik Andrija Barišić pa 
mi je generalni vikar biskup Josip 
Lach poslao brzojav neka mu od¬ 
mah odgovorim: da li bi umjesto 
u Svetu Janu radije išao u Krašić? 
Premda mi se u Svetoj Jani nije baš 
ništa svidjelo, biskupu sam poslao 
kratak brzojav: ‘Ići ću kamo me 
Vi pošaljete, ali ja bih radije išao u 
Svetu Janu!’ Svoju odluku kasnije 
sam si potkrijepio riječima: ‘Duh 
Gospodnji nije mi dopustio pre¬ 
mještaj u Krašić!’ 

Štoviše, kad sam ja - niti ne 
sluteći Božje planove - odbio bi¬ 


skupovu ponudu za Krašić, bi¬ 
skup je odlučio u Krašić posla¬ 
ti nešto malo starijeg i iskusnijeg 
svećenika vlč. Faustina Cubranića 
koji je tada bio kapelan u Vrbov¬ 
cu. Cubranić je osobno primio 
dekret za Krašić u uredu gene¬ 
ralnog vikara i vlakom se vratio u 
Vrbovec, ali ga je na kolodvoru u 
Vrbovcu dočekala Udba i uhitila, 
odvela u zatvor i Cubranić je ću- 
bio u zatvoru ne znajući razlog. 
Niti su ga saslušavali niti optuži¬ 
li... 

U međuvremenu je Duh Bož¬ 
ji izveo i treći čudesni zahvat: iz 
vojarne JNA u Nišu dozvao je 
Josipa Vranekovića, Cubraniće- 
vog kolegu, koji je bio na odslu¬ 
ženju ‘vojnog roka’. Vraneko¬ 
vić se želio vratiti u Nedelišće i 
tamo nastaviti svoju kapelansku 
službu, ali generalni vikar je re¬ 
kao: ‘Ne vraćaš se u Nedelišće, 
nego ideš za župnika u Krašić!’ 
Sredinom ožujka godine 1950. 
Vraneković je preuzeo upravu 
župe Krašić, a toga istoga dana 


Cubranića je Udba - bez ikakve 
isprike - pustila iz zatvora. Duh 
Gospodnji nije ni njemu dopu¬ 
stio premještaj u Krašić! 

Tako je Duh Božji odlučio: niti 
ja, niti Cubranić nismo bili pri¬ 
kladni za Krašić i za preteški križ 
onih 10 godina! 

A ni tobože ‘sveznajuća i 
svemoćna Udba’ ni Partija, vje¬ 
rojatno ni sam Josip Broz tada 
još nisu ni slutili, da će pod kraj 
te iste godine - opet po Božjem 
planu - morati nadbiskupa Ste¬ 
pinca premjestiti iz Lepoglave u 
Krašić. 

Duh Božji je odredio, da 
baš mladi svećenik Vraneković 
bude su-patnik najvećem i naj¬ 
dražem Nadbiskupu-mučeni- 
ku, predvodniku svih hrvatskih 
mučenika od stoljeća sedmog 
sve do naših dana! Župnik Vra¬ 
neković doista je podnio mno¬ 
go teških muka, i umro je ubrzo 
nakon Kardinala-nadbiskupa. 
Mučenički...« 

(nastavlja se) 

BLAŽENI ALOJZIjE STEPINAC 


|t Blaženi Alojzije Stepinac 
8 u Sv. Križu nad Jesenkama <» 



BI. Alojzije Stepinac dolazi na blagoslov kuće za odmor obitelji 
Deželiću Sv. Križu nad Jesenicama, 28. srpnja 1936. 


0 Nadbiskupovu boravku u Sv. Križu 
nad Jesenicama opširnije su pisali 
vlč. Pavao Jesih, svećenik Zagrebačke 
nadbiskupije, u knjizi »Crvena ruža 
na oltaru«. Biografska pripovijest, 
objavljena u Winnipegu (SAD) 
godine 1950. i Velimir Deželić, sin, u 
knjizi »Kakvi smo bili? Zapisi mojoj 
unučadi. Život zagrebačke obitelji od 
1827. do 1953.«, Knjiga II., Zagreb, 
2011. Za čitatelje Glasnika probrali 
smo u nastavku iz knjige »Kakvi 

smo bili? Zapisi mojoj unučadi. 

nekoliko Deželićevih misli 0 naporima 
nadbiskupa koadjutora Alojzija Stepinca 
0 čuvanju glasa svetosti dr. Josipa 
Langa, pomoćnog biskupa zagrebačkog. 


Piše: dr. Juraj BATELJA 


Čuvanje i promicanje glasa 
svetosti biskupa Josipa Langa 

»Prvi moj izravni susret s koa- 
djutorom i odulji stvarni razgo¬ 
vor bio je kad me je pozvao k 
sebi i povjerio mi da se pobrinem 
kako bi se dolično priredila ko¬ 
memoracija desetgodišnjice smrti 
posvećenog zagrebačkog bisku¬ 
pa dra. Josipa Langa. Želio je da 
to ne bude običajna <akademija> 
sa stereotipnim uvodnim preda¬ 
vanjem iza kojega slijedi dugi niz 
deklamacija i glazbenih točaka 
s još kojim gimnastičkim nastu¬ 
pom <orlova> i <orlića>. Nasmiješio 
se blago: <Želio bih nešto drugo, 
ali ne znam kako bi to bilo, zato 
sam pozvao u pomoć vas, klarisi- 


me. Vi ste bili tajnik blagopokoj¬ 
nog biskupa dr. Langa dok je on 
bio predstojnik Katoličke akci¬ 
je, to jest, <Hrvatskog katoličkog 
narodnog saveza>. Vi ste ga revno 
posjećivali, referirali mu o katolič¬ 
kom pokretu, kad je već ležao teš¬ 
ko bolestan i do pred samu smrt. 
Vi ste Zagrepčanin i najbolje zna¬ 
te kako su Zagrepčani cijenili sve¬ 
ti život i kako se sjećaju svoga bi¬ 
skupa Langa. Naročito želim da 
komemoracija bude u rukama na¬ 
ših katoličkih laikab 

Bio sam počašćen pozivom i 
povjerenjem - ali mi je zadana i 
teška zadaća. Vremena sam imao 
mjesec i pol do Svih Svetih (1. 
XI.), ali sam pola mjeseca smiš¬ 


ljao uzalud kakva da bude kome¬ 
moracija. Tada sam slučajno nai¬ 
šao na riječ ‘litomontaža’, kratica 
za literarnu, književnu montažu, 
koju su (majstori režije Rusi) pri¬ 
redili nekom književniku: tako 
da su iz ulomaka njegovih rado¬ 
va predočili slavljenikovu ličnost, 
a glazba je bila prikladna ‘zvučna 
kulisa’ uz recitaciju teksta! Heu¬ 
reka! Našao sam rješenje! Sjećao 
sam se nekih propovijedi i govora 
pokojnog biskupa dr. Langa. Jed¬ 
ne nježne predbožićne školskoj 
djeci; pa jedne seljacima u Šesti¬ 
nama ili Remetama; i izvrsne so¬ 
cijalne radništvu. Znao sam da je 
biskup Lang sve svoje propovi¬ 
jedi pisao, pa naučio napamet, ali 







Povijesni kutak 

radi sigurnosti napisane držao na 
rubu ograde propovjedaonice. Pi¬ 
sao je svaku propovijed, jer se za 
mladih dana suviše pouzdavao u 
svoje pamćenje, pa jednom izgu¬ 
bio nit govora i stoga se teško ka¬ 
jao. Golemu zbirku svojih pisanih 
propovijedi oporučio je blagoko- 
pojni biskup spiritualu Krešimiru 
Pećnjaku, i kod njega ću ih naći, 
a neće mi biti teško naći željeno, 
jer svaka propovijed ima naslov 
kome je namijenjena. Smišljeno, 
učinjeno! Prof. Luka Perinić (u 
‘Obitelji’, godište 1934., str. 947.) 
ovako je pisao o toj priredbi: 

‘Prigodom desete godišnjice 
smrti biskupa Langa, čija uspo¬ 
mena još svježa živi među vjerni¬ 
cima grada Zagreba - priređeno 
je 23. XI. 1935. vrlo uspjelo spo- 
men-veče s litomontažom dra. 
Velimira Deželića, sina. Velika 
dvorana Glazbenog zavoda bila je 
dupkom puna prijatelja, znanaca, 
učenika i štovatelja omiljelog bi¬ 
skupa, pravog apostola Kristova, 
koji je svojim svetim životom go¬ 
vorio i propovijedima ostavio iza 
sebe svijetli trag u dušama sviju 
koji su ga poznavali i slušali. Bi¬ 
skup dr. Lang ostavio je i veliko 
mnoštvo zapisanih propovijedi i 
rasprava, koje pokazuju cjelovi¬ 
tu fizionomiju njegove duševno- 
sti i njegovih nastojanja. Iz te bo¬ 
gate građe dr. Deželić je savjesno 
povadio ulomke za svoju ingeni¬ 
oznu književnu montažu, gdje se 
nižu riječi samoga biskupa i po 
njima dobiva njegov duševni por¬ 
tret. 

Autor je izabrao šest glavnih 
značajki biskupa Langa i svaku 
od njih stavio u usta drugom licu: 
Svećeniku, Djetetu, Učiteljici, 
Milosrdnoj ženi, Socijalnom rad¬ 
niku i Seljaku. Sam autor dr. De¬ 
želić bio je lektor, koji je zgodnim 
načinom povezivao te raznolike 
emanacije djelovanja jedne jedin¬ 
stvene ličnosti. Namjesto da nam 


govori na široko o bisku¬ 
pu Langu kao svećeni¬ 
ku-propovjedniku, iza¬ 
brao je autor jednu tako 
dubokoumnu, a tako sli¬ 
kovitu i lirsku biskupovu 
propovijed (u odlomku) i 
iznio ju je u nježnom di¬ 
jalogu između svećenika 
(dr. Marka Kiša) i Dje¬ 
teta (Danica Kajin) nad 
Djetetom Isusom u jasli- 
cama. Dovoljan je bio taj 
moment da se dočara lik 
biskupa, dobrog, osjećaj¬ 
nog, jednostavnog i du¬ 
bokoumnog. No cijeli je 
njegov život bio dosljed¬ 
na služba Gospodu, zato 
je u svim glavnim prav¬ 
cima njegove djelatnosti 
trebalo bar istaknuti cje¬ 
lovitost njegove ličnosti 
pred očima slušatelja. - 
Biskup Lang je dugogo¬ 
dišnji kateheta i odgojio 
je čitav niz uzornih učite¬ 
ljica, pa su upravo ganut¬ 
ljive bile uspomene jedne 
takve učiteljice, njegove učenice 
(Adela Pech) o njegovom odgoj¬ 
no nastavničkom radu. O njego¬ 
voj dobroti, shvaćanju bijednih i 
nevoljnih, o njegovoj karitativnoj 
akciji, govorila je njegovim riječi¬ 
ma Milosrdna žena (Marija Mli- 
narić). O njegovim modernim, 
suvremenim nazorima o obite¬ 
lji, narodu i državi, o problemima 
socijalnim koji su danas tako važ¬ 
ni i neodgodivi govorio je (i opet 
biskupovim riječima) Socijalni 
radnik (dr. Ilija Seder). A o stavu 
biskupa Langa prema najvećem 
staležu hrvatskog naroda - našem 
seljaku, govorio je jednostavno i 



Neusti-ag- . 

Slika bi. Alojzija Stepinca u spomenaru ne¬ 
kadašnje vikendice obitelji Deželić u Golici 
nad Jesenicama 


Biskup dr. Lang ostavio je 
i veliko mnoštvo zapisanih 
propovijedi i rasprava, koje 
pokazuju cjelovitu fiziono¬ 
miju njegove duševnosti i 
njegovih nastojanja. Iz te 
bogate građe dr. Deželić je 
savjesno povadio ulomke 
za svoju ingenioznu knji¬ 
ževnu montažu, gdje se 
nižu riječi samoga biskupa 
i po njima dobiva njegov 
duševni portret. 


Autor je pozornicu zami¬ 
slio kao kutak crkve s baroknom 
jedro (i opet samim biskupovim propovjedaonicom, na kojoj sto- 
riječima) Seljak (Josip Grahek). ji svećenik; s klecalom, na kojem 
Na taj način u živoj slici uskrsnuo se nalaze ostala lica u osvjetljenju 
je pred nama čitav Langov lik, te svijeće; pa stalkom za lekturu (au- 
nam se činilo kao da ga još uvijek tora) i dva stupa između kojih je 
imamo živa među nama. bijeli zid za projekcije. Paljenje 

Oltar sv. Križa u župnoj crkvi u Golici nad Je¬ 
senkama gdje je bi. Alojzije Stepinac kroz tri 
tjedna slavio sv. misu 



Kapelica sv. Josipa u Golici nad Jese¬ 
nkama koju je nadbiskup Alojzije Ste¬ 
pinac blagoslovio godine 1936 . 


voštanih svijeća i zvukovi orgu¬ 
lja uveli su nas u pobožno raspo¬ 
loženje. I dolazili su akteri kao u 
crkvu tiho, pobožno da nam pri¬ 
kažu biskupa. Harfa (Lujza Ho- 
lubova), violončelo (Viktor Boić) 
i orgulje (prof. Matija Ivšić) pra¬ 
tile su diskretne riječi aktera, a 
projekciju, uspomene na neza¬ 
boravnog biskupa priredili su dr. 
Stjepan i Domagoj Markulin. 

Dr. Velimir Deželić, sin, ovim 
nam je djelom dao jednu novu 


formu svoga stvaranja 
gdje se dramatika dodiruje s glaz¬ 
bom i projekcijom i čini da sa¬ 
držaj raznolikim putevima ulazi 
u duše prisutnih i djeluje snaž¬ 
no i neodoljivo, dočaravajući vrlo 
uspješno ozbiljnost koju mašta s 
osjećajem čuva u uspomeni.’ 

Iz dvorane su slušatelji izlazi¬ 
li kao s pobožnosti u dvoumici bi 
li smjeli pljeskati. Zato su prilazili 
autoru i toplo mu bez riječi, pru¬ 
žali ruke. Stotinu zahvalnih ruku. 


Nadbiskup koadjutor je čestitaju¬ 
ći rekao: ‘Dali ste nam uvijek žive 
riječi i drage uspomene na bisku¬ 
pa dr. Josipa Langa! Hvala vam!’ 
Tek tada su slušatelji zapljeskali.« 1 

(nastavlja se) 


1 Velimir DEŽELIĆ, sin. Kakvi smo bili? 
Zapisi mojoj unučadi. Život zagrebačke obitelji 
od 1827. do 1953. Knjiga II., Zagreb, 2011., 
str. 1175.- 1177. 


OBAVIJEST ČITATELJIMA GLASNIKA 


Vjernici koji na Blaženikov zagovor budu uslišani - zadobiju tjelesno ili duhovno ozdravljenje ili 
koju osobitu milost - neka opis uslišanja i cjelovitu liječničku dokumentaciju dostave na adresu: 

dr. Juraj Batelja, postulator 
Kaptol 18, p. p. 949 
10001 ZAGREB 

U Muzeju bi. Alojzija na Kaptolu 31 možete nabaviti medalju bi. Alojzija - odlivenu u srebru ili 
bronci, uokvirenu staklenim okvirom - koja može biti dragi dar ili uspomena. Cijena je 150 kn. 



































Vlč. Ivan Miletić predvodi misno slavlje na Antunovo 13. lipnja 1941. u Goraždu na rijeci Drini 

Narod vam to nikada 
note zaboraviti 

Zbog sustavne šutnje u hrvatskoj društvenoj javnosti, moguće i političkom moći nametnutoj, nastavljamo 
u našem Glasniku rubriku »Narod vam to nikada neće zaboraviti«. Bez ikakve namjere da se bilo koga 
ozloglašuje ili nerazumno optužuje dužni smo čuvati svijest 0 ljudima koji su svoje živote utkali u slobodu 
Crkve i samobitnost hrvatskog naroda. Naime, ti su svećenici vršili svoju dužnost prema Bogu i vlastitome 
narodu u razdoblju kad su tzv. »antifašisti« stvarali, prema riječima Josipa Broza Tita u razgovoru 
s nadbiskupom Stepincem 4. lipnja 1945., »južnoslavensku zajednicu naroda na temelju bratstva i 
jedinstva«, dok su zastupnici hrvatske države i njezine samostalnosti tada bili proglašavani veleizdajicama i 
neprijateljima naroda, odvođeni na vojne i prijeke sudove, na dugogodišnja tamnovanja ili ubijeni. 




Dr. Fran BINIĆKI 


Rođen je 11. srpnja 1875. u selu 
Mušaluk u Lici, od oca Marka i 
majke Ane, rođ. Borčić. Gimnaziju 
je završio u Gospiću, a bogoslovi¬ 
ju je studirao u Senju i u Innsbru- 
cku, gdje je i doktorirao. Godi¬ 
ne 1899. zaređen je za svećenika. 


Prvo je bio kapelan u Novom Vi¬ 
nodolskom, zatim je dugi niz go¬ 
dina bio profesor na bogosloviji u 
Senju, pa župnik u Širokoj Kuli i, 
na kraju, župnik u Ličkom Osi- 
ku, gdje je služio preko dvade¬ 
set godina, sve do svoje mučenič- 

BLAŽENI ALOJZIJE STEPINAC 




ke smrti. Bio je povjesničar, pjesnik, prozaist, 
publicist, književni kritičar, političar. Govo¬ 
rio je 12 jezika, a pisao na pola od toga. Napi¬ 
sao je mnogo knjiga, a još više članaka. U radu 
za spasenje duša nikada se nije štedio kao ni 
onda kad se trebalo izložiti i založiti za svoj 
hrvatski narod. Bio je branitelj od suvremenih 
zabluda, osobito glasan, snažan i nepopustljiv 
kad su bila u pitanju kršćanska načela. Zbog 


svoga jasnog kršćanskog i nacionalnog 
stava robijao je u Kraljevini SHSi Kra¬ 
ljevini Jugoslaviji, a kad su partizani s 
komunističkim vođama zauzeli Gos¬ 
pić 4. travnja 1945. dr. Binički dospio 
je u zatvor gdje je teško mučen, obo¬ 
lio od tifusa i u prebijenom stanju pu¬ 
šten iz zatvora. Od posljedica mučenja 
umro je 1. svibnja 1945. 




Fra Ante CVUANOVK 

Rođen je 17. ožujka 1889. 
u Podaci u okolici Makarske, 
od oca Stjepana i majke Jele, 
rod. Visković. Poslije završe¬ 
na školovanja (Sinj, Visovac, 
Makarska), 1913. zaređen je 
za svećenika. Bio je kapelan 
u Sinju, prefekt u sjemeništu 
i nastavnik u gimnaziji. Zatim 
je bio kapelan u Imotskom te 
župnik u Drveniku, Otoku, 


Baškoj Vodi i u Potravlju. 
Partizan Maruško Vuković 
je, prema vlastitom prizna¬ 
nju, ispucao u fra Antu sto¬ 
tinjak metaka. Ubijen je vje¬ 
rojatno 27. listopada 1944. na 
Vagnju, prijevoju na Kameš- 


mci. 


L Anto BAKOVIC, Hrvatski martirologij 
XX. stoljeća , Zagreb, 2007., str. 134.-135. 


Don Srećko LOVRETIĆ 


Rođen je 2. travnja 1911. u Mo- 
latu, na istoimenom otoku, od oca 
Ivana i majke Antice, rođ. Mračić. 
Gimnaziju je polazio u Šibeniku i u 
Splitu, a teologiju je studirao u Spli¬ 
tu i u Ljubljani. Za svećenika ga je 
1935. u šibenskoj katedrali sv. Jako¬ 
va zaredio šibenski biskup dr. Je¬ 
ronim Mileta. Svećeničku službu 


obavlj 
njerac 

ku, gdje je ostao do svoje mu¬ 
čeničke smrti. Partizani su ga 
ubili 1942. godine. Objesili su 
ga na jarbol, okrutno mučili i 
tijelo mu bacili u more. 1 


1 Anto BAKOVIC, Hrvatski martirologij XX. 
stoljeća, , Zagreb, 2ff7., str. 399. 




Don Ivan MIIETIC 



Rođen je 6. rujna 1913. u Starom Petrovu Selu u Sla¬ 
voniji. Gimnaziju je polazio u Novoj Gradiški, u Brodu 
na Savi i u Visokom. Godine 1934. upisao je bogosloviju 
u Sarajevu. Za svećenika je zaređen 1939. godine. Bio je 
župnik u Višegradu, Goraždu, Foči, Rogatici i Cajniču, 
te kapelan u Bijeljini. 1 



1 Anto BAKOVIC, Hrvatski martirologij XX . stoljeća , Zagreb, 2007., str. 442.-443. 

Vit. Stjepan POVOLINJAK 


V 


A 

Rođen je 25. svibnja 1919. 
u Kravarskom kod Velike 
Gorice, od oca Mate i majke 
Ane, rođ. Matušin. Pučku 
školu polazio je u Kravar¬ 
skom, a gimnaziju i bogo¬ 
sloviju završio je u Zagre¬ 
bu. Za svećenika ga je 1944. 
zaredio nadbiskup Alojzi- 
je Stepinac. Bio je kapelan u 
Odri kod Zagreba. Ustrije¬ 
lili su ga pripadnici Udbe 4. 
svibnja 1946. godine. 

Cijeneći žrtvu vlč. Po- 
voljnjaka kardinal Stepinac 
je u pismu svećenicima zare¬ 
đenima godine 1944., napi¬ 
sanom u Krašiću, u travnju 
1954, o desetoj godišnji¬ 
ci ređenja posvjedočio da je 
vlč. Stjepan Povoljnjak bio 
»sveta svećenička duša, ko¬ 
jeg sam bio odredio za stu¬ 
dij u Rimu i onda za svoga 
tajnika, ali ga eto ubiše kao 
pseto, ni kriva ni dužna, bez 
ikakve istrage, a po bijelome 
danu na očigled svijeta. Mo¬ 
gao sam s ponosom referira¬ 
ti o njemu Svetoj Stolici, kad 
je ubijen«. 


Preč. Ladislav Loina, sve¬ 
ćenik Zagrebačke nadbisku¬ 
pije, o njemu je posvjedočio: 
»Vlč. Stjepana Povoljnjaka, 
odranskoga kapelana ubili 
su u Odri. Pošto ga je nad¬ 
biskup Stepinac htio posla¬ 
ti na studij u Rim, trebala 
mu je putovnica, koju mu je 
mogla izdati jedino udbaš- 
ko-policijska vlast u Velikoj 
Gorici. On je došao i zatra¬ 
žio od šefa Udbe, Z. K., iz 
Buševca, doseljenika (dao 
zatvoriti vlastitu mater jer 
je išla u Pokupsko jer da se 
tamo ukazuje Isus! A UD- 
BAši progonili vidioce i za- 
ntiželjnike), da mu dadu pu¬ 
tovnicu. Šef Udbe poslao 
ga je svojoj ženi M. koja je 
kao djevojka živjela u Kra¬ 
varskom i bila školska pri¬ 
jateljica Povoljnjaka, ali za¬ 
grižena partijka. Vlč. Đuro 
Makarević, župnik u Vu- 
kovini, baš tada je bio na 
UDBi i čuo je prepiranje iz¬ 
među vlč. Povoljnjaka i M. 
Ona je njemu predbacivala 
da je fašista i ustaša, jer da 
je vodio društvo Srca Isu¬ 
sova. A on je njoj rekao da 
je komunistica i vodila ko¬ 
munističku omladinu. Ona 
je odgovorila: ‘Od mene ne¬ 
ćeš dobiti putovnicu!’ On je 
otišao kući i drugi dan išao 
je u Odru, jer je bio imeno¬ 
van blizu Zagreba da si lak¬ 
še pribavi putovnicu. Kad je 
sišao s vlaka u Odri, među 
ostalim putnicima koji su 



išli u Odru, nalazio se jedan 
muškarac, jače konstrukcije, 
koji je išao neposredno iza 
Povoljnjaka. Kad su došli na 
početak sela Odre, taj prati¬ 
lac uhvatio je Povoljnjaka za 
prsa i počeo ga vući u kuku¬ 
ruze. Ovaj se branio. Među¬ 
tim nepripravan od fizički 
jačeg, koji ga je odvukao u 
kukuruze, kojih 20tak me¬ 
tara od ceste i tu su ljudi čuli 
dva rafala iz strojnice. Kad 
je ispucao izgovorio je riječi: 
‘To ti je putovnica za Rim!’ 
Ja sam to saznao od čovje¬ 
ka, moga susjeda, koji se to 
drugima nije ufao ispričati, 
nego meni na samrtničkoj 
postelji.« 

»Ubijen je potpuno nevin« 

U pismu koje je nadbi¬ 
skup Alojzije Stepinac u 
proljeće 1946. uputio mons. 
Josephu Hurleyu, apostol¬ 
skom nunciju u Beogradu, 
spomenuo je i Povoljnja- 
kovu žrtvu: »Prije nekoliko 
dana, na očigled ljudi, u 7,30 
sati poslije podne, na po¬ 
dručju župe Odra, Zagrebač¬ 
ke nadbiskupije (udaljena 15 
km od Zagreba) policijska 
postrojba ‘OZNA’, ubila je 
mladog svećenika Stjepana 
Povoljnjaka. Ubijen je pot¬ 
puno nevin, iz mržnje pre¬ 
ma vjeri, jer je bio svećenik 
sveta i besprijekorna života. 
Ubijen je kao pas, bez bilo 
kakvog procesa, bez ikakva 
dokaza.« 

Don Ivan TICIC 


Rođen je 11. svibnja 1908. u 
Pagu, od oca Ante i majke Lucije, 
rođ. Spero. Osnovnu školu polazio 
je u Zadru, a gimnaziju u Šibeni¬ 
ku. Bogosloviju je studirao u Spli¬ 
tu. Za svećenika je zaređen 1933. u 
Sukošanu, a prvu sv. misu slavio je 
u rodnome Pagu. Bio je upravitelj 
župa Radošić i Žirje, zatim župni 
pomoćnik u šibenskoj župi Dolac 
te katedralnoj župi sv. Jakova, pa 
upravitelj župe Vrpolje i kapelan u 


Preku na otoku Ugljanu. 
Godine 1939. premješten 
u rodni Pag kao župni po¬ 
moćnik tamošnjem župni¬ 
ku don Anti Baniću. Ondje 
ostaje do svoje mučeničke 
smrti. Partizani su ga stri¬ 
jeljali 1943. godine. 1 


1 Anto BAKO VIC, Hrvatski martirobgjj XX, stoljeća, Zagreb, 2007., str. 
657.-658. 


Don Stjepan TONAŠEV 


Fra Paikal VELIĆ 

Rođen je 19. kolovoza 1914. u Vržeralama, u župi 
Podhumkod Livna, od oca Jure i majke Anđe, rođ. Kli- 
šanin. Poslije završene klasične gimnazije upisao je stu¬ 
dij teologije u Sarajevu, koji je nastavio u Lyonu u Fran¬ 
cuskoj, Monchengladbachu u Njemačkoj i u Ljubljani. 
Godine 1939. zaređen je za svećenika. Služio je kao kape¬ 
lan u Kreševu i u Ljubunčiću te kao župnik u Vidošima. 1 


Rođen je 21. prosinca 1912. u 
Bačkom Brijegu, u općini Sombor. 
Za svećenika je zaređen 17. listopa¬ 
da 1937. u Dubrovniku. Kao sveće¬ 
nik služio je u župama Smokovlja- 
ni i Ošlje. 


1 Anto BAKO VIC, Hrvatski martirologij XX. 
stoljeća , Zagreb, 2007., str. 662. 


Potkraj 1944. povlačio se s 
ostalima prema Zagrebu i Au¬ 
striji, gdje mu se izgubio sva¬ 
ki trag. 1 


1 Anto BAKO VIC, Hrvatski martirologij XX. stoljeća , Zagreb, 2007., str. 774. 

U Zaprežiču predstavljena Proslava 350. obljetnice samostana 
knjiga »Kardinale, hvala« benediktinki u Hvaru 


U prepunoj dvorani Kluba umi¬ 
rovljenika u Zaprešiću 8. velja¬ 
če 2014. predstavljena je knjiga »Kar¬ 
dinale, hvala« autora Ilije Nikolića, 
vjeroučitelja i trajnog đakona koji niz 
godina aktivno djeluje u župi sv. Pe¬ 
tra apostola Zaprešić. Knjigu su pred¬ 
stavili s. Cecilija Horvat, vlč. Damir 
Ocvirk, vlč. Ivan Frkonja i autor Ili¬ 
ja Nikolić. Predstavljači su pohvalili 
Nikolićevu zauzetost u župi kao i rad 
članova Molitvene zajednice bi. Aloj- 
zija Stepinca koji su iznjedrili udrugu 
»Stepinčeva oaza mira«. Istaknuta je i 
vrijednost Dodatka u knjizi, u kojem 
posebne molitve, pjesme i litanije bi. 
Alojzija pozivaju sve župljane na za- 
uzetiju molitvu i što veće pouzdanje u 
Stepinčev zagovor. 


U z blagdan bi. Alojzija Stepinca, 10. veljače, benedik- 
tinke u Hvaru proslavile su 350. obljetnicu utemelje¬ 
nja svoga samostana, sjećajući se svojega dolaska iz Paga u 
Hvar 1664. godine. U sklopu jubilarne godine sestre bene- 
diktinke proslavile su i 15. obljetnicu posvete oltara u svo¬ 
joj obnovljenoj samostanskoj crkvi u koji su ugrađene moći 
hrvatskoga blaženika Alojzija Stepinca. U sklopu proslave 
velike obljetnice u Hvaru bila je upriličena trodnevnica od 
7. do 9. veljače s bogatim programom. 

Kako bi što iscrpnije upoznale sudionike slavlja i ostale 
posjetitelje s likom blaženika Stepinca, benediktinke su za¬ 
jedno s Postulaturom bi. Alojzija Stepinca i Hvarskom bi¬ 
skupijom pripremile izložbu fotografija pod nazivom »Ste- 
pinčevim stazama po Svetoj zemlji« autora Clauda Grbeše, 
likovni postav uredila je Maja Juras, u postavu Maje Juras, 
koju je u gradskoj Lođi, u petak 7. veljače 2014., otvorio 
hvarski biskup Slobodan Štambuk. U večernjem misnom 
slavlju pjevao je hvarski katedralni zbor, a na misi su sudje¬ 
lovati svećenici i vjernici iz Hvara, Brusja, Grablja, Milne, 
Vrisnika i Vrboske. 


Blaženikove moći u oltaru 
župne crkve u Zajezdl 

N a svetkovinu Blagovijesti, u utorak 25. ožujka 
2014., zagrebački nadbiskup kardinal Josip Bo- 
zanić posvetio je posvetio novi ambon i oltar u župnoj 
crkvi Uznesenja Blažene Djevice Marije u Zajezdi. Ti¬ 
jekom misnoga slavlja kardinal Bozanić je u novopo- 
svećeni oltar položio moći blaženog kardinala Alojzija 
Stepinca _ 



I mladi vjernici, u pratnji svojih roditelja, uče istinu o bi. 
Alojziju Stepincu u Zaprešiću prigodom posvete nove župne 
crkve i oltara u koji su položene moći bi. Alojzija Stepinca, 
26. svibnja 20x3. godine. 


Predstavljen 
životopis 
»El cardenal 
Stepinac« 


Preč. Mladen Ma- 
tika predvodi sve¬ 
čano misno slavlje 
u prepunoj crkvi u 
Funtani na Stepin- 
čevo 20x4. 



U Kaštel Sućurcu su 13. veljače 
1914. predstavljene dvije knjige 
argentinske spisateljice hrvatskoga po¬ 
drijetla Carmen Verlichak (Vrljičak): 
»Hrvati u Argentini« i »El cardenal 
Stepinac«. Knjiga »El cardenal Stepi¬ 
nac« prva je knjiga o kardinalu Stepin¬ 
cu objavljena na španjolskome jeziku. 
O knjigama su govorili Mladen Vuko- 
vić, novinar-urednik na Radio Splitu, te 
prof. Ljubomir Gudelj, kustos u Mu¬ 
zeju hrvatskih arheoloških spomenika. 
Predstavljanje je organizirala Gradska 
knjižnica Kaštela. 

BLAŽENI ALOJZIJE STEPINAC 


Molitva za žrtve protukršćanske mržnje u Gvoidanskom 



Bistu bi. 
Alojzija Ste- 
pinca va¬ 
trogasci iz 
Budaševa 
ponijeli su u 
župnu ckrvu 
njemu po¬ 
svećenu, 10 . 
veljače 2014 . 


U nedjelju 12. siječnja 2014. 

u župnoj crkvi Sv. Filipa i 
Jakova u Gvozdanskom misno 
slavlje u spomen na 436. obljet¬ 
nicu herojske obrane hrvatskih 
ognjišta i kaštela Gvozdansko 
te slavne pogibelji branitelja te 
utvrde, 13. siječnja 1578. godi¬ 
ne, misno slavlje predvodio je 
šibenski biskup Ante Ivas u za¬ 
jedništvu s domaćim biskupom 
Vladom Košićem i brojnim 
svećenicima. Uz domaće vjer¬ 
nike obilježavanju ovog jedin¬ 
stvenog događaja u hrvatskoj 
povijesti odazvali su se i pred¬ 
stavnici Hrvatske vojske, bra¬ 
nitelji, predstavnici udruga pro- 
izašlih iz Domovinskog rata i 
brojni hodočasnici pristigli iz 
cijele Hrvatske. 

U homiliji biskup Ivas je 
istaknuo kako nije čudo da po¬ 
vijest naše Crkve i naroda, kao i 
povijest mnogih kršćanskih na¬ 
roda, protječe u znaku Kristova 
života, istine i puta koji je on 


živio i njegove Crkve, koju je 
ustanovio da na njegovoj Rije¬ 
či gradi bolji svijet i Kraljevstvo 
Božje na zemlji. 

»’Jednako tako, nastavio je 
biskup Ivas, nije čudo da je cijela 
naša narodna povijest i u znaku 
križa njegova, pod kojim je i 
naš narod prolazio svoje teške, 
Getsemanske ure i krvave križne 
putove.., živio vremena teških 
pitanja, koja je postavljao sebi, 
svijetu i Bogu. Onako kako je Isus 
pitao Oca u krvavom znoju pod 
maslinama: »>Da li je moguće da 
me mimoiđe čaša ova, Oče?>« ... 
Postavljali smo ih i u vremenima 
teških narodnih lutanja, nesna¬ 
laženja.., nesloge, razdora, izdaj¬ 
ničkih Judinih poljubaca, teških 
borbi i lažnih optužbi od svoje 
vlastite djece i roda, a još više od 
izroda.., od svojih glavara narod¬ 
nih i svećeničkih... U vremeni¬ 
ma kad su ga izvodili na sudove 
Pilatima, tuđincima, nasilnicima 
i lopovima svjetskim: i optuživa¬ 


li ga kao zločinački, genocidan, 
teroristički.., fašistički, klerofa- 
šistički, ustaški narod, sa <živom 
ustaškom gujom u njedrima>, 
kako i danas neki kažu. 

Puno puta u svojoj povije¬ 
sti hrvatski je narod morao po¬ 
stavljati to bolno Isusovo pita¬ 
nje: <Zašto, Oče?>.., i ono sluzi 
velikog svećenika: <Zašto me 
udaraš...? Ako sam krivo re¬ 
kao, dokaži da je krivo, ako li 
pak pravo i istinito, zašto me 
udaraš?>... Zašto, tisuće zašto.., 
muče nebrojene hrvatske gene¬ 
racije, do danas? ... Zašto, Ava¬ 
rima i Ugrima? Zašto Osmanli- 
jama i Turcima? Zašto Krbava i 
Udbina, naša krvava sudbina? 
Zašto naš vapaj i krik Europa 
nije htjela čuti... ? Ni Austrija ni 
Mleci? Tek Papa hrvatskim juna¬ 
cima poručuje: vi ste <antemurale 
Christianitatis>... I pod Sigetom, 
Zrinski pita: <0 zašto moram ja, 
ah, žrtvovat dijete, ženu?> I od¬ 
govara ponosno: <U boj, u boj! 
Tako meni Boga velikoga, brani¬ 
ti ću Siget svojom krvlju. Osta¬ 
vit vas braćo nikad neću, dok u 
meni živo srce bije... Junaci moji 
vrijede, Hrvati vijek su prvi: Za 
dom, za rod ne štede prolij evat 
svoje krvi.., za dom, za rod... !> 
I pođoše na još jednu Kalvari¬ 
ju, na križ, u smrt, vjerujući da se 
tako ulazi u slobodu uskrsnuća, 
kako nas je Krist učio i prvi po¬ 
kazao put! Njegov Sveti Duh je 
bio naša snaga i nadahnuće.« 


Preporučamo: BLAŽENI ALOJZIJE STEPINAC - Svjedok Evanđelja ljubavi , prvu knjigu tri¬ 
logije koja opisuje karitativni rad bi. Alojzija Stepinca. Dobro će doći djelatnicima Karitasa i svakom 
čovjeku dobre volje koji želi upoznati napore bi. Stepinca u navještaju evanđeoske ljubavi i vršenju kr¬ 
šćanske djelotvornosti. Cijena: 100 kn (+ poštarina). Naručuje se na adresi Postulature bi. Alojzija Ste¬ 
pinca, Kaptol 18,10000 Zagreb. 













Kronika 


41 


»Stepinčev dan« u Brezovici 


U treću korizmenu nedje¬ 
lju, 23. ožujka 2014., pro¬ 
slavljen je Stepinčev dan u župi 
Uznesenja Blažene Djevice Ma¬ 
rije u Brezovici. Glavni organi¬ 
zator svečanosti bio je domaći 
župnik preč. Tomislav Vuković, 
župljani, župni zbor i Karmel 
bosonogih karmelićanki. 

Bila je to prigoda da postula- 
tor mons. Juraj Batelja na teme¬ 
lju liturgijskih čitanja vjernicima 
predoči lik bi. Alojzija Stepinca i 
značenje njegove kanonizacije za 
vjernički život i hrvatski narod¬ 
ni identitet za koji se on borio i 
stradao. Svečanosti su pridonijeli 
brojni ministranti, ne samo ma¬ 
leni, nego i srednjoškolci, a žu¬ 
pni zbor je biranim liturgijskim 
kompozicijama obogatio slavlje. 
Nakon mise postulator je progo- 


Na proslavi »Stepinčeva dana« 
u Brezovici 23. ožujka 2014. 
bilo je govora o pohodu Alojzija 
Stepinca župi Brezovica, ali i o 
boravku u Brezovici hrvatskog 
pjesnika, novelista, feljtonista, 
esejista i putopisca Antuna 
Gustava Matoša 

aime, neki su župljani bili 
na spomen-misi u crkvi 
sv. Marka u Zagrebu prigodom 
100. obljetnice Matoševe smrti, 
pa su i ovom prigodom aktua¬ 
lizirali lik ovoga hrvatskog pje¬ 
snika. Tijekom toga razgovora 
došlo se do spoznaja koje mogu 
biti vrlo zanimljive čitateljima 
Glasnika, a mons. Juraj Batelja, 
promicatelj kanonskog postup¬ 
ka za proglašenje svetim kardi¬ 
nala Alojzija Stepinca, ovako ih 
je formulirao: 


vorio o značenju čudesnih usliša- 
nja u kanonskim postupcima za 
uzdignuće na čast oltara nekog 
sluge ili službenice Božje. Tom 
prigodom postulator je vjerni¬ 
cima predstavio i monografiju 
»Bogorodica zaštitnica u Hrvata. 
Teološki i povijesno-umjetnički 
pristup« koja je nedavno objav¬ 
ljena. Štoviše, tu je knjigu po¬ 
stulator napisao u koautorstvu 
s mag. pov. umj. Petrom Batelja, 
proučavajući Marijansku teološ¬ 
ku misao i pobožnost bi. Alojzi¬ 
ja Stepinca, koji je bio svjestan: 
»Što ćemo više i istinski ljubiti 
Mariju, što ćemo više za Mariju 
živjeti: toliko će više u nama biti, 
živjeti i rasti Isus Krist.« 

Nakon Mise postulator se 
zadržao s predstavnicima župe 
u podužem razgovoru tije- 


u Brezovici 

»Antun Gustav Matoš ro¬ 
đen je Srijemu, u Tovarniku, 13. 
lipnja 1873. On sam za sebe reče 
da je ‘Bunjevac porijeklom, Sri¬ 
jemac rodom, a Zagrebčanin od¬ 
gojem’. Gimnaziju je pohađao 
u Zagrebu, potom studirao na 
Vojnom veterinarskom fakulte¬ 
tu u Beču. Nakon što je dezer¬ 
tirao iz vojske u Austriji bježi u 
Srbiju, najprije u Šabac, a zatim 
u Beograd, gdje je kroz tri godi¬ 
ne uzdržavao svirajući violonče¬ 
lo i pišući novinske članke, kriti¬ 
ke, priče i romane. 

Od godine 1898. godine živi 
u Ženevi, a od 1899. u Parizu, 
gdje će kroz pet godina napisa¬ 
ti najznačajniji dio svoje proze. 
Godine 1908. nastanio se u Za¬ 
grebu gdje je pisao pripovijetke, 
feljtone i putopise, pjesme, kriti¬ 
ke i polemike. Cijeli je život bio 
izrazito domoljuban, a u politi- 


Prije sto godina umro je pjesnik 
Antun Gustav MatoS 




kom kojega 
su obnovlje¬ 
ne brojne us¬ 
pomene na 
boravak u 
Brezovici hr¬ 
vatskog pje¬ 
snika Antu¬ 
na Gustava 
Matoša, a po¬ 
tom se postu¬ 
lator susreo 
u Karmelu sa 
sestrama bo¬ 
sonogim kar- 
melićankama gdje je nastavljena 
proslava »Stepinčevoga dana« u 
razmatranju, razgovoru i pjesmi. 



ci je bio naklonjen Stranci pra¬ 
va. U književnost je ušao 1892. 
pripoviješću Moć savjesti, a pri¬ 
povijetke je objavio u zbirkama: 
Iverje, 1899; Novo iverje, 1900; 
Umorne priče, 1909. godine. 
Proslavio se putopisima, osobito 
opisom pejsaža ( Oko Lobora). 
Pisao je ljubavne i domoljubne 
pjesme, a u mnogima je zapisao 
svoje duboko religiozno uvje¬ 
renje. Svojim stvaralaštvom tr¬ 
gnuo je hrvatsku književnost iz 
letargije provincijalizma i uveo 
je u maticu svjetske pisane riječi. 

Premda u antologiju Hrvat¬ 
ske duhovne lirike, koju je ure¬ 
dio Đuro Kokša i objavio u 
Rimu godine 1968., nije uvršte¬ 
na ni jedna Matoševa pjesma, 
ipak držim da je Matoš pjesnik 
iznimne poniznosti, duhov- 

nog senzibiliteta i religiozne kr¬ 
šćanske tankoćutnosti. Slaveći 
spomen-misu za Antuna Gusta¬ 
va Matoša u crkvi sv. Marka 13. 
ožujka 2014. pomoćni biskup za¬ 
grebački Valentin Pozaić istaknuo 
je da je Matoš ‘darivao najbolje od 
Boga primljenih talenata. Njegov 
lik i danas sja, a riječ njegova dira 
srce’. 

Religiozni i filozofski vid u 
književnosti Antuna Gustava 
Matoša u posebnoj knjizi prika¬ 
zao je Emil Čić (Zagreb, 2006.). 
Prozborio je o njegovoj religo- 
znosti i Rajmund Kupareo u knji¬ 
zi »Umjetnik i zagonetka živo¬ 
ta. Ogledi iz estetike« (Zagreb, 
1982.). Doista, u Matoševim pje¬ 
smama nalazimo izričaje koji po¬ 
kazuju intimu njegove duše i ti¬ 
traj e njegove religioznosti poput 
‘u ljevici Bogorodice oživio i pro¬ 
cvao je ljiljan’, njeno je ‘srce lju¬ 
tim mačem probodeno’, ‘iz Srca 
Isusovog, krvavim trnjem ure¬ 
šenog i izbodenog, gori i suklja 
plamen u žaru sloge’, ‘viši život’, 
‘tajna duše’, ‘ljudski nemir’, ‘duša 
traži Boga da ga moli’, ‘izgublje¬ 
ni raj’, ‘život - to je duša’, ‘gri- 
zodušje’, ‘prvi grijeh - Adamov’, 
‘zavist Kainova’, govor o ‘kljaka- 
vom moralu gradskih cinika’, ‘o 
danu srdžbe - Dies irae, o Mag¬ 
daleni pokornici, o Bogu, o sv. 
Petru apostolu, o Judinom gla¬ 
su, o ‘duši koja jeca psalam Ve¬ 
likoga petka’, o kajanju ‘koje ti¬ 
šti u veće’, o ‘sedam rana Božjih’, 
‘o mladom suncu’ iz Zaharijinog 
hvalospjeva Blagoslovljen Gospo¬ 
din Bog Izraelov , o proslavi Mla¬ 
doga Kralja, Krista Gospodina, o 
čijem se rođendanu smije moliti 
da se na »našu Hrvatsku kojoj se 
još ne nađe Spasitelj premda joj se 
našla Kalvarija sa svojim mučnim 
putima i križevima«. 

Osobito poglavlje Matoševog 
zanimanja jest ljubav prema do¬ 
movini koju je vidio na vješalima, 
suhu kao prut, obješenu neko- 



Antun Gustav Matoš 


me za volju (1909.). Zlokobnu 
slutnju nad propašću domovine 
izrekao je riječima: ‘Domovino 
moja, tvoje sunce pada, ni umri¬ 
jeti za te Hrvat snage nema, dok 
nam stranac, majko, tihu pro¬ 
past sprema.’ (Stara pjesma) 

Ljubav prema hrvatskom na¬ 
rodu, vidjevši Hrvate da su ‘za¬ 
dnji, robovi bez vlasti, osuđeni 
pasti i propasti bez časti’, oči¬ 
tovao je i kudeći ‘plitke novi¬ 
nare’, ‘lude poslanike’, politi¬ 
čare ‘trošne perjanice’, ‘pučke 
sramotnike’, ‘demokratske fić¬ 
firiće’, ‘umne mule’ koji domo¬ 
vinu dovode pred uzdah: ‘Jao, 
jao!’ ustvrdivši da se preobražaj 
može dogoditi iz zbilje Vazma 
(usp. pjesma Mora). 

Ne čudi Matoševo religiozno 
iskustvo i literarno stvaralaštvo. 
Njegov otac August bio je po¬ 
znati zagrebački učitelj i orguljaš 
kod Sv. Marka, a on sam često je 
boravio kod svoga rođaka, An¬ 
tuna Pinterovića, župnika u Bre¬ 
zovici, koga je od milja zvao uja¬ 
kom. Vjerujem da je utjecaj toga 
plemenitog svećenika snažno 
utjecao na formiranje Matoševe 
osobnosti. Naime, u pripovijesti 
‘Župnik Pinterović>, koju je na¬ 
pisao 11. veljače 1910. svjedoči: 
‘Nije na mene i druge djelovao 


Pisao je ljubavne i domoljubne 
pjesme, a u mnogima je zapi¬ 
sao svoje duboko religiozno 
uvjerenje. 

toliko riječima koliko vlastitim pri¬ 
mjerom i pouke koju je pružao nje¬ 
gov dom i čista hrvatska sredina gdje 
sam prvi puta shvatio nauku hrvat¬ 
skog pejsaža i riječ hrvatske zemlje: 
onu harmoniju dojmova što ih pru¬ 
ža polje, drvo, selo, rijeka i ladanje, 
ono sveto i najviše osjećanje jedin¬ 
stva sa zemljom i narodom što se 
zove Domovina.’ 

Uz ovu stotu obljetnicu Mato¬ 
ševe smrti čitateljima Glasnika do¬ 
nosim Matoševu pjesmu Pri svetom 
kralju s osvjedočenjem da je krik 
Tome Bakača istoznačan onome ko¬ 
jim je Alojzije Stepinac u svoje doba 
učio istinskoj ljubavi prema Bogu i 
svojemu narodu i njegovoj neovi¬ 
snosti od stranih gospodara. To Kr- 
leža i njegovi marksisti nikad nisu 
mogli razumjeti dok su baš tu hrvat¬ 
sku nacionalnu i katoličku baštinu 
nerazumno razarali.« 

Pri svetom kralju 

Prozor Stjepanovog Doma 
Priča gotski san; 
modri tam jan i aroma 
Puni sveti stan. 

Stanac kamen, hrabri Toma 
Erded, Bakačban, 

Heroj sisačkoga sloma 
Sja ko onaj dan. 

U katedralu, kad su teške noči, 

Na Banov grob zna neka žena doći 
S teškim križem cijele jedne nacije, 

A kip joj veli: Majko, audiant reges: 
Regnum regno non praescribit leges, 
I dok je srca, bit će i Kroacije! 

{Antun Gustav Matoš, »Izbor iz 
djela«, Katarina Zrinski, 
Varaždin, 2008., str. 152.) 

Blaženi Alojzije Stepinac u viziji Roma; 
Aleks ORŠOŠ, 6. razred OŠ Petrijanec; 
vjeroučiteljica Kristina ČAČIĆ 


NOVA IZDANJA 


Mala knjižnica Postnlature bi. Alojzija 
Stepinca: Propovijedi iz sužanjstva 


u Alojzije kard. STEPINAC, Propovijedi na 
Magnificat. »VELIČA DUŠA MOJA GOS¬ 
PODINA!« (Lk 1,46-55), Zagreb, 2012. (20 kn 
+ poštarina) 

m Alojzije kard. STEPINAC, PROPOVIJEDI, 
GOVORI, PORUKE (1941. - 1946.), Zagreb, 
2012. (100 kn + poštarina) 

■ Juraj BATELJA, BLAŽENI ALOJZIJE STE¬ 
PINAC - UZOR SVEĆENIK. Priručnik pri 
državnom natjecanju iz vjeronauka-vjeronauč- 
ne olimpijade osnovnih i srednjih škola u Repu¬ 
blici Hrvatskoj, za školsku godinu 2009./2010., 
Zagreb, 2012. (50 kn + poštarina) 

■ Blaženi Alojzje STEPINAC, PROPOVIJE¬ 
DI O DESET ZAPOVIJEDI BOŽJIH, Za¬ 
greb, 2013. (75 kn + poštarina) 


DAROVI ZA POKRIĆE TROŠKOVA U POSTUPKU PROGLAŠENIA SVETIM 

BL ALOJZIJA STEPINCA 

Nakon objavljivanja zadnjega broja Glasnika svoj dar za pokriće troškova u postupku za proglašenje 
svetim kard. Alojzija Stepinca uručili su ovi darovatelji: Jure DŽAJA - Stobreč; Irena SLIŠKOVIĆ - Trilj; 
Župa - Mandaljena; Danica ANDREŠIĆ - Zagreb; Marčela ČOGA - Funtana; obitelj NOGOLICA - 
Metković; Hodočasnici iz Boke Kotorske sa župnikom preč. Kurečićem; Mirjam LOVRIĆ-CAPARIN 
- Liibeck; Dragutin KUČAN - župik u Krašiću; obitelj DROPULČIĆ - Klinča Sela; N. N.; obitelj GA- 
LOVIĆ; T. J.; obitelj EŠKINJA; obitelj BUDIMIR - Malmo; Rudolf BANEK; Molitvena zajednica Sv. 
Nikole Biskupa-Jastrebarsko; Josip BELAVIĆ; Nikola BIĆANIĆ - Zagreb. 


Uplatu i pretplatu za Glasnik i svoj dar za pokriće troškova u postupku za proglašenje svetim kar¬ 
dinala Alojzija Stepinca možete poslati preko Zagrebačke banke na ime: 

Postulatura kard. Stepinca i kunski račun: 2360000-1101605758 
ili iz inozemstva i domovine u devizama na sljedeći konto: 

ZAGREBAČKA BANKA d. d. - ZAGREB 
SAMOBORSKA 145 - HRVATSKA 

SWIFT: ZAB AHR 2X 

KORISNIK: NADBISKUPIJA ZAGREBAČKA 
POSTULATURA BLAŽENOG ALOJZIJA STEPINCA 
KAPTOL 31 - ZAGREB 

IBAN: HR 40 23600001101605758 


GLASNIK POSTULATURE BROJ 2 /2014. 

Pripremio: dr. Juraj Batelja 


BI. Alojzije Stepinac s 
djecom prigodom po¬ 
svete nove župne crkve 
sv. Marije Pomoćnice na 
Knežiji, 27.veljače 1937. 


Budući da se u hrvatskoj javnosti sve češće humanizira Titov diktatorski režim i komunistička strahovlada, 
odlučio sam iz prikupljene dokumentacije u postupku za proglašenje svetim blaženoga Alojzija Stepinca 
hrvatskoj javnosti predočiti dokumente koji oslikavaju pravo stanje stvari. Činim to iz ljubavi prema 
svome hrvatskom narodu i njegovoj povijesti, koja se ne smije pisati na temelju »humaniziranih« 
deklaracija, »retuširanja« te »nesvrstanih« odnosa prema istini. Nije nakana ovog niza dokumenta da 
se bilo koga proziva, već da se na temelju činjenica donese istinit, pravedan i objektivan povijesni sud 0 
vremenu progona Katoličke Crkve, u kojem je najprepoznatljivija žrtva blaženi Alojzije Stepinac. 

Tekstovi se, radi potpunog dojma autentičnosti, tiskaju u neredigiranom obliku. Jezik i pravopis ostaju 
izvorni; izmijenjena slova dj u đ, Msgr u mons., Dok. u dok., te ujednačeno pisanje pojmova krizma 
(Krizma) i crkva (Crkva), itd. 


9. Izvještaj šibenskog biskupa Čirila Banica Svetoj Stolici 0 svome radu, 0 stanju Šibenske 
biskupije te 0 prilikama Crkve u Jugoslaviji, bez datuma, predmnijevam, krajem godine 1954. 

Upozoren sam bio s više strana, da trebam poći u Rim, ad limina, te po¬ 
dastrijeti izvještaj o stanju šibenske dijeceze. Izvještaj sam izradio 
već pred skoro godinu dana s odgovorima Sv. Konsist. Kongregaciji na 100 
upita. Tražio sam od Drž. vlasti da mi dozvole poći u Rim, ad limina, na 
što mi je odgovoreno da mi se uskraćuje dozvola za put u Rim »po privat¬ 
nom, poslu«. U žalbi sam naveo da ne idem po privatnom poslu, već da iz¬ 
vršim kanonski propis, ali je i žalba bila odbivena. 

Upozoren sam o koristi da, osim ove relacije Sv. Kongregaciji Konzisto- 
rijalnoj, napišem i izvještaj o sadašnjem položaju Crkve u šib. biskupi¬ 
ji te uopće o položaju Katoličke Crkve u Jugoslaviji. Priznajem, da mi je 
to vrlo teško, radi mojeg zdravstvenog stanja, a to bi opet bilo moguće 
prikazati jedino, ako se prikaže razvoj događaja, koji imaju najveću važ¬ 
nost za Katoličku Crkvu u šib. biskupiji i uopće u državi. To su događaji 
u vezi s pitanjem socijalnog osiguranja, svećenika, svećeničkih stalaških 
udruženja, pouke djece u vjeronauku, s pitanjem unutrašnjeg djelovanja 
biskupa u šibenskoj biskupiji i uopće odnos između Crkve i Države. 

1. - Kad je svršio drugi svjetski rat (zapravo bio na samom svojem zavr¬ 
šetku), bila je god. 1945. u Splitu imenovana prva hrvatska vlada u Fede¬ 
rativnoj Jugoslaviji. Toj zgodi je prisustvovao šibenski biskup mons. Mi- 
leta i ostali dalmatinski biskupi, osim splitskog, mons. Bonefačića, koji 
nije bio pozvan. Mons. Mileta je kanio predati u svoje ime i u ime šiben¬ 
skog svećenstva posebnu prigodnu izjavu, (dok/45 - br. 1) . Budući, je izja¬ 
va glasila i u ime svih biskupa primorskih biskupija, a usprotivio joj se 
splitski biskup mons. Bonefačić, nije uopće ni predana. 

Prigodom ovog proglašenja prve hrvatske vlade prisutni biskupi su morali 
slušati teške prijekore na račun katoličkog svećenstva. Radi toga se mons. 
Fulgosi, generalni vikar splitske biskupije, neopazice uklonio. 

Iza toga su bili dobri odnošaji između šibenskog biskupa i hrvatske fede¬ 
ralne Vlade. Dana mu je svota od 500.000 dinara kao potpora za sjemenište. 

Kad se mons. Mileta teško razbolio, poslao je Predsjednik hrvatske vla¬ 
de, dr. Bakarić, posebnog liječnika-specijalistu iz Zagreba, ne bi li bi¬ 
skupa izliječio. 

Iza smrti mons. Milete izabran ja mons. Pian za kaptolskog vikara te je 
upravljao šibenskom biskupijom od 1947. - 1951., kad je mons. Banić bio u 
lipnju preuzeo šibensku biskupiju kao apostolski administrator. I za vrije¬ 
me uprave mons. Piana, kaptolskog vikara, bili su dobri odnosi između Crkve 
i državnih vlasti u Šibenskoj biskupiji. Mons. Pian je pokazivao sklonost 
da se osnuju društva katoličkih svećenika, što je vlada sa svoje strane 
uvijek željela i pomagala. 

2. - U tom pravcu je radio i mons. Ritig, ministar u hrvatskoj vladi. On je 
god. 1949. posebno došao u Split radi osnivanja svećeničkog udruženja. Nisam 
bio pozvan na taj sastanak, ali su mi splitski svećenici rekli neka svakako 
pođem i pošao sam. Mons. Ritig je na sastanku uvjeravao svećenstvo kako mo¬ 
raju osuditi svoje držanje za vrijeme borbe, a da sada trebaju surađivati s 
vladom. - Provincijal franjevaca u Splitu, o. Karlo Nola, pristao je na to, a 
bili su skloni i neki drugi. Ja sam kazao da mi nijesmo kompetentni o tom 
raspravljati; u tu je svrhu trebalo na sastanak pozvati splitskog biskupa. 
Ritig je odvratio: »Mi nećemo da tu sudjeluje biskup, već neka to dolazi 
odozdo, od svećenika.« Odgovorio sam, da takav prijedlog ja ne prihvaćam, 
jer da u tome ne želim surađivati bez biskupa; tome se odmah pridružio i 
mons. Fulgosi, pa i preč. kanonik Luger. Dr. Ritig se radi toga uzrujao; 
htio je polemizirati, ali je skoro odustao i rekao: »Vidim, da se danas ne 
će ništa postignuti, pa ćemo o tome govoriti drugi put.« 

Nama je bilo očito, da se ide za osnivanjem sveć. udruženja, koje bi po- 
cjepalo Crkvu, jer bi oslabilo tijesne veze svećenstva sa svojim biskupom. 

(Divide et impera!) 

Uskoro zatim bilo je u Bosni zatvoreno više franjevaca i imali su doći 
pod kazneno progonstvo. Da se toga oslobode, osnovali su Svećeničko udru¬ 
ženje »Dobri pastir«. Osnivačkoj skupštini u Sarajevu prisustvovao je fra¬ 
njevački provincijal iz Splita 0. Nola i ostali smo preneraženi zbog nje¬ 
govog govora na toj skupštini (dok/50 - br. 2). Dapače je Nola izradio i 
posebni* letak, u kojem opravdava svoj stav (dok/50 - br. 3) Govor Nole i 
odnosni letak dobro ilustriraju stav franjevaca u Bosni, a i jednog dijela 
franjevaca u Dalmaciji. 

3. - Dne 17. III. 1950. bio sam uhapšen i podvrgnut ispi¬ 
tivanju neprekidno: 24 sata. Tokom saslušavanja došao je u 
istražnu sobu Mirko Rončević, šef Uprave Države Bezbednosti 
(UDB-e) , pa je prstom udario par puta u zid i dobacio mi: 

»Don Ćiro, Vi ste ovako tvrd...« Odvratio sam mu: »Zar mi¬ 
slite, da sam tup kao taj zid?« - »Znate Vi dobro, što mi¬ 
slim! Vi ste otporan saradnji s nama; Vi ste vođa onog dijela svećenstva, 
koje se tome protivi.« Odvratio sam: »Istina je, da sam protivan saradnji 
s vama, ali ja nisam vođa. Vođa svećenstva u biskupiji je biskup!« - »Ka¬ 
žete da ne možete s nama sarađivati. A, kako to mogu bosanski franjevci?« 
- Odvratio sam mu: »Nemojte misliti, da franjevci uz vas pristaju. Oni mi¬ 
sle, da će vas prevariti, a vi mislite da ćete prevariti njih.« Rončević 
će mi tada: »A što vi mislite: Tko će koga prevariti?« Odgovorio sam: »Vi 
ste ih već prevarili, kad su pristali na ono, što nijesu smjeli učiniti!« 
Mirko Rončević se tada od srca nasmijao. 

Bio sam bačen u tamnicu i u zatvoru UDB-e ostao sam 100 dana. Bio sam 
u podzemnoj ćeliji između petorice Informbirovaca, potpunih bezvjeraca. 
Jedan od stražara je kazao: »Znamo mi, gdje ćemo ga strpati.« Jedan od 
zatvorenika, među koje sam došao, kasnije mi je kazao: »Mislio sam da su 
Vas poslali da nas ispovjedite, pa sam im opsovao..., ali kad sam vidio 
da pod rukom nosite komad kruha, više ništa nisam shvaćao... » - Prvih 15 
dana bila je trajna debata o vjeri i Crkvi, a iza toga smo bili drugovi. 
Prema meni su bili učtivi i nikada mi nisu dopuštali da čistim ćeliju. Le¬ 
žali smo na daski, a ja sam imao laki pokrivač. Molio sam da mi od kuće 
dozvole primiti još jedan pokrivač, ali mi je to bilo odbijeno. - Kad su 
u maju nadošli topliji dani, premjestili su nas iz prijašnje ćelije. Sada 
sam bio u sobici u podkrovlju, a koja nije imala prozora prema vani, nego 
samo prema hodniku. Bila je tu silna sparina, a u sobici nas je bilo se¬ 
dam. Jedni smo mogli stisnuti ležati na uzdignutom podu, a drugi ispod, 
jer nije bilo prostora. 

Iza 100 dana bila je rasprava na sudu. Sudac istražitelj pratio me je 
na kamionu i kazao mi je, da ću biti osuđen na godinu dana prisilnog rada 
bez lišenja slobode. - Kad je svršila rasprava, bio sam osvjedočen, da ću 
biti riješen ali je presuđeno onako, kako mi je istražitelj unaprijed ka¬ 
zao. Presuda je glasila na kaznu radi propusta što nisam prijavio jednog 
mojeg učenika, koji je učinio kažnjivo djelo protiv države. 

Moja žalba je odbijena i morao sam nastupiti prisilni rad 2. XI. 1950. 
Kako mi je svaki dan istražnog zatvora uračunat za 3 dana prisilnog rada, 
imao sam ići na rad svakog dana, osim nedjelje, sve do Bogojavljenja 1951. 

Početkom Korizme obolio sam na očima i pošao sam u bolnicu. Sredinom Ko¬ 
rizme upitala me je Apost. Nuncijatura, da li pristajem da budem naslov¬ 
ni biskup apost. administrator šibenske biskupije. Znao sam, da me čekaju 
teški dani, ali sam pristao. Za biskupa sam bio izabran 28. III., a po¬ 
svećen sam 27. V. 1951. u splitskoj katedrali. Narodne vlasti su za moje 
posvećenje doznale tek u predvečerje i svećeniku, koji im je to javio, re¬ 
kli su: »Da smo znali nazad 3 dana, ne bi Banić bio biskup!« - Na ređenje 
je Mons. Oddi pozvao biskupa hvarskog i šibenskog kaptolskog vikara Mons. 
Piana, ali se ovaj nije odazvao; dapače je rekao i kanonicima neka nitko 
ne ide na posvećenje, a odvraćao je i časne sestre neka ne prisustvuju u 
katedrali dolasku novog biskupa. 

Mons. Oddi mi je rekao neka čim prije preuzmem dijecezu i to sam učinio, 
na 1. VI. 1951. Dio svećenstva rado me primio, dok je Mons. Pian čak poku¬ 
šao omesti moje preuzimanje dijeceze, jer da nemam Bule Sv. Stolice. Kad 
sam pokazao pismo Nuncijature, da se kanonsko preuzimanje dijeceze može u 
ovom slučaju obaviti i bez Bule, to je doista i učinjeno. 

Prema želji mons. Oddi-a odmah sam obavijestio Komisiju za vjerske po¬ 
slove o svojem imenovanju i preuzimanju uprave Šibenske biskupije (dok/51 
- br. 4); primio sam i odnosni odgovor iste Komisije, u ime Vlade NR Hr¬ 
vatske, a potpisan od mons. Ritiga (dok/51 - br. 5) 

4. - Odmah po mojem dolasku u Šibenik sve organizacije Nar. Fronte zau¬ 
zele su protiv mene neprijateljski stav. Na njihovim sastancima neprestano 
su me klevetali, da sam ustaša, da sam sarađivao s okupatorima i neprija¬ 
teljima, da sam čak učestvovao u borbi protiv NOV-e. 

Netom sam preuzeo upravu dijeceze, upravio sam dne 13. VI. 1951. prvu 
okružnicu svećenstvu u kojoj sam ih potaknuo na vršenje svećeničkih dužno¬ 
sti te im stavio na srce, neka ne zaborave dužnosti vlastitog posvećenja. 
Uz to sam ih upozorio da su dužni poštivati i civilne vlasti i pokoravati 
im se, ukoliko njihove odredbe ne bi bile u protivnosti s naravnim i po¬ 
zitivnim Božjim zakonom. U toj okružnici sam kazao i ovo: »Prilike, u ko¬ 
jima mi imamo razviti svoj rad, vrlo su teške. Naše su crkve dosta prazne; 
nema više nekadanjeg interesiranja za propovijedi; zaručnici se ustruča¬ 
vaju sklopiti crkveni brak; mnogi uskraćuju svojoj djeci krštenje i svojim 
mrtvima crkveni pogreb; pristupanje je svetim sakramentima sve nehaj nije, 
a pravi kršćanski život sve rjeđi. Dok bezbožnici bezobzirno nastupaju u 
borbu protiv Boga, vjere i svete Crkve, dotle je naše stado zastrašeno i 
sve je to manji broj junaka spremnih javno priznati svoje vjersko osvje¬ 
dočenje, pa do potrebe i trpjeti za Krista. Uz to nam je onemogućeno orga- 
nizovanje vjernika u katolička društva, pristup u školu je vrlo ograničen 
i skučen, a katoličke štampe skoro i nemamo. - Mnoge su nam crkve poruše¬ 
ne, župske kuće zapaljene ili od drugih zauzete.« - Pozvao sam svećenike 
na rad »jer će uvelike zavisiti baš o našem radu i zauzimanju, da li će s 
ovog teritorija iščeznuti kršćanska kultura ili će pak sadašnja, i buduća 
pokoljenja ostati vjerna Bogu i svetoj katoličkoj Crkvi.« 

Dne 7. srpnja upravio sam okružnicu i vjernicima i tu sam se sa žalošću 
potužio na vjersko stanje u biskupiji, ali sam i istaknuo, što me napu- 
nja utjehom, pouzdanjem i veseljem. - »Prva takva činjenica jest: vraća¬ 
nje ljudi k Bogu. - Prigodom mog prvog pontifikala u Šibeniku, dne 3. VI., 
stolna je crkva sv. Jakova bila dupkom puna vjernika. Pomno sam promatrao 
njihove poglede, izraz lica i držanje, pa sam iz svega jasno razabrao, 
kako njihove duše gladuju i žeđaju za Bogom.« - »Druga činjenica, koja nas 
napunja ne samo veseljem nego i ponosom jest ta, što još uvijek imamo mno¬ 
go kršćana, koji nijesu sagnuli svog koljena pred Baalom i krivim bogovi¬ 
ma, koji se nijesu dali zavesti lažnim i laskavim obećanjima, niti su pri¬ 
grlili krivih nauka, već su ostali vjerni Gospodinu Bogu i svetoj Crkvi. 
To su junaci, slični mučenicima prvih stoljeća, i oni su uvijek spremni 
odreći se prije svega nego li svete vjere i svog kršćanskog osvjedočenja. 
Sveta se Crkva s ovakvom svojom djecom ponosi, a Spasitelj im je Isus već 
pripravio vijenac nebeske nagrade, koji im nitko ne će moći oteti.« 

Prije mjeseca listopada pozvao sam, okružnicom br. 798., vjernike neka 
kroz taj mjesec zajednički mole sv. Ružarij, da bi se očuvala vjera. U tom 

sam pozivu rekao i ovo: »Poput Krista znoji se i danas Sveta Crkva kr¬ 
vavim znojem, kad promatra kako je malaksala vjera, ohladila ljubav, 
nemoral zahvatio široke razmjere. Ona proživijuje teške časove, j.er 
otimlju djecu s njezinih majčinskih grudi i odgajaju u bezbožnom duhu. 
Svećenike i biskupe kleveću te ih proglašuju zločincima, svetog Oca 
Papu napadaju. Dapače, ustaju protiv samog Krista i Oca njegova htiju- 
ći iskorijeniti sve ono, što je Božje.« 

Gornje citate iz okružnice svećenstvu i vjernicima naveo sam zato 
što su upravo odlomke iz spomenutih mojih okružnica citirali u dnev¬ 
noj štampi i u člancima, u kojima su me žestoko napadali, kao na pr. 
u Vjesniku od 24. XI. 1951. (dok/51 - br. 6), a pogotovo u Šibenskom 
listu od 12. VIII. 1953. (dok/53 - br. 7.) 

Napadaji na mene nisu bili samo u novinama. - Predsjednik Oblasnog 
NO-a za Dalmaciju, Vicko Krstulović, u svojem govoru na mitingu u Spli¬ 
tu dne 27. X. 1951. klevetao me je, da sam bio ustaški aktivista, te 
da sam u svojim okružnicama pozivao svećenstvo neka vjerske osjećaje 
seljaka koriste na to, da ih podstrekivaju na neizvršivanje obaveza 
prema zajednici, te ih pozivaju na neizvršivanje obaveza na selu i na 
razbijanje zadruga. - Dopisom Biskupskog Ordinarijata br. 873. od 30. 
X. 1951. (dok/51., br. 8.) odgovorio sam Vicku Krstuloviću i izjavio, 
da su neistiniti njegovi navodi, koji su se odnosili na mene. Odgovo¬ 
rio mi je br. 3036/51 Oblasnog NO-a za Dalmaciju (dok/51 - br. 9) od 
2. XI. 1951. Vicko Krstulović tu obrazlaže svoj govor i ponovno izvr¬ 
će činjenice tvrdeći da sam kažnjen za krivično djelo protiv naroda 
i države, a i krivo me optužuje da sam aktivno pomagao i surađivao s 
ustaškim pokretom. Konačno tvrdi: »Jasno se vidi od kada ste Vi došli 
na dužnost tajnika Šibenske biskupije, da ste stalno radili i izvrša¬ 
vali zadatke Vatikana, a ujedno radili protiv današnjeg poretka u ze¬ 
mlji.« Odgovorio sam mu 7. XI. 1951. (dok/51 - br. 10) i objasnio da 
nisam bio osuđivan radi krivičnog djela, nego samo zbog propusta, što 
nijesam prijavio čin mog bivšeg učenika. Osvrnuo sam se u odgovoru i 
na druge njegove tvrdnje, a na koncu sam rekao: »Prigovarate mi napo¬ 
kon, da stalno radim i izvršavam zadatke Vatikana - Ako pod ovim rije¬ 
čima razumijevamo, da naučavam iste vjerske istine i propovijedam ista 
moralna načela, kako ih naučava Sv. Otac te provodim u djelo propise 
kanonskog prava i odredbe Sv. Stolice, koje su u ovom pogledu izdane 
za čitavu Katoličku Crkvu - onda je točno da izvršavam zadatke Vati¬ 
kana. Ako pak gornjim riječima ciljate na neku drugu aktivnost, onda 
izjavljujem da ja nijesam nikakve druge zadatke izvršivao, niti su mi 
ikada takovi zadatci uopće i bili povjeravani.« 

Na govor Vicka Krstulovića potužio sam se Predsjedništvu Vlade NRH, 
preko Vjerske komisije, br. 1007. od 23. XII. 1951. (dok/51 - br. 11). 
U tom spisu sam iznio i napadaje na bisk. palaču (razbijanje stakala 
i si.), što smatram, da je bila posljedica navedenog govora Vicka Kr¬ 
stulovića . 

5. - Ukratko, sve više je dolazilo do napadaja na mene i agitiranja na 
sastancima, a očito je bilo, da je sve to radi mojeg stava prema sveće¬ 
ničkim udruženjima. 

Već sam pod br, 2. - naveo nastojanje dr. Ritiga da bi oduševio sve¬ 
ćenike za udruženja bez i mimo biskupa. Čemu se je splitsko svećenstvo 
bilo oduprlo. Državne vlasti su, međutim, za tim stalno išle. Tako u god. 

1950. postoji u Bosni i Hercegovini staleško svećeničko udruženje »Do¬ 
bri Pastir«, u Sloveniji Ćiril-Metodsko društvo, a i u Istri udružilo se 
svećenstvo u Ćiril-Metodsko društvo u Pazinu. 

0 tim društvima bio je jugoslavenski episkopat izjavio da svećenicima 
»Non expedit« učlanivati se u takva udruženja. - Kad sam preuzeo upravu 
Šibenske biskupije, dobar dio svećenstva bio je sklon upisati se u sta¬ 
leško udruženje i u socijalno osiguranje. Svećenstvu sam jasno dao do 
znanja, da sam protivan udruženju svećenika bez biskupa i protiv biskupa, 
a što se tiče socijalnog osiguranja, da Ordinarijat nema sredstava da bi 
osigurao svoje svećenike, tj. za njih da bi plaćao mjesečne doprinose za 
soc. osiguranje. Uskoro smo osnovali dijecezanski bolesnički fond, koji 
je bio dovoljan za pokriće troškova liječenja naših svećenika (mali mje¬ 
sečni doprinos davali su sami svećenici i crkovinarstva pojedinih župa; 
bila je to neka, ali sasvim dovoljna, vrsta samopomoći). 

0 socijalnom osiguranju svećenika trebao je raspravljati Poslovni od¬ 
bor Bisk. konferencije god. 1951. - U Službenom listu FNRJ od 23. V. 

1951. objelodanjena je, naime, uredba »0 socijalnom osiguranju svećeni¬ 
ka« . Svećenici su se mogli socijalno osigurati ako vrhovni upravni organ 
pojedine vjerske zajednice (Crkve) zaključi o tome ugovor sa Savjetom za 
narodno zdravlje i socijalnu politiku Vlade FNRJ. U tom slučaju, u po¬ 
gledu prava i dužnosti na temelju socijalnog osiguranja, svećenici bi se 
tretirali kao namještenici odnosnih vjerskih zajednica. 

Dne 17. IX. 1951. Mons. Miho Pušić, hvarski biskup, predložio je Pred¬ 
sjedništvu Bisk. Konferencija, da bi Poslovni odbor BK uzeo u pretres pi¬ 
tanje socijalnog osiguranja svećenika. Mons. Ujčić je 20. IX. 1951. od¬ 
govorio Mons. Pušiću, da je doista mislio sazvati u spomenutom pitanju 
Poslovni odbor BK, ali »ex prudentia pitao sam prije sve Ordinarije, što 
misle o stvari. Skoro svi su odgovorili, da ne reflektiraju na osigura¬ 
nje« (dok/51 - br. 12) . 

Pod konac mjeseca listopada skupili smo se u Splitu dalmatinski bi¬ 
skupi, da pitanje proučimo. Došli smo do zaključka, da je samo plaćanje 
osiguranja dosta povoljno, jer za svećenike iznosi samo 12%, dok druge 
ustanove za svoje namještenike plaćaju 25, 5 - 32, 2%, ali stvar ipak od- 
bivamo, jer: a) Ordinarijati nemaju sredstava za plaćanje osiguranina i 
'b) radi disciplinskih razloga, koji su očiti. 

Uto, kao što su već bila osnovana staleška svećenička udruženja u Slo¬ 
veniji te Bosni i Hercegovini, stalo se tokom godine 1952. raditi oko 
toga, da se u Hrvatskoj i u ostalim krajevima osnuju najprije »Inicija¬ 
tivni odbori« za osnivanje staleških svećeničkih udruženja. 

(nastavit će se) 

10. Pismo mons. Josipa Pavlišića, vršitelja dužnosti Ordinarija Senjsko-modruške biskupije, 
kojim opominje jednoga od svojih svećenika da ne sudjeluje u radu CND-a jer će mu u protivnom 
zabraniti vršenje svećenićke službe 

BISKUPSKI ORDINARIJAT 
SENJSKO-MODRUŠKI 
Br.196/53/R 

Rijeka, dne 10.VIII.53. 


Velečasni gospodine! 

Dobili ste našu opomenu br.17/53/R od dne 26.11.1953. 

Poznato mi je da ste toj opomeni i stavu Vašeg Ordinarija često pri¬ 
govarali i vladali se, te radili kao da se to Vas ne tiče. Takav stav u 
stvari, koje je od velike važnosti za integritet katoličke vjere i za spa¬ 
senje neumrlih duša, nije pohvalan za katoličkog svećenika. 

Molim Vas kao svoje najdraže i najmilije, budite razboriti. 

Prudentes sicut serpentes. Vaša razboritost i mudrost neka se oslanja 
ne na političke prilike, već na vječnog Boga i na Njegovu Crkvu, kojoj je 
Bog povjerio da čuva vjeru i ćudoređe za spasenje vječno neumrlih duša. 

Ako Vam neki bezvjerac danas nešto obećava, naročito u materijalnom po¬ 
gledi budite uvjereni da to ne čini iz ljubavi prema Vama, a još manje iz 
ljubavi prema Katoličkoj Crkvi; manevar se sastoji u tom, da se Katolička 
Crkva, sensin... ine sensu, tj . malo po malo, skoro neopazice, ruši pomo¬ 
ću onih, koji bi je morali čuvati, naime pomoću samih svećenika. Čitanje 
samo ateističkih novina i štampe, onemogućavanje da se poznaje katoličko 
mišljenje, vrlo pogodno djeluje u tom pravcu i naivni svećenici nasjeda¬ 
ju. Vama je dobro poznato, da je biskupa lako kritizirati, jer se ne će 
braniti onim metodama, kojima se znadu braniti i ne samo braniti, drugi. 
Bit ću Vam zahvalan za svaku korisnu opasku i primjedbu, ali da idete pu¬ 
tem zablude, ne ću dozvoliti pod nikakvu cijenu. 

Molim Vas i opominjem, da napustite svako djelovanje u vezi sa tako¬ 
zvanim udruženjem katoličkih svećenika. Ako ne biste poslušali ni ove po¬ 
novne opomene obavještavam Vas, da bih sa žalošću bio prisiljen suspen¬ 
dirati Vas a divinis. 

Uvjeren sam da to ne želite ni Vi sami, ali moja je dužnost, da Vas u 
savjesti opomenem, Vaša je dužnost da u savjesti slušate. Nemojmo se po¬ 
vesti za onima, koji danomice govore i pišu o miru, a spremaju najstraš¬ 
nije oružje za rat. Tako i Vi: nemojte govoriti o vjernosti Crkvi, nego 
to pokažite činjenicama. 

Trpljenje i muke, koje ne ćemo izbjeći, kratkog su roka, a radost što 
ih Bog sprema poslušnima ostaju uvijeke. 

t Josip Pavlišić, v. r. 

v. d. Ordinarija 


Svećenici Ozaljskoga dekanata sa svojim vjernicima i pjeva¬ 
čima sudjelovali su u molitvenoj devetnici u petak 7. veljače 
2014. Misno slavlje predvodio je preč. Josip Jakovčić. 

Pravi branitelj Crkve Božje jest Krist 



Nastavljamo objavljivati izabrana poglavlja 
dnevnika vlč. Josipa Vranekovića, u kojemu je 
opisao život i stradanja BI. Alojzija Stepinca na 
izdržavanju kazne u Krašiću. 

Blaženik je u potpunoj tajnosti na novu postaju 
križnoga puta u Krašić prebačen 5. prosinca 
1951. Bilo je to premještanje iz jednoga 
zatvora u drugi. No. on je i tu bio onemogućen 
u vršenju biskupske službe, ponižavan i 
progonjen. 0 tom progonu on je napisao mnoga 
svjedočanstva, leđno od njih zabilježio je u 
pismu koje je kao sužanj uputio nepoznatom 
svećeniku: 


Krašić, 18. siječnja 1960. I 

Carissime! 

Primio sam Vaše cijenjeno pismo sa čestitkom k 
Božiću, kao i knjige, što ste mi poslali. Hvala na sve¬ 
mu. I ja želim Vam u Novoj Godini obilje milosti 
Božje, da ustrajete na dobrom putu. 

Čuli ste sigurno i Vi, kako se vode procesi na sve 
strane protiv katoličkog klera, a i sami pišete, kako 
Vas gone globama, zastrašivanjima svake vrste itd. 
Međutim, kad netko kao argumente za istinitost 
svoje teze rabi tamnice, strijeljanja, prisilne radove, 
globe, prijetnje i slične stvari, onda je to slabi znak 
istinitosti dotične ideje. Istina takvih stvari ne treba. 
Zato je Kristova stvar i mogla prodrijeti po svem 
svijetu i uzdržati se do današnjega dana, makar nema 
iza sebe nikakve fizičke sile. Kristovo Evanđelje 
privlačit će i dalje sve što se dobra i plemenita nađe 
u svijetu. 

Pišem svima svećenicima, koji mi se javljaju: ču¬ 
vati se svake prave političke akcije, pa se onda ne bo¬ 
jati nikoga. Blago Vama, ako trpite radi propovjeda- 
nja istine Evanđelja! 

Pozdravite, data occasione, 1 svu tamošnju braću 
svećenike. Moje zdravlje je uvijek vrlo kolebljivo. 
Već su mi istočili 35 litara krvi i tko zna koliko će 
još. Ali, kad bi baš i čuli, da sam završio život ov¬ 
dje, ni časa se ne pokolebati u pouzdanju u Boga, 
koji bdije nad svojom Crkvom. Mi smo i tako servi 
inutiles , 2 pravi branitelj Crkve Božje jest Krist, koji 
ju je i osnovao. Ako On kaže - Ego vobiscum sum 


usque ad consummationem saeculP - a znamo, da je 
Krist Bog, onda nije teško pogoditi, tko će iznijeti 
konačnu pobjedu u svijetu. 

Danas se Krista Gospodina rado uvrštava u car¬ 
stvo priča, kao da tobože nikada nije ni postojao. Ali 
će se jednoga dana pokazati kao luda i opasna priča 
negiranje Kristove egzistencije i poricanje Njegova 
božanstva. »Ego Dominus, extra Me non est Deus!« 
4 Zemaljski bogovi od mesa poslužit će kao hrana cr¬ 
vima, dočim regni Christi non erit finiš! 

Uz blagoslov i pozdrav u Gospodinu 
+ Alojzije kard. Stepinac 
nadbiskup zagrebački 

11.111.1954. (nastavak) 

Čim je matura svršila, odmah, istoga dana u 
kasarnu u Karlovac. Navratim se još kući, da uzmem 
nešto rublja. U licu sam oslabio, ali u tijelu sam bio 
jak i ništa - sposoban. Iz Karlovca krenemo na Ri¬ 
jeku. Vrućina palila, da smo jedva izdržali. Na Rijeci 
odsjedosmo u hotelu. Ali u Karlovcu nas već obukli 
u vojničko odijelo i dali nam puške. Nemaš pojma 
tu još ni o čemu. U hotelu smo spavali do 9 sati uju¬ 
tro. To ti je bila vojska! Ali što! Sve đaci - fakini ... 
još ništa ne znaju o novom životu, pa se ni ne boje. 

U 9 sati se gospoda lijepo dignu, ali sada si zaže¬ 
ljeli malo vidjeti grad. Ja sa dvojicom odšećemo, do¬ 
đemo na obalu, a sve u uniformi. Bome se mi svukli 
i udari kupati se. Sve je to vidio zapovjednik škole. 
Zapamti nas i najavi kod kasarnske straže. Uli sati 


1 Kad se pruži prilika. 

2 Sluge beskorisni, usp. Lk 17, 10. 


3 »Ja sam s vama do svršetka svijeta.«, Mt 28, 20. 

4 »Ja sam Gopsodin, osim mene Boga nema.«, Iz 45, 5. 

svršimo kupanje. Pođemo prema 
hotelu. Ali kako? - Uzmemo si 
poslužitelja, koji nam nosio kofe¬ 
re po gradu. Iz hotela idemo pre¬ 
ma školi, ali eto dežurnoga - i vodi 
nas ravno na raport. Mi se samo 
nasmijemo. Ta što nam još može! 
Stojimo pred oberstom. Grdi nas 
na njemačkom jeziku i slijedi ka¬ 
zna: 7 dana kasarnskog zatvora. 
A što će mi i to! Nikakva kazna! 
Nasmijemo se. I to smo podni¬ 
jeli. Svejedno nam je bilo: zatvor 
ili ne-zatvor, jer jednako ćemo na 
frontu. Neki bi si i zaželio zatvor, 
samo da ne pođe na ratište. 

Jednom nas je nekoliko išlo po 
gradu. Sretnemo tu nekog stari¬ 
jeg gefreitera. Šta ćemo i toga po¬ 
zdravljati, mislimo si? Ali on pred 
nas, vrati nas, i mi smo ga morali 
pozdraviti. Pravo ti bilo - mislim 
si ja - kad ne znaš reda, da pozdra¬ 
viš gefreitera Ferenze-Joške!« 

12. III. 1954. 

Kod večere. Sestra u Zagrebu 
sve lijepo obavila. [...]' je odgovo¬ 
rio. 

- »Hvala Bogu, da sam na vri¬ 
jeme mogao očitovati svoje mi¬ 
šljenje o socijalnom osiguranju. 
Sve će biti dobro, kako mi javlja¬ 
ju. Sutra ću vam dati jedno i drugo 
pismo. Sad ću biti malo mirniji.« 

Javim Eminenciji, da je pre- 
uzv. Banić konačno stigao na svo¬ 
je mjesto u Šibenik. Kad je pred 
mjesec dana krenuo iz Zagreba, u 
Drnišu ga vlast zaustavila i ne daje 

1 Ispod precrtavanja tintom prepoznaje se upisa¬ 
no prezime Bakšić. 


Imtressum 


mu naprijed. Do sada se zadržao 
u Splitu. 

- »Znači, da ih nešto žulja - 
veli E. - inače ga ne bi pustili, po¬ 
gotovo, kad mi kažete, da će i dr. 
Čelik brzo na svoje mjesto u Ba¬ 
nju Luku.« 

13. III. 1954. 

Javlja mi [...] 2 i Lončar, da ih 
ima, koji su zagrijani za socijalno 
osiguranje. Tu je i L. Radičević. 
Argumentiraju isti, da su penzije 
Mif-a nedostatne, a osim toga osi¬ 
gurani svećenici neće plaćati po¬ 
rez od usluga. Na to mu Lončar 
lijepo odgovorio, da nama penzi¬ 
ja gotovo ni ne treba. Neka svaki 
župnik do smrti ostane na svom 
mjestu. Kad postane nemoćan, 
pošaljemo mu mladog upravitelja 
i zajedno budu tamo. 

- »To i ja zastupam - nastavlja 
Eminencija. Samo treba imati lju¬ 
bavi i biti Božji čovjek, pa će ići.« 

A onda, nastavlja Lončar, sad 
će i onako biti porez po katastru, 
pa i taj drugi argumenat otpada. 
Više nisam htio o tome govori¬ 
ti, a i inače sam dosta rezerviran 
na konzistoru, jer UDB-a sve do¬ 
zna o čemu raspravljamo. Jučer je 
baš Lach i Radičević pregovarao s 
predstavnicima Doz-a. Ali uvjeti 
su i materijalni i moralni takovi, 
da će stvar svečano propasti. 

- »Promislite - veli mi Emi¬ 
nencija - oni traže, da mogu umi¬ 
roviti svećenika, kad oni žele. 
Osigurate se, i Vi ste u klopki. Ne 


2 Ispod precrtavanja tintom prepoznaje se upisa¬ 
no prezime Bakšić. 


budete li plesali kako oni hoće, 
umirove Vas. Po zakonu sada 
ne možete aktivno vršiti službu. 
Kuda to vodi? Umirovili bi brzo 
agilne mlade svećenike. A onda 
bi išli dalje. Ako se netko ogri¬ 
ješio o zakon ili bude kažnjen - 
uzmu mu penziju. Na kraju na 
čemu ste? Ništa ne biste imali od 
te jadne njihove penzije nego to, 
da su vas zarobili. Osim toga Vi 
ćete svaki mjesec uplaćivati, a do¬ 
biti ništa! Ja sam odmah uočio, da 
tu mnogo toga nije u redu. Osim 
toga, kad bi im to uspjelo, a na¬ 
dam se da nikako neće, jer su oba 
biskupa protiv toga, oni bi imali 
krasnu legitimaciju pred vanjskim 
svijetom. Rekli bi: ‘Šta rogoborite 
protiv nas! Pa uredili smo pitanje 
Crkve u zemlji!’ 

Makar, uvjeren sam, stvar neće 
uspjeti, ali su veliku pogrešku na¬ 
činili, što su u Službenom vjesni¬ 
ku dali onu obavijest. Svećenstvo 
već danas znade u Zagrebu i dalje 
će se brzo proširiti što ja o tome 
mislim. Ali ovi će nesretnici citi¬ 
rati Službeni vjesnik, rastrubiti 
to po stranom svijetu. Tu su im i 
metodisti, koji će rado preuzeti tu 
ulogu. Slično sam se obratio i na 
Rusana u Remete, da saopći kleru 
u nadbiskupiji, da bježi od UDB- 
e kao od vatre. I pronio se taj glas, 
te sam već za tri dana dobio pi¬ 
smo od Vinka Komeričkoga iz 
Desinića, koji mi javlja: ‘Mi smo 
čuli i razumjeli.’ A Vi sami i sestre 
molite, da i ova bura prođe. I kod 
djece još više proširite živu kruni¬ 
cu. Naša je nada u Bogu i Presve¬ 
toj Majci Božjoj.« 

Sv - enici Karlovačkog dekanu ?i! r* i j »nik 
župe bi. Alojzija Stepinca iz Duge Rese oko 
oltara u vrijeme misnoga slavlja, 8. veljače 
2014. 


Vjernici Karlovačkog dekanata i Duge Rese 
u krašićkoj crkvi Presvetoga Trojstva u su¬ 
botu 8. veljače 2014. Među njima je bilo oko 
250 h- gd.ič&snika pješaka. 


Zbor župe sv. Marka iz Makarske predvodio je pjevanje na Stepinčevo 
2014. u crkvi Papinskog hrvatskog zavoda sv. Jeronima u Rimu 









U svetištu Gospe od Čudesa u Oštarijama, u nedjelju 30, ožujka 2014,, proslavljena je 
555, obljetnica datiranja svečanog pisma kojim je papa Pio II, đoznavši »za crkvu Blažene 
Djevice Marije, nazvanu od Čudesa, blizu mjesta Modruša, u Krbavskoj biskupiji, prema 
kojoj hrli mnoštvo ljudi sa svih strana« podijelio »oprost od sedam godina i sedam četrde¬ 
set nica na mlade nedjelje svakoga mjeseca te na blagdane Prikazanja, Navještenja, Rođe¬ 
nja, Uznesenja i Bezgrešnog začeća Blažene Djevice Marije, za sada i za sve vjekove - svi¬ 
ma koji posjete tu crkvu, iskreno se pokaju i ispovjede te pruže darežljivu ruku za obnovu 
i uzdržavanje iste crkve. Dano u Sieni, 30. ožujka 1459, prve godine našeg pontifikata«. 

Na tu obljetnicu fotograf Šime Strikoman snimio je 396, milenijsku fotografiju * 
obljetniČku brojku 555 ispisanu na glagoljici, a mons. Juraj Batelja prozborio o štovanju 
Majke Božje po uzoru na bi, Alojzija Stepinca, 








